Bangaluru athun hoadhi molhaa eku Maziya ah bodu ummeedheh - vNews.mv\nބެންގަލޫރު ކޮޅަށް ގޯލުޖެހުމަށްފަހު މާޒިޔާގެ ފޭދޫ އިއްބެ އުފާފާޅުކުރަނީ-- ވީ ފޮޓޯ: އަހުމަދު ޝުރާއު\nބެންގަލޫރު އަތުން އަމިއްލަ ދަނޑުގައި ހޯދި މޮޅާއެކު މާޒިޔާއަށް ބޮޑު އުއްމީދެއް\nއިސްމާޢީލް ޝާހު 19 February 2020, 20:35\nއޭއެފްސީ ކަޕްގެ ޕްލޭއޮފް ބުރުގައި ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަނުން އިންޑިއާގެ ބެންގަލޫރު އެފްސީ ބަލިކޮށް ގްރޫޕްސްޓޭޖަށް ކޮލިފައިވުމުގެ އުއްމީދު ބޮޑުކޮށްފިއެވެ.\nގައުމީ ފުޓްބޯޅަ ދަނޑުގައި ބުދަ ދުވަހު ހަވީރު ކުޅުނު މެޗުން މާޒިޔާ މޮޅުވީ 2-1 އިންނެވެ. މި މެޗުގައި މާޒިޔާގެ ފަރާތުން ވަނީ މޮޅު ކުޅުމެއް ފެނިގެންގޮސްފައެވެ.\nމެޗުގެ ފުރަތަމަ ހާފުގައި ބޮޑަށް ކުޅުނީ ބެންގަލޫރު އެވެ. އަދި މާޒިޔާއަށްވެސް ރަނގަޅު ފުރުސަތުތަކެއް ތަނަވަސްވެގެންދިޔައެވެ. މި ހާފުގައި މާޒިޔާއަށް އެންމެ ރަނގަޅު ފުރުސަތެއް ލިބުނީ އިބްރާހިމް މަހުދީ ހުސެއިން (ފޭދޫ އިއްބެ) އަށެވެ. ފުރަތަމަ ހާފު ނިމުނީ ދެޓީމުން ކުރެ ޓީމަކަށް ގޯލެއް ނުޖެހިއެވެ.\nމާޒިޔާއިން ލީޑުނަގާފައިވަނީ މެޗުގެ 64 ވަނަ މިނެޓުގައެވެ. އައިސަމް ދިން ހިތްގައިމު ބޯޅައަކުން މި ގޯލު އެ ޓީމަށް ކާމިޔާބުކޮށްދިނީ އިބްރާހިމް މަހުދީ ހުސެއިން (ފޭދޫ އިއްބެ) އެވެ. މި ބޯޅަ ފޭދޫ އިއްބެ އަށް ލިބުނުއިރު ބެންގަލޫރުގެ ޑިފެންސްލައިން ފެނިގެންދިޔައީ ނެގިމަޑުވެފައި ތިބި ތަނެވެ.\nމާޒިޔާއިން ލީޑު މާގިނައިރުތަކެއް ނުވަނީސް ބެންގަލޫރުން ވަނީ ނަތީޖާ ހަމަހަމަކޮށްފައެވެ. މެޗުގެ 71 ވަނަ މިނެޓުގައި ލިބުނު ޕެނަލްޓީއަކުން ބެންގަލޫރަށް ނަތީޖާ ހަމަހަމަކޮށްދިނީ ނިލީ ޕެޑްރޯމޯ އެވެ. ބެންގަލޫރަށް ރެފްރީ މި ޕެނަލްޓީ ދިނީ މާޒިޔާގެ ޑިފެންޑަރު ޕީޓާ ޕެލަނިޗް އަތުގައި ބޯޅަ ޖެހުމުންނެވެ.\nމާޒިޔާއިން މެޗުގައި ދެވަނަ ފަހަރަށް ލީޑު ނެގީ މެޗު ނިމެން ކައިރިވެފައިވަނިކޮށެވެ. ހަމްޒާ މުހައްމަދު (ހަމްޕު) ދިން ޕާހަކުން މި ލަނޑު އެޓީމަށް ކާމިޔާބުކޮށްދިނީ ބިދޭސީ ފޯވާޑް ކޯނެލިއަސް ސްޓެވާޓެވެ.\nބެންގަލޫރު ކޮޅަށް ގޯލުޖެހުމަށްފަހު މާޒިޔާގެ ސްޓެވާޓް އުފާފާޅުކުރަނީ -- ވީ ފޮޓޯ: އަހުމަދު ޝުރާއު\nމިއީ ރާއްޖޭގެ ކްލަބަކުން ބެންގަލޫރު ބަލިކުރި ދެވަނަ ފަހަރެވެ. މީގެ ކުރިން ބެންގަލޫރު ބަލިކޮށްފައިވަނީ 2018 ވަނަ އަހަރު ނިއުރޭޑިއަންޓް ސްޕޯޓްސް ކްލަބުންނެވެ.\nޕްލޭއޮފްގެ ފުރަތަމަ ލެގުން މާޒިޔާ މޮޅުވިއިރު، ދެވަނަ ލެގުގެ މެޗު އޮންނާނީ މިމަހުގެ 26 ވަނަ ދުވަހު އިންޑިއާގައެވެ. ޕްލޭއޮފުގެ ދެ މެޗުން މޮޅުވެއްޖެ ނަމަ ވާދަކުރަން ޖެހޭނީ ގްރޫޕް އީ ގައެވެ. އެ ގްރޫޕުގައި ހިމެނެނީ ރާއްޖޭގެ ޓީސީ ސްޕޯޓްސް ކްލަބުގެ އިތުރުން އިންޑިއާގެ އައި ލީގުގެ ޗެމްޕިއަން ޗެންނާއީ ސިޓީ އާއި ބަންގްލަދޭޝްގެ ބަޝުންދަރާ ކިންގްސް އެވެ.\nއޭއެފްސީ ކަޕް ފުޓްބޯޅަ މާޒިޔާ ސްޕޯޓްސް އެންޑް ރެކްރިއޭޝަން ކުޅިވަރު


ބަލިމަޑުކަމުގެ ޙާލަތުގައި ހިޖުރަކުރަން މަޖުބޫރުވި މީހުންގެ ޢަދަދު އިތުރުވެއްޖެ - Voice of Meedhoo Voice of Meedhoo\nބަލިމަޑުކަމުގެ ޙާލަތުގައި ހިޖުރަކުރަން މަޖުބޫރުވި މީހުންގެ ...\nދުނިޔޭގައި ނުރައްކާތެރި ބަލިމަޑުކަމެއް ފެތުރެމުންދާ ދުވަސްވަރެއްގައި ގެދޮރު ދޫކޮށް އެހެން ސަރަޙައްދުތަކަށް ހިޖުރަކުރުމަށް މަޖުބޫރުވެފައިވާ މީހުންގެ ޢަދަދު އިތުރުވެފައިވާކަމަށް އދން ބުނެފިއެވެ.\nއދން ބުނީ ހަނގުރާމައާއި ހަމަނުޖެހުމާއި ފުރައްސާރަކުރުމާއި އިންސާނީ ޙައްޤުތަކަށް އަރައިގަތުމުގެ ސަބަބުން ގެދޮރު ދޫކޮށް ހިޖުރަކުރަން ޖެހުނު މީހުންގެ ޢަދަދު ފާއިތުވި 10 އަހަރުގެ ތެރޭގައި ދެ ގުނައަށް އިތުރުވެފައިވާކަމަށެވެ. އެފަދަ ސަބަބުތަކާހުރެ މިދިޔަ އަހަރުގެ ތެރޭގައި ގެދޮރު ދޫކޮށް ހިޖުރަކުރަން މަޖުބޫރުވި މީހުންގެ ޢަދަދު 82.4 މިލިޔަނަށް އިތުރުވެފައިވާކަމަށް އދން ބުނެއެވެ. އޭގެ ތެރެއިން 42 އިންސައްތައަކީ ކުޑަކުދިންނެވެ.\nއދގެ ހިޖުރަވެރިންނާބެހޭ އެންމެ އިސްވެރިޔާ ފިލިއްޕޯ ގުރާންޑީ ވިދާޅުވީ މިދިޔަ އަހަރުގެ ތެރޭގައި ހަލުވިކަމާއެކު ކޯވިޑް-19 ފެތުރެމުންދިޔަ ޙާލަތުގައި3މިލިޔަނަށްވުރެ ގިނަ މީހުން ގެދޮރު ދޫކޮށް ހިޖުރަކުރުމަށް މަޖުބޫރުވިކަމަށެވެ. އޭގެ ތެރެއިން 70 އިންސައްތަ މީހުންނަކީ ސޫރިޔާއާއި ވެނެޒުއެލާއާއި އަފްޣާނިސްތާނާއި ދެކުނު ސޫދާނާއި މިޔަންމާއަށް ނިޞްބަތްވާ މީހުންކަމަށް އދން އެކުލަވާލާފައިވާ ރިޕޯޓެއްގައި ބުނެފައިވެއެވެ. ގެދޮރު ދޫކޮށް އެހެން ސަރަޙައްދުތަކަށް ހިޖުރަކުރަން މަޖުބޫރުވާ މީހުންގެ ޢަދަދު އަދިވެސް ދަނީ އިތުރުވަމުންކަމަށާއި 2021ވަނަ އަހަރުގެ ފުރަތަމަ ހަ މަސް ދުވަހުގެ ތެރޭގައި އެ ޢަދަދު ވަރަށް ބޮޑަށް އިތުރުވާނެކަމަށް ގުރާންޑީ ވިދާޅުވިއެވެ.\nގެދޮރު ދޫކޮށް ހިޖުރަކުރަން ޖެހިފައިވާ މީހުންގެ ޢަދަދު އިތުރުވުމުގެ ސަބަބުތަކުގެ ތެރޭގައި އުތުރު މޮޒަންބީކާއި ހުޅަނގު އެފްރިކާގެ ސަހެލް ސަރަޙައްދާއި އިތިޔޯޕިޔާގެ ޓިގްރާއީފަދަ ސަރަޙައްދުތަކުގައި ހަމަނުޖެހުންތައް އިތުރުވުން ހިމެނޭކަމަށް ގުރާންޑީ ވިދާޅުވިއެވެ. ގިނަ އަހަރުތަކެއް ވަންދެން ހަމަނުޖެހުންތައް ހިނގަމުންދާ އަފްޣާނިސްތާނާއި ސޯމާލިޔާގެ ޙާލަތު އިތުރަށް ގޯސްވުމުގެ ސަބަބުންވެސް އެ ޢަދަދުތައް އިތުރުވަމުންދާކަމަށް އޭނާ ވިދާޅުވިއެވެ. ކުރިއަށް އޮތް ސެޕުޓެންބަރު މަހުގެ ތެރޭގައި އެމެރިކާއާއި ބައިނަލްއަޤްވާމީ އަސްކަރީ ފައުޖުތައް އަފްޣާނިސްތާނުން ފޭބުމުން އެ ޤައުމުގެ ޙާލަތު އިތުރަށް ގޯސްވެ ހިޖުރަކުރާ މީހުންގެ ޢަދަދު އިތުރުވެދާނެކަމަށް އދން ތައްޔާރުވަމުންދާކަމަށްވެސް އޭނާ ވިދާޅުވިއެވެ.\nގެދޮރު ދޫކޮށް ހިޖުރަކުރުމަށް މަޖުބޫރުވާ މީހުންނަށް އިޚްތިރާމުކޮށް އެ މީހުންނާމެދު ރަނގަޅަށް ޢަމަލުކުރުމަކީ ކޮންމެހެން މުހިންމުކަމެއްކަމަށް ގުރާންޑީ ވިދާޅުވިއެވެ. ޙާލުގައި ޖެހިފައިވާ މީހުންނަށް އިތުރަށް ދަތިކޮށް ދުއްތުރާކުރުމަކީ ބަލައިގަނެވޭނެކަމެއް ނޫންކަމަށާއި އެ މީހުންނަކީވެސް އިންސާނުންކަމަށް ދެކިގެން އެފަދަ މީހުންނަށް ރަނގަޅު ދިރިއުޅުމެއް ހޯދައިދިނުމަށް ޤައުމުތަކުން މަސައްކަތްކުރަންޖެހޭކަމަށް އޭނާ ވިދާޅުވިއެވެ.\nހިޖުރަވެރިންނާބެހޭ އދގެ އިދާރާ، ޔޫއެންއެޗުސީއާރުގެ ރިޕޯޓެއްގައި ބުނެފައިވަނީ 2020ވަނަ އަހަރުގެ ތެރޭގައި އެހެން ސަރަޙައްދުތަކަށް ހިޖުރަކޮށްފައިވާ މީހުންގެ ތެރެއިން އެހެން ތަނެއްގައި ރަސްމީކޮށް ވަޒަންވެރިވުމުގެ ފުރުޞަތު ލިބިފައިވަނީ އެންމެ 34،400 މީހުންނަށްކަމަށެވެ. އެ މީހުން ވަޒަންވެރިވެފައިވަނީ އެމެރިކާއާއި ކެނެޑާއާއި ވިލާތުގެ ޤައުމުތަކުގައެވެ. އެ ޢަދަދަކީ އޭގެ ކުރީ އަހަރަށްވުރެ ތިންބައިކުޅަ އެއްބައި މަދު ޢަދަދެކެވެ.\nއިސްރާއީލުގެ އެންބަސީއެއް ޔޫއޭއީގައި ހުޅުވައިފިއެވެ. ޔަހޫދީންގެ އެންބަސީއެއް ޔޫއޭއީގައި ހުޅުވައިދެއްވާފައިވަނީ އިސްރާއީލުގެ އައު ޚާރިޖީ ވަޒީރު ޔައިރު ލަޕީދު ...\nvomadmin July 1, 2021


އިސްރާއީލުގެ ސަލާމަތީ ބާރުތަކާއި ފަލަސްޠީނުގެ ރައްޔިތުންނާ ދެމެދު ޤުދުސްގައި ހިނގަމުންދާ ހަމަނުޖެހުންތައް ރަމަޟާން މަހުގެ ތެރޭގައި އިތުރުވެއްޖެއެވެ.\nމަޣްރިބު ނަމާދަށްފަހު ޤުދުސްގެ އަލްބަލްދަތުލް ޤަދީމާގެ ދޮރާއްޓެއްކަމަށްވާ ބާބުލް ޢާމޫދު ދޮށަށް ފަލަސްޠީނުގެ މުސްލިމުން އާންމުކޮށް އެއްވެއެވެ. ނަމަވެސް އެ އެއްވުންތަކަށް އިސްރާއީލުގެ ސަލާމަތީ ބާރުތަކުންވަނީ ހުރަސްއަޅަން ފަށައިފައެވެ. އިސްރާއީލުގެ ސިފައިންނާ ފަލަސްޠީނުގެ ރައްޔިތުންނާ ދެމެދު ބޮޑެތި ހަމަނުޖެހުންތަކެއް ނުހިނގާތާ ދުވަސްތަކެއް ވޭތުވެފައިވީ ނަމަވެސް ބާބުލް ޢާމޫދު ކައިރީގައި ހިނގަމުންދާ ހަމަނުޖެހުންތަކުގެ ސަބަބުން ނުތަނަވަސްކަންވަނީ އިތުރުވެފައެވެ. ބާބުލް ޢާމޫދު ދޮށަށް އެއްވާ ފަލަސްޠީނުގެ ރައްޔިތުންނާ ދެކޮޅަށް އިސްރާއީލުގެ ސިފައިންވަނީ ސްޓަން ގުރެނޭޑު ބޭނުންކޮށް ޖަނަވާރުންގެ ނުބައި ވަސްދުވާ ފެން ޖަހައިފައެވެ. އިސްރާއީލުންވަނީ އެ ސަރަޙައްދުގައި ދަގަނޑު ހުރަސްތަކެއްވެސް ޖަހައިފައެވެ.\nމަސްޖިދުލް އަޤްޞާގައި ރަމަޟާން މަހު އަޅުކަންކުރަން ބޭނުންވާ މުސްލިމުންނަށްވެސް އިސްރާއީލުން ހުރަސްތައް ކުރިމަތިކޮށް ދުއްތުރާކުރެއެވެ. އިސްރާއީލުން އިސްތިޢުމާރުކޮށްފައިވާ ހުޅަނގު އައްސޭރިން ދަތުރުކުރާ މީހުންނަށް ޤުދުޞަށް އެތެރެވުމަށް ގިނަ ގޮންޖެހުންތަކަކާ ކުރިމަތިލާން ޖެހެއެވެ. އިސްރާއީލުންވަނީ ކޯވިޑް-19 ވެކްސިން ޖަހާފައިނުވާ މީހުން ޤުދުޞަށް އެތެރެ ނުވެވޭނެކަމަށްވެސް ނިންމައިފައެވެ.\nއިސްރާއީލާއި ފަލަސްޠީނުގެ މައްސަލައިގެ އެންމެ މައިގަނޑު އެއް ދެބަސްވުމަކީ ޤުދުސްގެ މައްސަލައެވެ. 1967ވަނަ އަހަރު ކުރި ހަނގުރާމައިގައި އިސްރާއީލުންވަނީ އިރުމަތީ ޤުދުސާއި ހުޅަނގު އައްސޭރިއާއި ޣައްޒާ އިސްތިޢުމާރުކޮށްފައެވެ. އެއީ އިސްރާއީލުގެ ބައެއްކަމަށް ބައިނަލްއަޤްވާމީ ދުނިޔެއިން ބަލައިއެއްނުގަނެއެވެ. ފަލަސްޠީނުގެ މިނިވަން ދަޢުލަތެއް ޤާއިމުކުރުމަށް ކުރަމުންދާ މަސައްކަތުގެ ދަށުން އެ ޤައުމުގެ ވެރިރަށުގެ ގޮތުގައި އިރުމަތީ ޤުދުސް ޤާއިމުކުރުމަށް ފަލަސްޠީނުން ބޭނުންވެއެވެ.\nއަރުޝީފަށް ނެގީ 23/04/2021 10:30\nއެންމެފަހުން އަޕްޑޭޓްކުރީ 23/04/2021 10:30


އެވިއްސާރަ ރޭ… ތިންވަނަބައި – Esfiya – Dhivehi Vaahaka Site\n- by nizam - 1- January 11, 2017\nމި ދުނިޔެ މަތީ ކަމެއް ކުރަންޏާ ފައިސާ އިން ވިޔަސް އެކަމެއް ނުވާނެ ހަމަ އެއްވެސް ކަމެއް ނޯންނާނެއެވެ. މަންމަ މެން ބުނި ގޮތުގައި އަހަރެން ގުޅެން އެންމެ އެކަށޭނަ މީހަކީ އެއީ އެވެ. ނަމަވެސް އަހަރެން އެކަމާ ދެކޮޅު ހެދީމެވެ.\nފައިސާ އަކީ ދާއިމީ އެއްޗެއް ނޫން ކަމާ އެއީ ވަގުތީ އުފަލެއް ކަމުގައި ބުނެއެވެ. ދިރިއުޅުމަށް ބޭނުން ވަނީ ހަމަ އެކަނި ފައިސާ އެއް ނޫނެވެ. އަދި މުއްސަނދި ކަމެއް ވެސް ނޫނެވެ. ދިރިއުޅުމަށް ބޭނުން ވަނީ ތެދުވެރި ކަމާއި ވަފާތެރި ކަމެވެ. އެކަމުން ނިކަމެތިންނާއި ފަޤީރުން އިސްތިސްނާ އެއް ނުވެއެވެ. ހަމަ އެހެންމެ ފައިސާ އާ ލޯބި އެއީ ވަކި ދޭއް ޗެކެވެ. ތެލާ ފެނާ އެކު ނުވާނޭ ބުނާ އުސޫލުން ފައިސާ އާ ލޯބި ވެސް އެއީ އެކު ނުވާނެ ދޭއް ޗެވެ. އަހަރެން ޤަބޫލު ކުރަމެވެ. އެއްވެސް މަޔަކު އެ މީހެއްގެ ދަރި އަކަށް ދެރަ ގޮތެއް ވާކަށް ނޭދޭނެއެވެ.\nދަރިންނަށް ޓަކައި މައިން ކޮންމެ ކަމެއް ވެސް ކުރާނީ އެ ދަރިންގެ ހެވާ ލާބަ އަށެވެ. އެއްވެސް މަޔަކަށް އެމީހެއްގެ ދަރިއެއް ދުވަހަކު ވެސް ބޮޑެއް ނުވާނެއެވެ. އެއީ ހަމަ ދުނިޔޭގެ އާދައެވެ. އަހަރެންނަށް ވެސް އެވަރު އެނގެއެވެ. އެގޮތުން މަންމަ މެން ނުބުނެ ދިނަސް ކުރަންވާ ކަން ތައް ތަކާއި ނުކުރަންވާ ކަން ތައްތައް ނޭނގޭ ވަރަށް އަހަރެންގެ ސިކުނޑި ވެސް މިހާރު އެހާ ޅައެއް ނޫނެވެ.\nއެގޮތުން މަންމަ މެންނަށް ވިސްނައިދޭން އަހަރެން ވަރަށް މަސައްކަތް ކުރީމެވެ. ފައިސާ އާ މުދާ ކިތައްމެ ގިނަވި ނަމަވެސް އިޚުތިރާމާ ލޯތްބަކީ ދުވަހަކު ވެސް އެއިން ލިބޭނެ އަދި ގަނެވޭނެ އެއްޗެއް ވެސް ނޫންކަން ހަނދާން ކޮށް ދެމުންނެވެ. އަމުދުން ލޯތްބަކީ ފައިސާ އަށް ގަނެވޭ ވަރަށް ވުރެ ބާރު ގަދަ ރަނަށް ވުރެވެސް އަގުހުރި ވަރުގަދަ ގުޅުމެކެވެ. ވީ އިރު ލޯބި ވުމަކަށް ދެރަ ނިކަމެތި ފަޤީރެއް ނޯންނާނެއެވެ. ހަމަ އެހެންމެ ދެމީހެއްގެ މެދުގައި އުފެދޭ ލޯތްބަކީ އެމީހުންގެ މުސްތަޤުބަލް ބިނާ ކުރުމަށް ކިހާ މުހިއްމު އެއް ޗެއްކަން ތަކުރާރު ކޮށް ހަނދާން ވެސް ކޮށް ދެމުންނެވެ.\nއެހެނަސް މަންމަމެން އަހަރެން ދައްކާ ވާހަކަ އަޑުއަހާކަށް ބޭނުމެއް ނުވިއެވެ. ވެދާނެއެވެ. ހުރިހާ ކަމެއް ވެސް ފައިސާ އިން ވަޒަން ކުރާތީ މި ޒަމާނަށް ލޯބި އެއީ މާ މުހިންމު އެއް ޗެއްކަން މަންމަމެން ވިސްނަން ބޭނުން ނުވީވެސް ކަމަށެވެ. އެގޮތުން މަންމަ މެންނަށް ވިސްނާ ދިނުންވީ އަހަރެންނަށް ކުރެވުނު ބޭކާރު ކަމަކަށެވެ. އެންމެ ފަހުން މަންމަ މެންގެ ނިންމުން އިއްވިއެވެ. އިހުބަހާއި ފަހުބަސް ކަމުގައި ބުނެއެވެ.\nއާދިލް އާ ނީނދެ ނީޝާމް އާ އިނދެއްޖެ ނަމަ ޝާނީ ކިޔައި ދަރިއެއް އެ މީހުންގެ ނުހުންނާނެ ކަމަށާ އަދި މަންމަ މެންގެ ހިޔާވަހި ކަމުން ވެސް އެއްވެސް ޖާގައެއް ނޯންނާނެ ކަމަށް ބުނަމުންނެވެ. އެއް ފަހަރު ވެސް އަހަރެން ނަށް ފަހުން ދިމާވެދާނެ ދެރަ ގޮތަކަށް ކުޑަ ކޮންވެސް ވިސްނައި ލުމެއް ނެތިއެވެ. ހަޤީޤަތް އެނގި ތިބެވެސް މަންމަމެން ނަށް މުހިއްމު ވީ އަހަރެންނަށް ވުރެ ބޮޑަށް ފައިސާއެވެ.\nކުރާނެ ކަމެއްނެތެވެ. މަންމަ މެންގެ ގޮތް ދޫނުކުރުމާއި މަންމަ މެންގެ ބަހާ ޢަމަލު ހުރިގޮތުން މަންމަ މެންގެ ނިންމުމަކީ ފަހުން އެކަމަށް ބަދަލެއް ނުގެންނާނެ ނިންމު މެއްކަން ޤަބޫލުކުރަން އެހިސާބުން އަހަރެންނަށް މަޖުބޫރު ވިއެވެ. އެހެނަސް މަންމަ މެންގެ ނިންމުމަށް އެއްބަސް ވާކަށް އަހަރެންގެ ޒަމީރު ތަނެއް ނުދިނެއެވެ.\nސަބަބަކީ ލޯބި ނުވާ މީހަކާ އިނދެގެން އުފާވެރި ޚަޔާތެއް ވޭތުކުރެވި ދާނެހެން އަހަރެންނަށް ޤަބޫލު ނުކުރެވޭތީއެވެ. އަމުދުން ނުވެސް ދަންނަ މީހެއްގެ އަތް މަށްޗަށް އަހަރެންގެ މުސްތަޤުބަލް ދޫކޮށްލަން ބޭނުން ނުވާތީއެވެ. އަދި އެނގި ހުރެ ހަލާކުގެ ތެރެޔަށް ވެއްޓެން އަހަރެން ނޭދޭ ތީއެވެ. ނީޝާމް އަހަރެން ދެކެ އިންތިހާ އަށް ލޯބި ވެއެވެ. ހަމަ އެ ފަދައިން އަހަރެން ވެސް ނީޝާމް ދެކެ ނިހާޔަތަށް ލޯބި ވަމެވެ. ބަޔަކަށް ނޭނގުނު ކަމުގައި ވިއަސް އަހަރެމެން ދެމީހުން އެކަކު އަނެއްކަކަށް ބޭނުން ވެފައިވަނީ އިންތިހާ އަށެވެ. އަހަރެން ނީޝާމް އަށް އިތުބާރު ކުރަމެވެ. ހިތާ ފުރާނަ އަށް ވުރެވެސް ބޮޑަށެވެ.\nއެގޮތުން އަހަރެންގެ ޚަޔާތުގެ ބައިވެރި އެއްގެ ގޮތުގުގައި ނީޝާމް ޚިޔާރު ކުރީ ހުރިހާ ގޮތަކަށް ވެސް ވިސްނައި ފައެވެ. އަހަރެން ނީޝާމް ގެ އަތުގައި ހިފީ ވަރުގަދަ ހިއްވަރަކާ އެކުގައެވެ. ފައިސާ އާ ނުލައިވެސް އުފާވެރި ޚަޔާތެއް ވޭތު ކުރެވި ދާނެކަން މަންމަ މެންނަށް ސާބިތު ކޮށްދިނުމުގެ އަޒުމް ގައެވެ.\nއެގޮތުން ކައިވެންޏަށްފަހު އަހަރެން ބޭނުންވީ ދިރިއުޅުންވެސް ނީޝާމް މެންގެ ރަށަށް ބަދަލު ކުރާށެވެ. ކުޑަ އިރުއްސުރެ އުޅެ ބޮޑުވި ގެޔާ މަންމަމެން ދޫކޮށްދާން ޖެހުމުން ދެރަވި ނަމަވެސް އެނޫން ގޮތެއް މިއަދު އަހަރެންނަށް ނެތީމަ އެވެ. އަދި އެއީ އަހަރެމެން ދެމީހުންނަށް ވެސް އޮތް އެންމެ ރަނގަޅު ގޮތް ކަމުގައި ދެކިގެންނެވެ.\nނަމަވެސް ނީޝާމް ބޭނުންވީ އަހަރެއްހާ ދުވަހު މާލޭގަ މަޑުކޮށް ލުމަށްފަހު ރަށަށް ބަދަލު ވުމަށެވެ. އަހަރެން ނީޝާމުގެ ނިންމުމަށް މަރުޚަބާ ކީ އުފަލައި އެކުގައެވެ. އަދި އަހަރެން ނީޝާމް އުޅޭ ކޮޓަރި އަށް ބަދަލުވެ ދިރިއުޅުމައިގެން ކުރިޔަށް ދިޔައިމެއެވެ. ކޮޓަރި ކުޑަ ކަމުން ކުރީކޮޅު އުޅެން ވަރަށް އުނދަގޫ ވިއެވެ. ނަމަވެސް ދުވަސް ވީ ވީ ހެން އެތަނަށް އައީ ހޭނެމުންނެވެ.\nއެހެނަސް އެގޮތުގައި މާގިނަ ދުވަސްތަކެއް ނުވެއެވެ. ކަންތަށް ދިމާވީ އަހަރެން ހުވަފެނުންވެސް ނުދެކޭހާ ދެރަ ގޮތަކަށެވެ. ރިހޭ ފައިމަށްޗަށް ފޮއެ ވެއްޓުނު ކަހަލައެވެ. އަހަރެމެންގެ ކައިވެންޏަށް ފަސްމަސް ވީ ދުވަހު ރަށުން ގުޅާފަ ނީޝާމު އަށް އެންގީ މަންމަ ވަރަށް ބަލި ކަމަށާ ރަށަށް އަންނަ އެއްޗެއް އޮތިއްޔާ ވީހާވެސް އަވަހަކަށް ރަށަށް ގޮސް ދިނުމަށެވެ.\nކުއްލި އަކަށް މަންމަ ބަލިވި ޚަބަރު ލިބުމުން އަހަރެން ވަރަށް ދެރަވިއެވެ. ނީޝާމު އަށްވެސް ހަދާނެގޮތް ހުސްވި ކަހަލަ އެވެ. އެހެނަސް ކަރު އެލިގެން ފަހަތަކަށް ނުޖެހުނެއެވެ. ކޮންމެ ކަމެއްގައިވެސް ނީޝާމު ސާބިތުވެ ހުރީ އަހަރެންނަށް ޓަކައި ކަމުން އޭނަ އަވަސް ވެގަތީ އޮފީހުން ޗުއްޓީ ލިބޭތޯއެވެ.\nނަސީބު އެހީވީ ނީޝާމު އާ އެއްކޮޅަށެވެ. އެއްމަސް ދުވަހުގެ ޗުއްޓީ އޮފީހުން ހަމަޖެހިގެން ދިއުންވީ ނީޝާމުގެ އިތުރުން އަހަރެންގެ ހިތަށްވެސް ހަމަޖެހުމެއް ލިބުނު ކަމަކަށެވެ. އަދި ލިބުނު ކުޑަ ވަގުތު ކޮޅުގެތެރޭގައި އެ ދުވަހުން ދުވަހަށް ދަތުރުގެ ހުރިހާ ކަމެއް ނިންމާ ދަތުރަށް ތަތްޔާރު ވީމެވެ.\nއިންސާފު ހޯދަން (ޓްރެއިލާ)\nBeykaaru vaahaka ginaee\nthanks all lovey coments


މިއަދު ބަހެއް ބުނަން މިއުޅެނީ ޝުކުރުވެރިވުމާއިމެދުގައެވެ. ޝުކުރުވެރިވުމުގެ ވާހަކަ ދައްކާއިރު ނިކަން ބުނެބަލާށެވެ. ނަމާދުން ބޭރުގައި މިއަދު ކިތައް މީހުން ﷲ ތައާލާއަށް ޛިކްރު ކުރިންހެއްޔެވެ؟ ﷲ ތައާލާގެ މަތިން ގިނަގިނައިން ހަނދުމަކޮށް ޛިކްރް ނުކުރާ މީހަކު ﷲ ތަޢާލާގެ ޙަޟްރަތުން ކަންކަމަށް އެދޭނީ ކިހިނަކުން ހެއްޔެވެ؟ ޛިކްރް ކުރުމަކީ އެއްވެސް ބުރަކަމެއް ނޫނެވެ. ނުހަނު ފަސޭހައިން ކުރެވެން އޮތް ކަމެކެވެ. ﷲ ތަޢާލާެ މަތިް ހަނދުމަކުރުމަކީވެސް ޛިކުރުކުރުމެވެ.\nﷲ ތަޢާލާ އަށް ޝުކުރުވެރިވުމުގެ ވާހަކައަކީ އެންމެ މުހިންމު ވާހަކައެވެ. އެންމެ ގިނައިން ދައްކަންޖެހޭ ވާހަކައެވެ. ނަމަވެސް ގިނައިން ދެއްކެނީ ކޮންމެވެސް މީހަކަށް ޝުކުރުވެރިވުމުގެ ވާހަކައެވެ.\nމީހަކު ކިތަންމެ ކުޑނަމަވެސް ކަމެއް ކޮށްދީފިނަމަ ޝުކުރުވެރިވެ ހެވިފައި ހުރެގެން 2،3 ފަހަރު ޝުކުރިއްޔާއެވެ. ބުނެފިނަމަ އެމީހަކު ހުންނާނީ އުފަލުންނެވެ. ނަމަވެސް ﷲ ތަޢާލާގެ ޙަޟްރަތުގައި އެކަން ހިނގަނީ މުޅިން ތަފާތު ގޮތަކަށެވެ. ފުރަތަމަ ކަމަކީ ޝުކުރިއްޔާއެވެ ކިތަންމެ ގިނައިން ބުނުމަކުން އަދި ނުފުދޭކަމެވެ. ޝުކުރުވެރިވާކަން އަމަލުން ދައްކަން ޖެހެއެވެ. އަމަލުން ދައްކަން ކުރަން ޖެހޭ ކަމަކީ ފަރުޟު5ނަމާދު ފުރިހަމައަށް ކުރަމުން ގެންދިއުމެވެ.\nހަމައެއާއިއެކު މީހަކަށް ޝުކުރުވެރިވުމުން އެމީހަކު ވެސް ޝުކުރިއްޔާއެވެ. ބުނާ ހިސާބުން އެކަން އޮންނަނީ ނިމިފައެވެ. ނަމަވެސް ﷲ ތަޢާލާގެ ހަޟްރަތުގައި އެކަންވެސް ތަފާތެވެ. މީހަކު ﷲ ތަޢާލާއަށް ޝުކުރުވެރިވެއްޖެ ނަމަ އެމީހަކަށްޓަކައި އެތައް ގިނަ ނިޢްމަތްތަކެއް މިންވަރު ކުރައްވަވަތެވެ.\nދެމަފިރިން އެކަކު އަނެކަކަށް ރަޙުމްކުރުމަކީ އެމީހެއްގެ ފަހަތުން ﷲ ތަޢާލާގެ ރަޙްމަތް އަންނާނެ ކަމެއް! އިން ޝާ ﷲ: މުފްތީ މެންކް


Covid-19: 103 Aharuge Mi Meehaa Virus In Salaamai Vee Hihvaru Gadha Kamun - Vaguthu\nކޮވިޑް-19: 103 އަހަރުގެ މި މީހާ ވައިރަސް އިން ސަލާމަތްވީ ހިތްވަރުގަދަ ކަމުން\nކޮވިޑް-19 އިން ސަލާމަތްވި ޒަނުސޯ\nކޮރޯނާ ވައިރަސް ނުވަތަ ކޮވިޑް-19 އަކީ ބަލި ޖެހޭ ކޮންމެ މީހަކު މަރުވެގެންދާ ބައްޔެއް ނޫނެވެ. މި ބަލި ޖެހިގެން އުމުރުން ދުވަސްވީ މީހުން ގިނައިން މަރުވެފައިވާއިރު، ހިތްވަރު ދެރަކޮށްނުލާ ބައެއް ފަރާތްތަކުން ވަނީ މި ބައްޔާއި ހަނގުރާމަ ކޮށް މޮޅުވެފައެވެ.\nމިއީ 103 އަހަރުގައި މި ނުރައްކާތެރި ވައިރަސް ޖެހިގެން ބަލިން ސަލާމަތްވެފައިވާ މީހެއްގެ ވާހަކައެވެ. އަޑާ ޒަނުސޯ އަކީ ކޮވިޑް-19 ޖެހި ބަލިން ރަނގަޅުވެފައިވާ އެހެން މީހުންނަށް ނަމޫނާއެކެވެ. އޭނާ ބުނެފައިވަނީ އެބަލިން އޭނާ ސަލާމާތްވެފައިވަނީ ހިތްވަރު ދޫކޮށް ނުލުމުން ކަމަށެވެ.\nޒަނުސޯ ބުނެފައިވަނީ ފުރަތަމަ އޭނާ ގައިން އަލާމާތަކަށް ފެނިފައިވަނީ ހުން ކަމަށެވެ. އޭގެ ފަހުން ގިނަ ދުވަސްތަކަކަށް އެނދުމަތީ އޮންނަން ޖެހުނު ކަމަށްވެސް ވަނީ ބުނެފައެވެ.\nއޭނާގެ އާއިލާއަށް 35 އަހަރު ވަންދެން ޑޮކްޓަރެއްގެ އެހީ ދެމުން އައި ކާލާ ފާނޯ މާޗޭސް ބުނެފައިވަނީ ޒަނުސޯ އަކީ ހިތްވަރު ގަދަ މީހެއް ކަމަށެވެ. އެގޮތުން އޭނާ ބަލި އެނދުގައި އޮތްއިރު އަބަދުވެސް ބައްޔާއި ހަނގުރާމަ ކުރާކަން ފާހަނގަވެފައިވާ ކަމަށެވެ.\n"ކެއުމާއި ދުރުވުމުން އަބަދުވެސް ފެން ދެމުން ދިޔައީ. ކެއުމަށް އެއްވެސް ވަރަކަށް އިސްކަމެއް ނުދޭ. ބަލި ޖެހިގެން އެނދުމާތީ އޮށޯތްފަހުން ހީވީ އެވައިރަސް އާއި ހަނގުރާމަ ނުކުރެވޭނެ ކަމަށް. ސަބަބަކީ އަބަދުވެސް އޮންނަނީ ލޯ މަރައިގެން" މާޗޭސް ބުންޏެވެ.\nއެހެން ނަމަވެސް އެއްދުވަހު ފެނުނު އިރު ޒަނުސޯ އޮތީ ލޯ ހުޅުވައިގެން ކަމަށް މާޗޭސް ބުނެފައިވެއެވެ. އޭގެ ފަހުން ވާހަކަ ދައްކައި އިށީނދެގެން ހުންނަން ވަރަށް މަސައްކަތް ކޮށްފައިވާ ކަމަށާއި ފަހުން އެކަން ކާމިޔާބުވެ ބަލިން ރަނގަޅުވީ ކަމަށް މާޗޭސް ބުންޏެވެ.\nކޮވިޑް-19 އިން ރައްކާތެރިވުމަށް މީހާގެ އާރާއި ބާރުގެ އިތުރުން ހިތްވަރު ބޭނުން ކުރުމަށް ޒަނުސޯ ވަނީ އެހެން މީހުންނަށް ނަސޭހަތްތެރިވެފައެވެ.\nމި ބަލީގެ ސަބަބުން މިހާތަނަށް ބަލި ފެތުރިފައިވާ ގައުމުތަކުން 89،000 އަށްވުރެ ގިނަ މީހުން ވަނީ މަރުވެފައެވެ. ރިޕޯޓްތަކުން ދައްކާގޮތުގައި މި ބަލި ޖެހިގެން މިހާތަނަށް އެންމެ ގިނަައިން މަރުވެފައިވަނީ އުމުރުން ދުވަސްވީ މީހުންނާއި ދާއިމަށް ކޮންމެސް ކަހަލަ ބޭހެއް ކާ މީހުންގެ އިތުރު ކުޑަ ކުދިންނެވެ.\nދޫނިދޫން 13 މީހަކު ކޮވިޑަށް ފައްސިވެއްޖެ\nމިއަދު 253 މީހަކު ކޮވިޑަށް ފައްސިވެއްޖެ\nއޭޕްރީލް 10, 2020 13:27\nވ.ނަސީބު ގަދަ. މަރުހަބާ!?\nއޭޕްރީލް 10, 2020 14:00\nކިއާ ކިއާ ވަރުބަލި އިރުވެސް ކުރި ހިއްވަރެއް ނޭގުނު؟؟؟؟\nﷲ ގެ ކުޅަދުންވަންތަކަމުން.\nއޭޕްރީލް 10, 2020 15:18\nކިތައްމެ ހިއްވަރު ގަދަޔަސް ﷲގެ ރަޚްމަތް އެމީހެއްގެ މައްޗަށް ނެތްނަމަ އެމީހަކަށް ޝިފާއެއް ނުލިބޭނެ! ކާފަރަކަސް މުސްލިމަކަސް ބަލިން ޝިފާ ލިބޭނީ ﷲގެ ރަޚްމަތް އެމީހެއްގެ މައްޗަށް ލިބިގެން!\nއޭޕްރީލް 10, 2020 20:04\nއެކަން ގަބޫލު ނުކުރަންވެގެން އެމީހުންގެ ހިތްވަރޭ އެކިޔަނީ.....


EURO 2020: Croatia - Scotland | PREVIEW - Vaguthu\nޔޫރޯ 2020: ކްރޮއޭޝިއާ - ސްކޮޓްލޭންޑް | ޕްރިވިއު\nޔޫރޯ ފުޓުބޯޅަ މުބާރާތުގެ ގްރޫޕް ޑީގައި މިރޭ ކުޅޭ ދެވަނަ މެޗުގައި ބައްދަލުކުރާނީ ސްކޮޓްލޭންޑާއި ކްރޮއޭޝިއާ އެވެ. މި ދެ ޓީމަށްވެސް ދެވަނަބުރުގެ ފުރުސަތެއް އެބައޮތެވެ. ގްރޫޕުގައި މި ދެ ޓީމު މިހާތަނަށް ކުޅުނު ދެ މެޗަށް ބަލާއިރު ކޮންމެ ޓީމަކަށް މިހާތަނަށް ލިބުނީ 1 ޕޮއިންޓެވެ.\nސްކޮޓްލޭންޑް ކުޅުނު ފުރަތަމަ މެޗުގައި އެ ޓީމު ކުޅުނު ފުރަތަމަ މެޗުގައި ޗެކް ރިޕަބްލިކް އަތުން 2-0 ގެ ނަތީޖާއަކުން ވަނީ ބަލިވެފައެވެ.ެ ދެވަނަ މެޗުގައި އިންގްލޭންޑާއި ވާދަކޮށް ވަނީ 1-1 އިން އެއްވަރުކޮށްފައެވެ.\nމި ގްރޫޕުގެ އެއްވަނައިގައި ހަތަރު ޕޮއިންޓާއެކު ވަނީ ޗެކް ރިޕަބްލިކް އެވެ. މި އަދަދަށް ޕޮއިންޓް ހަމަކޮށްގެން ލަނޑުގެ ތަފާތުން ދެވަނަ ލިބެނީ އިންގްލޭންޑަށެވެ. ކްރޮއޭޝިއާ އާއި ސްކޮޓްލޭންޑް އެއް ޕޮއިންޓާއެކު އޮތް އިރު މި މެޗަކީ ގްރޫޕުން ކޮލިފައިވުމަށް ދެ ޓީމަށްވެސް މުހިއްމު މެޗެކެވެ. މި ދެ ޓީމު މިހާތަނަށް ފަސް ފަހަރު ބައްދަލުކޮށްފައިވެއެވެ. މީގެތެރެއިން ސްކޮޓްލޭންޑް މޮޅުވީ ދެ ފަހަރެވެ. އަދި ކްރޮއޭޝިއާ އަށް މިހާތަނަށް ސްކޮޓްލޭންޑް އަތުން މޮޅުވެވިފައެއް ނުވެއެވެ. ދެން އޮތް ތިން މެޗު ނިމުނީ އެއްވަރުވެގެންނެވެ.\nޒެލަޓްގޯ ޑަލިޗް (ކްރޮއޭޝިއާ)\nމި މުބާރާތުގައި މިހާތަނަށް ކްރޮއޭޝިއާ ދައްކާފައިވާ ކުޅުމާއި މެދު ވަރަށް ހިތްހަމަޖެހޭ ކަމަށް ކޯޗު ބުންޏެވެ. އަދި ހުރިހާވެސް ވިސްނުމެއް ހުރީ މި މެޗުން ސްކޮޓްލޭންޑް ބަލިކޮށް ދެވަނަބުރުގެ ޖާގައެއް ކަށަވަރުކުރުމަށް ކަމަށާއި މިއީ ފަސޭހަވާނެ މެޗެއް ނޫންކަމަށް ގަބޫލުކުރާ ކަމަށެވެ. މިއީ ކްރޮއޭޝިއާ ކޮންމެހެން މޮޅުވާންޖެހޭ މެޗެއްކަމަށްވެސް ކޯޗު ބުންޏެވެ.\nގްރެގޯ ޓައުންސެންޑް (ސްކޮޓްލޭންޑް)\nމި މެޗުން މޮޅުވާން ސްކޮޓްލޭންޑުން ކުރެވެންހުރި ކަމެއް ކުރާނެކަމަށާއި މި ގްރޫޕުން ކްރޮއޭޝިއާ އަކީ ފަސޭހަ ޓީމެއްނޫން ކަމަށް ގަބޫލުކުރާ ކަމަށް ކޯޗު ބުންޏެވެ. އަދި އުއްމީދަކީ ދެވަނަބުރުގެ ޖާގައެއް ހޯދައި މުބާރާތުން އިތުރު ރެކޯޑުތަކެއް ހެދުމަށް ކަމަށްވެސް ކޯޗު ބުންނެވެ.


Faisaa aa gulhey bill thah hushahelheynee Sarukaarah ekani\nފައިސާއާ ގުޅޭ ބިލުތައް ސަރުކާރަށް އެކަނި ހުށަހެޅޭ ގޮތަށް ގަވާއިދު އިސްލާހު ކޮށްފި\nފައިސާއާ ގުޅުން ހުރި ބިލުތައް ހަމައެކަނި ސަރުކާރަށް ހުށަހެޅޭ ގޮތަށް ރައްޔިތުން މަޖިލީހުގެ ގަވާއިދު އިސްލާހުކޮށްފި އެވެ.\nމަޖިލީހުގެ ގަވާއިދަށް ގެނެސްފައިވާ އިސްލާހުގައި ބުނެފައި ވަނީ އާއްމު ބިލުތަކާއި ގަރާރުތަކުގެ އިތުރުން ދައުލަތުން ޓެކުހެއް ނަގަން ޖެހޭނެ ނުވަތަ ރައްޔިތުންގެ އަތުން އިތުރު ފައިސާއެއް ނަގަން ޖެހޭނެ ނުވަތަ ދައުލަތުގެ މާލިއްޔަތުން ސީދާ ގޮތުން އެއްވެސް ފަރާތަކަށް ފައިސާއެއް ދޭން ޖެހިދާނެ ކަމެއް ނުވަތަ އުނި އިތުރެއް ގެންނަން ޖެހިދާނެ ކަމެއް ހިމެނޭ އެއްވެސް ބިލެއް ހުށަހެޅޭނީ ސަރުކާރަށް ކަމަށެވެ.\nމަޖިލީހުގެ ގަވާއިދު އިސްލާހު ކުރުމުގެ ކުރިން އޮންނަނީ ޓެކުހާއި ގުޅޭ ބިލުތައް ސަރުކާރަށް އެކަނި ހުށަހެޅޭ ގޮތަށެވެ. ނަމަވެސް ފައިސާއާ ގުޅޭ އެހެން ބިލުތައް މެންބަރުންނަށް ހުށަހެޅުމަށް އެއްވެސް ހުރަހެއް މަޖިލީހުގެ ގަވާއިދަކު އިސްލާހު ކުރުމުގެ ކުރިންނެއް ނޯވެ އެވެ.\nމަޖިލީހުގެ ގަވާއިދަށް މި އިސްލާހު ގެނައި އިރު ދާދި ފަހުން ވެސް މަޖިލީހަށް ވަނީ ފައިސާއާ ގުޅޭ އެތައް ބިލުތަކެއް ހުށަހަޅާފަ އެވެ. އޭގެ ތެރޭގައި އުމުރުން 65 އަހަރުވެފައިވާ މީހުންނަށް ދޭ އިނާޔަތް ބޮޑު ކުރުމާއި ހާއްސަ އެހީއަށް ބޭނުންވާ ކުދިންނަށް ދޭ އިނާޔަތް ބޮޑު ކުރުމަށް ވެސް ބައެއް މެންބަރުން ވަނީ އިސްލާހުތައް ހުށަހަޅާފަ އެވެ.\nމި އިސްލާހުތައް ހުށަހެޅުމުން ސަރުކާރަށް ތާއީދު ކުރާ މެންބަރުން ވަނީ އެކަމާއި ދެކޮޅަށް ވާހަކަދައްކާފަ އެވެ. ބައެއް މެންބަރުން ވިދާޅުވާ ގޮތުގައި ސަރުކާރާއި މަޝްވަރާ ނުކޮށް އެފަދަ ބިލުތައް މެންބަރުންނަށް ހުށަހެޅުމުގެ ފުރުސަތު ލިބިފައި އޮތް އޮތުން ނިމުމަކަށް ގެންނަން ޖެހެއެވެ. އަދި ފައިސާއާ ގުޅޭ ބިލުތައް ހުށަހެޅުމުގެ ފުރިހަމަ އިހްތިޔާރު އޮންނަން ޖެހޭނީ ދައުލަތަށް އެކަނި ކަމަށް ވެސް ބައެއް މެންބަރުން ފާހަގަކުރެއްވި އެވެ.


Raees ge China jalsaa husha alhaidhinee Avas ge senior journalist\nރައީސްގެ ޗައިނާ ޖަލްސާ ހުށަހަޅައިދިނީ އަވަސްގެ ސީނިއާ ޖާނަލިސްޓް\nހަފުލާއަށްފަހު ރައީސް، އައިމިނަތުއާ ސަލާމް ކުރައްވަނީ: ރަސްމީ ހަފުލާ ހުށަހަޅައިދިނީ އަވަސްގެ އައިމިނަތު - ފޮޓޯ: ރައީސް އޮފީސް\nޗައިނާ އާއި ރާއްޖެއާ ދެމެދު ސިޔާސީ ގުޅުން ގާއިމްކުރިތާ 45 އަހަރު ފުރުން ފާހަގަކުރުމުގެ ރަސްމީ ހަފްލާ ރޭ ޗައިނާގައި ބޭއްވިއިރު، އެ ހަފުލާ ހުށަހަޅައިދީފައިވަނީ އަވަސްގެ ސީނިއާ ޖާނަލިސްޓް އައިމިނަތު އިބްރާހިމް، އައިންތު އެވެ. އޭނާ ބުނާ ގޮތުގައި މިއީ މުޅިން ތަފާތު ތަޖުރިބާ އެކެވެ.\nއިއްޔެ ހަވީރު ޗައިނާގެ ވެރިރަށް ބެއިޖިންގެ ލެޖެންޑޭލް ހޮޓެލްގަ އޮތް ރައީސް ޔާމީންގެ ދެކަނބަލުން ބައިވެރިވަޑައިގަތް، ރަސްމީ ހަފުލާ އައިމިނަތު އިބްރާހިމް ހުށަހެޅީ، އެމްބަސީއިން ދިން ފުރުސަތެއްގަ އެވެ. އެ ހަފުލާއަށްފަހު ރައީސް ޔާމީން ވަނީ އައިމިނަތު ހުށަހަޅައިދިނުމަށް ތައުރީފްކޮށް މަރުހަބާ ވެސް ދަންނަވާފަ އެވެ. އެމްބަސީއިން ވެސް ވަނީ އައިމިނަތުގެ މަސައްކަތް ބަލައިގެންފަ އެވެ.\nއައިމިނަތު ބުނީ، ރައީސް ބައިވެރިވަޑައިގަންނަވާ ރަސްމީ ބޮޑު ހަފުލާއެއް ބޭރު ގައުމެއްގައި ހުށަހަޅަން ލިބުމަކީ އޭނާ އުއްމީދުކުރަމުން ދިޔަ ވަރަށް ބޮޑު ފުރުސަތެއް ކަމަށެވެ. ބޮޑެތި އޯޑިއެންސްތައް ކުރިމައްޗަށް އެރުމަށް އަބަދުވެސް ފަސްޖެހޭ އައިމިނަތު ބުނީ، މި ފުރުސަތުގެ ސަބަބުން އެ ބިރު ފިލައިގެން ގޮސްފައިވާ ކަމަށެވެ.\nރަސްމީ ހަފުލާ އައިމިނަތު ހުށަހަޅައިދެނީ - ފޮޓޯ: ރައީސް އޮފީސް\nއަވަސްގެ އައިމިނަތު އިބްރާހިމް ޗައިނާއަށް ގޮސްފައިވަނީ މި އަހަރުގެ ފެބްރުއަރީ މަހު، މީޑިއާ އެކްސްޗޭންޖް ސްޓަޑީ ޕްރޮގްރާމަކަށެވެ. އެ ޕްރޮގްރާމަކީ ޗައިނާ ޕަބްލިކް ޑިޕްލޮމަސީ އެސޯސިއޭޝަން އޮފް ފޮރިން އެފެއާޒް އޮފް ޗައިނާގެ ޕްރޮގްރާމެކެވެ. ޕްރޮގްރާމްގައި ޗައިނާގެ ބަހާއި ސަގާފަތާ ގުޅޭ ގޮތުން ވަނީ އުގަންނައިދީފަ އެވެ. އަދި ނޫސްވެރިކަމާއި ޑިޕްލޮމަސީއާ ގުޅޭ ގޮތުން އެ ޕްރޮގްރާމްގައި ލެކްޗާތައް ވަނީ ދީފަ އެވެ. އައިމިނަތު ވަނީ ޕްރޮގްރާމްގެ ތެރެއިން ޗައިނާގެ 40 އަށްވުރެ ގިނަ ސިޓީތަކަށް ދަތުރުކޮށްފަ އެވެ.\nދިހަ މަހުގެ އެ ޕްރޮގްރާމް މިހާރު އައިމިނަތު ވަނީ ފުރިހަމަކޮށްފަ އެވެ. މި މަހުގެ 14 ވަނަ ދުވަހު އައިމިނަތު އެނބުރި ރާއްޖެ އައިސް އަވަސްގެ މަސައްކަތާ ގުޅޭނެ އެވެ.\nރައީސްގެ ދެކަނބަލުން ޗައިނާއަށް މިހާރު ކުރައްވަމުން ގެންދަވާ ދަތުރުފުޅަކީ އެ ގައުމުގެ ރައީސް ޝީ ޖިންޕިންގެ ދައުވަތަކަށް ކުރައްވާ ފުރަމާނަ ދަތުރުފުޅެކެވެ. އިއްޔެ ހަވީރުގެ ރަސްމީ ހަފުލާއަށްފަހު ރައީސްގެ ދެކަނބަލުން ވަނީ ޗައިނާގައި ދިރިއުޅޭ ދިވެހިންނާ ވެސް ބައްދަލުކުރައްވައި، އެ ފަރާތްތަކުގެ ހާލު އައްސަވާފަ އެވެ.


"މަލިކާ" ގެ ޓިކެޓް ވިއްކަން ފަށައިފި\n"މަލިކާ"ގެ ޓިކެޓް އާދިއްތަ ދުވަހު ވިއްކަން ފަށައިފި\n5 ފެބްރުއަރީ 2017 | އާދީއްތަ 19:57\n"މަލިކާ" ގެ ޕްރޮމޯޝަން ޕޯސްޓަރު\nއަންނަ މާޗް މަހުގެ ދެވަނަ ދުވަހު އޮލިމްޕަހުގައި އެޅުވުމަށް ހަމަޖެހިފައިވާ "މަލިކާ"ގެ ޓިކެޓް އާދިއްތަ ދުވަހު ވިއްކަން ފަށައިފި އެވެ.\nމި ފިލްމްގެ މާކެޓިން ހެޑް ހުސައިން ނޫރައްދީން ރާއްޖެއެމްވީއަށް މައުލޫމަތު ދެމުން ބުނީ އަންނަ މާޗް މަހުގެ2ގައި ފިލްމް ޕްރިމިއާ ކުރުމުގެ ކުރިން މާޗް 1 ގައި މީޑިއާ ތަކާއި ދައުވަތު ދެވޭ ފަރާތަކަށް ފިލްމްގެ ޚާއްސަ ސްކްރީނިންއެއް ބާއްވަން ނިންމާފައިވާ ކަމަށެވެ.\nފިލްމުގެ ޓިކެޓް ފުރަތަމަ ދޫކުރުމަށް ހަމަޖެހިފައިވަނީ އޮންލައިން ބުކިން ހަދާފައި ތިބި ފަރާތްތަކަށް ކަމަށް އޭނާ ބުންޏެވެ.\nމާރޗް2އިން 20 އަށް އޮލިމްޕަހުގައި އެޅުވުމަށް ހަމަޖެހިފައިވާ މި ފިލްމްގެ ޕްރިމިއާ ޝޯގެ ޓިކެޓްގެ އަގަކީ 200 ރުފިޔާ ކަމަށާއި އިތުރު ޝޯތަކުގެ ޓިކެޓް ވިއްކުމަށް ހަމަޖެހިފައިވަނީ 100 ރުފިޔާ އަށެވެ.\nއަހުމަދު ނާސިރު ( މައްލާ) އާއި އިބްރާހިމް ރަޝީދު (އިއްބެ) ޕްރޮޑިއުސް ކޮށްފައިވާ މި ފިލްމަކީ ބިންމާ އިބްރާހިމް ވަހީދު ލިޔެފައިވާ އާއިލީ ލޯބީގެ ހަދިސާއެއްގެ މައްޗަށް ބިނާކޮށް ލިޔެފައިވާ ވާހަކަ އެއްގެ މައްޗަށް ތައްޔަރު ކުރާ ފިލްމެކެވެ.\nމި ފިލުމްގައި ހިމެނޭ ތަރިންގެ ތެރޭގައި ފިލްމީ ދާއިރާއަށް އަލަށް ތައާރފްވާ ނުޒުހަތު ޝުއައިބް (ނުޒޫ) އާއި މަރިޔަމް ޝަކީލާ، އިސްމާއިލް ޒާހިރު، އަލީ ފާރޫގް، އަހުމަދު އަސިމް، ފާތިމަތު އާޒިފާ، ޖުމައްޔިލް ނިމާލް، އަލީ އާޒމް، ސުޖީތާ އަބްދުﷲ އަދި އަހުމަދު ޝާކިރު ހިމެނެއެވެ.


MDP Ge Candidatunnah Anti Campaign Kuri Meehunah Adhablibunu Gaiy - Vaguthu\nއެމްޑީޕީ ކެންޑިޑޭޓުންނަށް އެންޓި ކެމްޕޭން ކުރި މީހުންނަށް އަދަބު ލިބުން ގާތް!\nނިމިގެންދިޔަ ރައްޔިތުންގެ މަޖިލީހުގެ އިންތިޚާބުގައި، އެމްޑީޕީގެ ކެންޑިޑޭޓުންނާ ދެކޮޅަށް ކެމްޕޭން ކުރި، އެ ޕާޓީގެ އިސް ބޭފުޅުންނާ މެދު ފިޔަވަޅު އަޅަން ޖެހޭ ކަމަށް އެމްޑީޕީގެ ޗެޕާސަން ހަސަން ލަތީފް ރޭ ވިދާޅުވެއްޖެ އެވެ.\nހެންވޭރު ހުޅަނގު ދާއިރާ އަށް ހޮވިވަޑައިގެންނެވި ހަސަން ލަތީފް ކުރެއްވި ޓުވީޓެއްގައި ވިދާޅުވީ އެމްޑީޕީގެ މަގާމެއްގައި ހުރެ ޕާޓީގެ ކެންޑިޑޭޓުންނާ ދެކޮޅަށް އެހެން ކެންޑިޑޭޓުންނަށް ކެމްޕޭން ކުރުމަކީ އެ މީހުންނާ މެދު ފިޔަވަޅު އަޅަން ޖެހޭނެ ކަމަށެވެ.\n"އެއީ ގޯހެއް އެމްޑީޕީގެ މަގާމެއްގައި ހުރެ ޕާޓީގެ ކެންޑިޑޭޓުންނާ ދެކޮޅަށް އެހެން ކެންޑިޑޭޓުންނަށް ކެމްޕޭން ކުރުމަކީ އެ މީހުންނާ މެދު ފިޔަވަޅު އަޅަން ޖެހޭނެ ކަމެއް" ހަސަން ލަތީފު ވިދާޅުވި އެވެ.\n— Hassan Latheef? (@HassanLatheef) April 17, 2019\nހަސަން ލަތީފު މިހެން ވިދާޅުވީ މި ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ އާއްމު މެމްބަރަކު އެ މީހުންނާ މެދު އޮތީ، ކޮން ފިޔަވަޅެއްތޯ، ޓުވިޓާމެދުވެރިކޮށް ކުރި ސުވާލަކަށް ޖަވާބު ދެއްވަމުންނެވެ.\nއެމްޑީޕީގެ ޕްރައިމަރީއާ މެދު ހިތްހަމަނުޖެހުނު އެމްޑީޕީގެ ގައުމީ މަޖިލީހުގެ ބައެއް މެމްބަރުން ވަނީ އެހެން ޕާޓީތަކުގެ ކެންޑިޑޭޓުންނާއި އަމިއްލަ ގޮތުން އިންތިޚާބަށް ނުކުތް ކެންޑިޑޭޓުންނަށް ކެމްޕޭންކޮށްދީފަ އެވެ.\nރައްޔިތުންގެ މަޖިލީހުގެ އިންތިޚާބުގައި ޖުމްލަ 87 ދާއިރާއަކުން9ޕާޓީ އަކާއި އަމިއްލަގޮތުން 386 ކެންޑިޑޭޓުން ވާދަކޮށްފައިވާއިރު، އެމްޑީޕީން އެކަނި 65 ދާއިރާއެއް ކާމިޔާބުކޮށްފައި ވެއެވެ. މި ކާމިޔާބީ އާއި އެކު އެމްޑިޕީއަށް ވަނީ މަޖިލީހުގެ ސުޕަ މެޖޯރިޓީ ލިބިފައެވެ. މިއީ އެއް ޕާޓީއަކަށް މަޖިލީސް އިންތިޚާބެއްގައި މިހާ ބޮޑު އަޣުލަބިއްޔަތެއް ލިބުނު ފުރަތަމަ ފަހަރެވެ.\nއޭޕްރީލް 18, 2019 13:51\nއެހެންކަމަށްވަންޏާ ޑިގްރީއަށް ޖަނަވަރީމަހުންފެށިގެން ހިލޭކިޔެވޭނެކަމަށް ބުނިމީހުންނަށްވެސް އަދަބު ދެވެންޖެހޭނެ\nއޭޕްރީލް 18, 2019 14:00\nމިޕާޓީއަށް މިފަހަރުތާއިދު ކޮށްފައި ގެނޑިލިބުނީ ވަކިކުލައަކަށް ބަލައިގެންނޫން.ތިމާގެ މީހެއްވެއްޖެއްޔާ ޕީއެމްމީހުންވެސް ދިނީ އެމްޑީޕީ މީހާއަށެވެ.އަނެއްކާއެހެންޕާޓީތަކުގެ މީހުންފައިސާގެ ނުބައި ދަޅައިގައި ޖެހިގެންވެސް ޕީޕީއެމްމީހުންގެ ވެސް ޚިޔާލާފިކުރު އެމްޑީޕީ މީހުން ގަތީއެވެ.\nއޭޕްރީލް 18, 2019 15:33\nއެހެންވެއްޖިއްޔާ އަލީ ޝިޔާމް ކޮއްކޮ ހަމްޒާ އަށްވެސް ފިޔަވަޅު އަޅާނެތާ.\nއޭޕްރީލް 18, 2019 15:58\nއެމްޑީޕީ މަޑުއްވަރީ ދާެއިރާގެ ރައީސްވަނީ ޕާޓީގެ ކެނޑި ޑޭޓާ ދެކޮޅައް މަސައްކަތް ކޮއްފަ (މޫކޭ)\nޖަވާދު / ދޮންބެ ނަސީމް / ނަދީމާ\nއޭޕްރީލް 18, 2019 17:18\nޢެހެންވިއްޔާ ކޮމަންޑޫ ޖަނާބު ވަކިކުރޭ\nއޭޕްރީލް 18, 2019 17:53\nއެ އަދަބުލިބެނީ މަޢުލޫފްގެ ސަސްޕެޝަން ފަދައިން! ހޯރައިއްބެގެ ޙުކުމް ފަދައިން! އެއްޗެކޭ ބުނެފައި ދެ ދުވަހެއްގެ ތެރޭގައި އެ އެންމެން ސާފު ހުދު ކަފަކޮޅަކަށް ވާނެ! ބަލަންތިބެ!\nއޭޕްރީލް 18, 2019 19:28\nޕާޓީގެ ނަމުގައި ހިމެނޭ "ޑިމޮކްރެޓިކް" ގެ މާނަ ދަސްވެފަ އޮތީ ތިގޮތަށް ދޯ! ?\nއޭޕްރީލް 18, 2019 20:30\nއަމައްޔާއި ވެފައެއްނު އެތިބަ ފެންނަނީ. ކެކެކެކެ\nއޭޕްރީލް 18, 2019 20:33\nކުޅުދުއްފުށި އުތުރު ދާއިރާގެ ޖޭޕީ ކެންޑިޑޭޓައް ކެމްޕޭން ކޮށްދޭން އުޅުނު މީހުން ޑޯޓުޑޯ ގަ އުޅުނު އިރު އެމީހުން ފަހަތުން ހިނގީވެސް ތި އެމްޑީޕީ މީހުން، މާ މޮޅު ކަމަކަށް ވެގެން އެހެން ކީ އިރު އެމްޑީޕީ މީހުންގެ ގާތުގަ ހުރީމަ މިހާ ޔަގީންކަމާއެކު މިބުނީ، މިހާރު މިވިސްނަނީ އެމްޑީޕީން ވަކިވާން\nކޭވެބާ ޖާބިރަ ފިޔަވަޅު ނޭޅީ.....ޕާޓީއާ ދެކޮޅަ އަމިލަ ގޮތުން ނިކުތީ.އިންސާފު ކޮބާ...........


ހުޅުމާލޭ އޭ.ޓީ.އެމްތަކުން އަވަސް އަވަހަށް ފައިސާ ހުސްވާތީ ހުޅުމާލޭ ރައްޔިތުން ރަތަށް | Sandhaanu\nހުޅުމާލޭ އޭ.ޓީ.އެމްތަކުން އަވަސް އަވަހަށް ފައިސާ ހުސްވާތީ ހުޅުމާލޭ ރައްޔިތުން ރަތަށް\nސިޓީއަކީ ވަކި ޕްލޭނެއްގެ ދަށުން ތަރައްގީ ކުރެވެމުން އައި ސިޓީއަކަށް ވީނަމަވެސް މިހާރު އެޕްލޭން ވަނީ ގަޑުބަޑު ވެ ހަމައެއް ލަމައެއް ނެތިފައެވެ. ހުޅުމާލެ ސިޓީގެ އާބާދީ މިހާރު ލައްކައަކާ ގާތް ކޮށްފައިވާއިރު ހުޅުމާލެ ސިޓީގައި ހުންނަނީ ބޭންކް އޮފް މޯލްޑިވްސްގެ ތިން އޭޓީއެމް އެވެ. މި ތިން އޭޓީއެމް ގައި ހުރީ ހަ މެޝިނެވެ. ސަތޭކައިން ދަށުގެ ނޫޓްނެގޭ ދެ މެޝިން ހުރި އިރު ފަސް ރުފިޔާނެގޭ މެޝިނެއް ނުހުރެއެވެ\nހުޅުމާލޭ ސިޓީގެ ގިނަ ރައްޔިޔުން ވަޒީފާ އަދާކުރަނީ މާލޭގައެވެ. ޒަމާނަށް އައިސްފައިވާ ބަދަލާ ގުޅިގެން މާލޭގައި ހުރި މީހަކު ހުޅުމާލޭގައި ހުރި މީހަކަށް ފައިސާއެއް ފޮނުވިޔަސް އަދި ލިބޭ މުސާރަ އަށް ވިޔަސް އެފައިސާ ލިބެނީ ބޭންކް މެދުވެރިވެގެންނެވެ. އެހެން ކަމުން އެންމެން ވެސް ފައިސާ ނަގަން ދަނީ އޭޓީއެމް ތަކަށެވެ. މިހާރަކަށްއައިސް އޭޓީއެމް ތަކުން ވަރަށްގިނައިން ފައިސާ ހުސްވެ ފުދޭވަރެއްގެ ގިނަ ވަގުތު ފައިސާ ނޭޅި ހޭދަވާތީ ކަސްޓަމަރުންނަށް ވަރަށް ބޮޑެތި ގޮންޖެހުންތަކާ ކުރިމަތިވާކަން އަންނަނީ ފާހަގަ ކުރެވެމުންނެވެ.\nބޭންކް އޮފް މޯލްޑިވްސް އަކީ އެންމެ ގިނައިން ފައިދާ ލިބޭ އެއްކުންފުންޏެވެ. އެހެނަސް ބޭންކް އޮފް މޯލްޑިވްސްގެ ހުޅުމާލެ ބްރާންޗަށް ވަދެލުމުން އެތާގެ ޙާލަތު ހުރިގޮތް ފެނި ބޯގޮވާނެއެވެ. ކަސްޓަމަރުންނަށް ޚިދުމަތްދޭ ހަތް ކައުންޓަރހުރި އިރު ޚިދުމަތް ލިބެނީ ހަތަރު ކައުންޓަރުންނެވެ. ހަތް ކައުންޓަރުން ޚިދުމަތް ލިބޭނީ މަދުފަހަރަކުއެވެ. ހުޅުމާލޭސިޓީގައި މީހުންނާ ފިހާރަތައް ގިނަވާ ވަރަކަށް ބޭންކުން ދޭންޖެހޭ ޚިދުމަތްތައް ވެސް އަންނަނީ ދުވަހުން ދުވަހަށް އިތުރުވަމުންނެވެ. އެހެނަސް ފައިސާއެއް ޖަމާކުރަން ގޮސް އިންނަމީހާގެ މުޅިދުވަސް އެކަމަށް ހޭދަ ކޮށްލަން އެބަޖެހެއެވެ. މިއޮތްފަދަ ތަރައްގީ ޒަމާނެއްގައި ކުރިއަރާފައިވާ ޓެކްނޯލޮޖީގެ ފަސޭހަކަން ކަސްޓަމަރުންނަށް ފޯރުކޮށްދެވޭނޭ ޢިމާރާތުގެ ދަތިކަންވެސް އެކުންފުންޏަށް ޙައްލު ކުރެވޭނޭގޮތެއް ދިހަ ބާރައަހަރު މާޒީވެ ދިޔައުރުވެސް ނުވިއެވެ.\nބީ.އެމް.އެލް ހުޅުމާލޭ ބްރާންޗްގެ ސީ.އީ.އޯ އާއި އަޅުގަނޑު ދެތިން ފަހަރެއްގެ މަތިން ބައްދަލު ކުރީމެވެ. އެކަމަނާ ފުރަތަމަ ދުވަހު ވިދާޅުވީ އެ ޢިމާރާތުގެ ކުރިމަތީގައި އެހަދާ ޢިމާރާތަށް އަންނަ އަހަރު ބަދަލުވުމުން ޚިދުމަތުގެ ފެންވަރު ރަނޅުވެގެން ދާނޭ ކަމުގައެވެ. އެހެނަސް އެޢިމާރާތް ހަދައި ނިމުނު އިރު އެޢިމާރާތުން ބޭންކް އޮފް މޯލްޑިވްސްގެ ހުޅުމާލޭ ބްރާންޗަށް ޖާގައެއް ލިބުނު ތަނެއް ނުފެނުނެވެ. އޭގެ ފަހުން ބައްދަލު ވި ދުވަހު ވިދާޅުވީ އައު ޢިމާތެއް ވަރަށް އަވަހަށް ވުޖޫދުވެ އާތަނަށް ބަދަލުވުމުން ނޫނީ ކަސްޓަމަރުންނަށް ދެވޭ ޚިދުމަތުގެ ފެންވަރު ރަނގަޅު ވާނެ ގޮތެއް އަދި ނެތްކަމުގައެވެ.\nސުވާލަކީ ބޭންކަށް ހުޅުމާއިން ބިމެއް ނުވިއްކީ ހެއްޔެވެ؟ ނޫނީ ގަނެވޭނެ ފައިސާ ނެތީހެއްޔެވެ؟ ކޮންމެއަކަސް ހުޅުމާލެ ސިޓީގައި ދިރިއުޅޭ ބީ.އެމް.އެލް ގެ ކަސްޓަމަރުންނަށް ކުރިމަތިވެފައިވާ އޭޓީއެމުން ފައިސާ ހުސްވުމުގެ މައްސަލައަށް ހައްލުނުފެނި ގިނަދުވަސް ވަމުން އަންނާތީ މިކަމަށްއަވަސް ޙައްލެއް ބޭނުންވެފައި ތިބި ކަސްޓަމަރުންނަށް އޭޓީއެމް ތަކުން ހިންގާ ފައިސާގެ މުޢާމަލާތް ތަކަށް ހުއްޓުން ނައަރައި ކުރިއަށް ދެވޭނެ މަގެއް ފަހިކޮށް އިތުރު އޭޓީއެމްތައް ހުޅުމާލެ ސިޓީގައި ގާއިމް ކޮށްދެއްވާނެ ދުވަހެއްގެ އިންތިޒާރުގައި އެތައް ހާސް ކަސްޓަމަރުން ތިބިކަން ފާހަގަ ކުރަމެވެ.


Spain aai Switzerland Quarter ah, France kataifi - AO News\nސްޕެއިނާއި ސްވިޒަލެންޑް ކުއާޓާ އަށް، ފްރާންސް ކަޓައިފި\nޕެނަލްޓީ ޝޫޓްއައުޓްގައި ފްރާންސް ބަލިކުރުމަށްފަހު ސްވިޒަލެންޑްގެ ކުޅުންތެރިން އުފާ ފާޅުކުރަނީ. --ފޮޓޯ: ޔުއެފާ ޓުވިޓާ\nޔޫރޯ ފުޓްބޯޅަ މުބާރާތުގައި ރޭ ކުޅުނު މެޗުތަކުން މޮޅުވެ ސްޕެއިނާއި ސްވިޒަލެންޑުން އެ މުބާރާތުގެ ކުއާޓާ ފައިނަލުން ޖާގަ ހޯދައިފިއެވެ.\nކްރޮއޭޝިއާ އަތުން 5-3 ގެ ތަފާތަކުން ސްޕެއިން މޮޅުވިއިރު، ސްވިޒަލެންޑުން ވަނީ ޕެނަލްޓީ ޝޫޓްއައުޓްގައި 5-4 އިން ދުނިޔޭގެ ޗެމްޕިއަން ފްރާންސް ބަލިކޮށްފައެވެ.\nމިއީ 2012 ވަނަ އަހަރުގެ ފަހުން ބޮޑު މުބާރާތެއްގެ ކުއާޓާ ފައިނަލަށް ސްޕެއިން ދަތުރުކުރި ފުރަތަމަ ފަހަރެވެ. މީގެއިތުރުން، ރޭގެ މެޗާއެކު ސްޕެއިނުން ވަނީ ޔޫރޯގެ ތާރީޚުގައި ޖެހިޖެހިގެން ދެ މެޗުގައި ފަސް ލަނޑުޖެހި ހަމައެކަނި ޓީމުގެ ޝަރަފު ހޯދާފައެވެ.\nކޯޕަންހޭގަންގެ ޕާކެން ސްޓޭޑިއަމްގައި ރޭ ކުޅުނު މި މެޗުގައި ކުރީން ލީޑްނެގީ ކްރޮއޭޝިއާ އިންނެވެ. މެޗުގެ 20 ވަނަ މިނެޓުގައި އެ ޓީމުން ޖެހި މި ގޯލަކީ ސްޕެއިނުގެ މިޑްފީލްޑަރު ޕެޑްރީ އަތުން ބައިކޮޅަށް ވަތް ލަނޑެކެވެ. ހާފުގެ މެދަކާ ހިސާބުން ޕެޑްރީ ޖައްސާލި ބޯޅަ އެ ޓީމުގެ ކީޕަރު އުނާއި ސިމޯން ކޮންޓްރޯލްކުރަން އުޅުމުގެ ތެރޭގައި ފަޔަށް ރަނގަޅަށް ލައްވާނުލައި އެ ބޯޅަ ގޯސް ވަނީ ގޯލްގެ ތެރެއަށެވެ.\nސްޕެއިނުގެ ފެރާން ޓޮރޭޒް (ކ) ކްރޮއޭޝިއާގެ ގޯލަށް ބޯޅަ ފޮނުވާލަނީ. –ފޮޓޯ: ޓުވިޓާ\nފުރަތަމަ ހާފު ނިމުމުގެ ކުރީން ސްޕެއިނަށް އެއްވަރުކޮށްދިނީ ޕަބްލޯ ސަރާބިއާ އެވެ. މެޗުގެ 37 ވަނަ މިނެޓުގައި ސަރާބިއާ މި ލަނޑުޖެހީ އެ ޓީމުގެ ހޯސޭ ގަޔާ ފޮނުވާލި ބޯޅައެއް ކްރޮއޭޝިއާގެ ކީޕަރު ޑޮމިނިކް ލިވަކޮވިޗް އަތުގައި ޖެހިފައި ނިކުތުމުން ދެވަނަ ފަހަރަށް އެ ބޯޅަ ފޮނުވާލައިގެންނެވެ. އޭގެފަހުން، ދެވަނަ ހާފުގެ ކުރީކޮޅު ޗެލްސީގެ ޑިފެންޑަރު ސެޒާ އަޒްޕިލިކުއެޓާގެ ގޯލާއެކު ސްޕެއިނުން މި މެޗުގައި ފުރަތަމަ ފަހަރަށް ލީޑްނެގިއިރު، މެޗު ނިމެން 13 މިނެޓަށްވެފައިވަނިކޮށް ފެރާން ޓޮރޭޒް ވަނީ އެ ޓީމަށް ދެލަނޑުގެ ލީޑެއްނަގައިދީފައެވެ.\nނަމަވެސް، ކްރޮއޭޝިއާ އިން ވަނީ މެޗުގެ ފަހުކޮޅު އިތުރު ދެ ގޯލް ކާމިޔާބުކޮށް ނަތީޖާ 3-3 އަށް ބަދަލުކޮށްލާފައެވެ. އެ ޓީމުގެ ލަނޑުތައް ޖަހައިދިނީ މިސްލާވް އޯރްސިޗް އާއި މާރިއޯ ޕަސަލިޗް އެވެ. އޭގެފަހުން، ނަތީޖާ ނެރުމަށް ކުޅުނު އިތުރުވަގުތުގެ 15 މިނެޓުގެ ފުރަތަމަ ހާފުގައި ސްޕެއިނުން ވަނީ އަލުން ލީޑްނަގާފައެވެ. އެ ޓީމުގެ ހަތަރުވަނަ ލަނޑު، މެޗުގެ 100 ވަނަ މިނެޓުގައި އަލްވާރޯ މޮރާޓާ ޖަހައިދިންއިރު، އޭގެ ތިން މިނެޓުފަހުން މިކޭލް އޮޔާޒަބާލް ވަނީ ފަސްވަނަ ލަނޑުޖަހައިދީ ދެލަނޑުގެ ފަރަގެއް ހޯދައިދީފައެވެ.\nމި މުބާރާތުގައި ރޭ ރުމޭނިއާގެ ބުކަރެސްޓްގައި ހުންނަ ނޭޝަނަލް އެރީނާގައި ކުޅުނު މެޗު ފެށިގެން 15 ވަނަ މިނެޓުގައި ސްވިޒަލެންޑުން ލީޑްނެގީ ހާރިސް ސެފަރޮވިޗް ކާމިޔާބުކުރި ގޯލުންނެވެ. މެޗުގެ ފުރަތަމަ ހާފު މި ނަތީޖާގައި އޮވެގެން ނިމުނުއިރު، ދެވަނަ ހާފުގެ ކުރީކޮޅު ސްވިޒަލެންޑަށް ލީޑްފުޅާކުރަން ރަނުގެ ފުރުޞަތެއްލިބި ވަނީ ބޭކާރުވެފައެވެ. މެޗުގެ 55 ވަނަ މިނެޓުގައި ލިބުނު ޕެނަލްޓީއަކުން ރިކާޑޯ ރޮޑްރިގޭޒް ފޮނުވާލި ބޯޅަ ފްރާންސްގެ ކީޕަރު ހޫގޯ ލޮރިސް މަތަކުރިއެވެ.\nފްރާންސާ ދެކޮޅަށް ސްވިޒަލެންޑް ކުޅުނު މެޗުގެ ތެރެއިން. –ފޮޓޯ: ޔުއެފާ ޓުވިޓާ\nއޭގެ ދެ މިނެޓުފަހުން، ފްރާންސަށް އެއްވަރުކޮށްދިނީ ކަރީމް ބެންޒެމާ އެވެ. މިއީ ކިލިއަން އެމްބާޕޭ ދިން ބޯޅައަކުން ބެންޒެމާ ކާމިޔާބުކުރި ރީތި ގޯލެކެވެ. މި ލަނޑުޖެހިތާ ދެ މިނެޓުގެ ތެރޭގައި ބެންޒެމާ ވަނީ އިތުރު ލަނޑެއްޖަހައި މި މެޗުގައި ފުރަތަމަ ފަހަރަށް ފްރާންސަށް ލީޑްނަގައިދީފައެވެ. އަދި އޭގެފަހުން، މެޗުގެ 75 ވަނަ މިނެޓުގައި ޕެނަލްޓީއޭރިޔާބޭރުން ފޮނުވާލި ބާރު ހަމަލާއަކުން ޕައުލް ޕޮގްބާ ވަނީ ނަތީޖާ 3-1 އަށް ބަދަލުކޮށްލާފައެވެ.\nމި ނަތީޖާގައި އޮވެ މެޗު ނިމެން ދަނިކޮށް، ސްވިޒަލެންޑުން ވަނީ ފަހު 10 މިނެޓުގެ ތެރޭގައި ދެލަނޑުޖަހައި އިތުރުވަގުތުގެ ކުޅުމަށް ގެންގޮސްފައެވެ. އެ ޓީމުގެ ދެވަނަ ލަނޑު، ސެފަރޮވިޗް ކާމިޔާބުކޮށްދިނީ ކެވިން އެމްބާބޫ ނަގައިދިން ހުރަހަކުން ލިބުނު ބޯޅައެއް ބޮލުން ގޯލްގެ ތެރެއަށް ފޮނުވާލައިގެންނެވެ. އަދި މެޗުގެ އެންމެ ފަހު މިނެޓުގައި އެއްވަރުކޮށްދިން ލަނޑުޖެހީ އެ ޓީމުގެ ކެޕްޓަން ގްރޭނިޓް ޒާކާ ދިން ރީތި ޕާހަކުން މާރިއޯ ގަވްރަނޮވިޗް އެވެ. އޭގެފަހުން، ފްރާންސް މޮޅު ކޮށްދޭން އިތުރުވަގުތުގައި ކިންގްސްލީ ކޯމަން ފޮނުވާލި ބޯޅަ އަމާޒުވީ ގޯލްގެ ހުރަސްދަނޑިއަށެވެ.\nމި މެޗުގެ ފުރިހަމަވަގުތުގެ ކުޅުން ނިމުނުއިރު ދެ ޓީމު 3-3 އިން އެއްވަރުވުމުން ދެން ކުޅެވުނު އިތުރުވަގުތުގެ ދެ ހާފުގައި ވެސް ނަތީޖާ ބަދަލުނުވުމުން ޖެހުނީ ޕެނަލްޓީ ޖަހާށެވެ. ޕެނަލްޓީ ޝޫޓްއައުޓްގައި ފުރަތަމަ ފޮނުވާލި ނުވަ ޕެނަލްޓީ ކާމިޔާބުކުރިއެވެ، ސްވިޒަލެންޑުން ޖެހި ފަސް ޕެނަލްޓީ ކާމިޔާބުކުރިއިރު، އެ ޓީމުގެ ޕެނަލްޓީތައް ފޮނުވާލީ ގަވްރަނޮވިޗް، ފަބިއަން ޝާ، މެނުއަލް އަކަންޖީ، ރުބެން ވާގަސް އަދި އެޑްމިރް މެހްމެދީ އެވެ. ފްރާންސްގެ ޕޮގްބާ އާއި އޮލިވިއޭ ޖިރޫގެ އިތުރުން މާކަސް ތުރާމް އާއި ޕްރެސްނެލް ކިމްޕެމްބޭ ފޮނުވާލި ޕެނަލްޓީތައް ކާމިޔާބުކުރިއިރު، އެމްބާޕޭ ފޮނުވާލި ޕެނަލްޓީ ސްވިޒަލެންޑްގެ ކީޕަރު ޔެން ސޮމާ މަތަކުރިއެވެ.\nކުޅިވަރުކްރޮއޭޝިއާ ގައުމީ ޓީމުފްރާންސް ގައުމީ ޓީމުދުނިޔެސްވިޒަލެންޑް ގައުމީ ޓީމްސްޕެއިން ގައުމީ ޓީމުޔޫރޯ 2020


ކޯވިޑް19: ބަލި ޖެހުނު ތުއްތު ދަރިފުޅުގެ ފޮޓޯ މަންމަ އާއްމުކޮށްފި – Dhen.mv\nކޯވިޑް19: ބަލި ޖެހުނު ތުއްތު ދަރިފުޅުގެ ފޮޓޯ މަންމަ އާއްމުކޮށްފި\nދެން އެމްވީ March 26, 2020 - 2:24 am\nއުމުރުން އެންމެ ދެމަހުގެ ތުއްތު ދަރިފުޅަށް ކޯވިޑް 19 ޖެހުމުން ތަހައްމަލު ކުރަމުން ގެންދާ ވޭން ދައްކުވައިދޭ ފޮޓޯއެއް މަންމަ ސޯޝަލް މީޑިއާގައި ހިއްސާ ކޮށްފިއެވެ.\nއަޝްލޭ ހިލްޑަބްރޭންޑް ނަމަކަށް ކިޔާ އަންހެނެއް އޭނާގެ ފޭސްބުކް އެކައުންޓްގައި ހިއްސާކުރި ފޮޓޯއިން ފެންނަނީ އޭނާގެ ދެމަހުގެ ދަރިފުޅު ، އެލީ ، ކޯވިޑް 19 އަށް ޓެސްޓް ކުރުމުން ޕޮޒިޓިވް ވެގެން ދަރިފުޅަށް ވެންޓިލޭޓަރެއްގައި ފަރުވާ ދޭ މަންޒަރެވެ.\nދެމަހުގެ އެލީ ވެގެން ގޮސްފައިވަނީ ޔޫއެސްގައި ކޯވިޑް 19 ޖެހުނު އެންމެ ހަގު ކުއްޖާއަށެވެ. އެކުއްޖާއަށް ނޭވާލާން އުނދަގޫ ވުމުން ނޭފަތަށް ވަނީ އޮކްސިޖަން ހޮޅި ގުޅާފައެވެ.\nދަރިފުޅުގެ ފޮޓޯ ފޭސްބުކްގައި ހިއްސާ ކުރަމުން މަންމަ އެދުނީ އެންމެން ވެސް އެ އާއިލާއަށް ހެޔޮ ދުއާ ކޮށްދިނުމަށެވެ. އެކުއްޖާ މަންމަ ބުނީ މިދިޔަ އަންގާރަ ދުވަހު ދަރިފުޅު ބަލިވީ ކުއްލިއަކަށް ކަމަށާއި، އޭގެ ކުރިން ބަލީގެ އެއްވެސް އަލާމާތެއް ނުފެންނަ ކަމަށެވެ.\nއަޝްލޭ ބުނީ ހުކުރު ދުވަހު ހެނދުނު ދަރިފުޅު އޮތީ ފުޅިއެއް ހިފައިން ކުޅެން ކަމަށާއި އެހެން އޮވެފައި ކުއްލިއަކަށް ދަރިފުޅު ރޯން ފެށި ކަމަށެވެ. އަދި ނޭވާލާން އުނދަގޫ ވިނަމަވެސް ކޯވިޑް19ގެ މައިގަނޑު އަލާމާތްތައް ނުފެންނާތީ ދަރިފުޅަށް ޖެހިފައިވަނީ އެބަލި ކަމަށް ޑޮކްޓަރުން ވެސް ހީނުކުރާ ކަމަށް އޭނާ ބުނެފައިވެއެވެ.\nއަލްޙަމްދުލިﷲ، ހޯނޑެއްދޫ އިން ކޮވިޑް-19 އަށް ފައްސިވި 32 މީހުން ރަނގަޅުވެއްޖެ\n"ދީޕިކާ ޑިޕްރެސް ވަނީ ޑްރަގް ބޭނުން ކުރާތީ"\nއެންމެ ފުރަތަމަ ފޭސްބުކް އައިޑީއެއް ހަދައިދިނީ ކާކު؟\nއިދިކޮޅު ކޯލިޝަނުގެ ސްޓިއަރިން ކޮމެޓީއަށް ކުރިމަތިލުމުގެ ފުރުސަތު ހުޅުވާލައިފި\nޖަނަވާރުގެ ވަގުފާރިއާއެކު، އަނެއްކާވެސް ކޮވިޑް19 ފަދަ އިތުރު ކާރިސާއެއް ކުރިމަތިވެދާނެ ކަމުގެ ބިރު


SunOnline: Shaheem terrorist eh kamah thuhumathu koh dhekki vaahaka eyna dhogu koffi\nޝަހީމްއަކީ ޓެރަރިސްޓެއްކަމަށް ތުހުމަތުކޮށް ދެއްކި ވާހަކަ އޭނާ ދޮގުކުރައްވައިފި\nމުހައްމަދު އައުޒަމް 05 Sep 2019, 20:16\nސަނީފް (ކ) އަދި ޑރ. ޝަހީމް (ވ)-- ސަން ފައިލް ފޮޓޯ\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދަކީ ޓެރަރިސްޓުން ރެކްރޫޓްކުރާ ލީޑަރެއްކަމަށް ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް މިއަދު މަޖިލީހުގައި ދެއްކެވި ވާހަކަ، ޑރ. ޝަހީމް ވަރަށް ބޮޑަށް ކުއްވެރިކުރައްވައި އެކަން ދޮގުކުރައްވައިފި އެވެ.\nމިއަދު މަޖިލީހުގައި ކުރިއަށް ދިޔަ ޖަލްސާގައި ސަނީފް ވިދާޅުވީ ނިމިގެން ދިޔަ ރިޔާސީ އިންތިހާބްގައި ރައީސް އަބްދުﷲ ޔާމީންގެ ރަނިން މޭޓަކަށް ޑރ. ޝަހީމް ހަމަޖެއްސި އަޑު އިވުމުންވެސް އެއީ އާދައިގެ ވެރިކަމެއް ނޫންކަން އެނގިގެން ދިޔަ ކަމަށެވެ.\n" އެއީ ރާއްޖޭގެ އެތައް ބަޔަކު ތުހުމަތުކުރާ ޓެރަރިސްޓުން ރެކްރޫޓްކުރާ ޖަމާއަތެއްގެ ލީޑަރެއް ކަމަށް ބަޔަކު ބުނަމުންދާ މީހެއް ރަނިން މޭޓެއްގެ ގޮތުގައި ނަން ދެވިގެން ދިޔައީމާ ބަހެއް ދިވެހިހން ހިތަށް ކުއްލި ސިހުމެއް ލިބުނު. " ސަނީފް ވިދާޅުވި އެވެ.\nސަނީފްއަށް ރައްދު ދެއްވައި ޑރ. ޝަހީމް އޭނާގެ ފޭސްބުކްގައި މިއަދު ކުރެއްވި ޕޯސްޓެއްގައި ވިދާޅުވީ އޭނާއާ ބެހޭގޮތުން ސަނީފް އެފަދަ ގޮތަކަށް ވާހަކަދެއްކެވީ އޭނާގެ ޝަހުސިއްޔަތު ކަތިލުމަށްޓަކައި ކަމަށެވެ.\nއަދި އެއީ ބައިނަލްއަގުވާމީ މުޖުތަމަޢުގައި، އިސްލާމްދީނާއި މުސްލިމު އުންމަތަށް ހިދުމަތްކުރުމަށް ޝަހީމް ޢަދާކުރަމުންދާ މަސްއޫލިތުގައި ގެއްލުންދިނުމަށް ގަސްތުގައި ދެއްކި ވާހަކައެއްކަމުގައި މާނަކުރައްވާ ކަމަށްވެސް ޝަހީމް ވިދާޅުވި އެވެ.\n"މިހާތަނަށް ދިވެހިރާއްޖޭގެ ކަމާ ބެހޭ އެއްވެސް އިދާރާއަކުން މިފަދަ ކަމެއްގައި އަޅުގަނޑަށް ތުހުމަތުކޮށްފައިނުވެއެވެ. އަދި އަޅުގަނޑަކީ ފެށުނީއްސުރެ ދީނީ ހަރުކަށި އަމަލުތަކާ ދެކޮޅަށް ރާއްޖޭގައްޔާއި ބައިނަލްއަގުވާމީ މުޖުތަމައުގައި ވަކާލާތުކުރަމުން ދާ މީހެކެވެ. އަދި ރާއްޖޭގެ ދީނީ އެއްބައިވަންތަކަން ގާއިމުކޮށް އިސްލާމްދީނުގެ މެދުމިނުގެ ހަމަތައް ނަގަހައްޓަން ގިނަ މަސައްކަތްތަކެއްކޮށްފައިވާނެއެވެ. މިކަމުގައި ދިވެހި ދައުލަތުގެ މުއައްސަސާތަކާއި ބައިނަލްއަގުވާމީ މުއައްސަސާތައް ހެކިވާނެއެވެ." ޝަހީމް ވިދާޅުވި އެވެ.\nޝަހީމް ވިދާޅުވީ ސަނީފް ވާހަކަތަކަކީ ހަގީގަތާ ހިލާފު ވާހަކަތަކެއް ކަމަށާއި އަދި އޭނާގެ ވާހަކަތަކަކީ ޝަހީމްގެ ޝަހުސިއްޔަތު ކަތިލުމަށް ކުރިއަށް ރޭވިފައި ހުރި އެތައްކަމެއްގެ ފެށުންކަމުގައިވެސް ވެދާނެކަމަށެެވެ.\nޝަހީމް އިތުރަށް ވިދާޅުވީ ރައްޔިތުންގެ މަޖްލީހުގެ މެންބަރުންނަކީ ޒިއްމާދާރުބަޔަކަށް ވާންވާނެ ކަމަށާއި އަދި މީހުންގެ ޝަހުސިއްޔަތު ކަތިލަން ދޮގު ވާހަކަތައް ދެއްކުމަކީ ރައްޔިތުންގެ މަޖްލީހުގެ މެންބަރުންގެ ކަރާމަތާ ގުޅޭ ކަމެއްނޫން ކަމަށެވެ.\n"ހައްގުތައް ހޯދައިދީ ޢަދުލުވެރިކަން ނަގަހައްޓަން އައި ބަޔަކު އެހެން ގޮތަކަށް ޢަމަލުކޮށް ބައެއްގެ އަބުރާއި އިންސާނީ ކަރާމަތާއި ހައްގުތައް ނަގާލައި ދުނިޔޭގައި އުޅެންވެސް އުނދަގޫ ކުރުމަކީ ދެރަވަރު ކަމެކެވެ." ޝަހީމް ވިދާޅުވިއެވެ.\nމެމްބަރު އަބްދުﷲ ސަނީފް\nއަރަބި ފަތުރުވެރިންނަށް ރާއްޖެ ޕްރޮމޯޓުކުރަނީ\nގައިދުރުކަމެއް ނެތި ޖަމާއަތް ހެދުމުގެ ކަންބޮޑުވުން!\nޑރ. ޝަހީމް ކިޔައިދެއްވަނީ ގޭގައި އީދު ނަމާދުކުރާނެ ގޮތް


Kim aai Kanye ge4vana dharifulhakee ves surrogate dharieh?\nކިމް އާއި ކާންޔޭގެ4ވަނަ ދަރިފުޅަކީ ވެސް ސަރޮގޭޓް ދަރިއެއް؟\nކިމް އާއި ކާންޔޭގެ ތިން ދަރިން އެބަތިބި\nކ. މާލެ6ޖެނުއަރީ 2019 | އާދީއްތަ 16:18 3,637\nކިމް ކާޑޭޝިއަން (ވ) އަދި ކާންޔޭ ވެސްޓް (ކ) - ގެޓީ އިމޭޖާސް\nކިމް ކާޑޭޝިއަން އާއި ކާންޔޭ ވެސްޓްއަށް ތިން ވަނަ ދަރިއަކު ލިބުނީ މިދިޔަ އަހަރުގެ ޖެނުއަރީ މަހުގެ 15 ވަނަ ދުވަހުއެވެ.\nސަރޮގޭޓެއް މެދުވެރިކޮށް ހޯދާފައިވާ ތިން ވަނަ ދަރިފުޅަށް ކިމް އާއި ކާންޔޭ ކިޔާފައި ވަނީ ޝިކާގޯއެވެ. އޭގެ ކުރިން ހޯދާފައިވާ ދެދަރިންނަކީ ކިމް އާއި ކާންޔޭއަށް ލިބިފައިވާ ދެ ދަރިންނެވެ. އެއީ ނޯތު ވެސްޓް އާއި ސެއިންޓް ވެސްޓްއެވެ.\nސަރޮގޭޓަކީ ފިރިހެނެއްގެ ދަރިފަންޏާއި އަންހެއްގެ ބިސް ނަގައި، ރަހިމުގައި އަށަގަންނުވާ ދަރި، އުފަންކުރާ އަންހެނާއެވެ.\nފަންނާނުންގެ ޚަބަރުތައް ގެނެސްދޭ ނޫހެއް ކަމަށްވާ ޓީއެމްޒީ އިން ރިޕޯޓްކޮށްފައިވާ ގޮތުގައި ކިމް އާއި ކާންޔޭ ވަނީ އެ ދެ މީހުންގެ ހަތަރުވަނަ ދަރިއެއް ހޯދުމަށް ސަރޮގޭޓަކާ ވާހަކަ ދައްކާފައި ކަމަށެވެ. އަދި އެ އަންހެންމީހާ އިނީ މިހާރު ބަލިވެ ކަމަށް ވެސް ވަނީ ބުނެފައެވެ. ކިމްގެ ގާތް މީހަކާ ހަވާލާދީ އެ ނޫހުގައި ބުނެފައި ވަނީ ކިމް އާއި ކާންޔޭ އަށް ސަރޮގޭޓް ކޮށްގެން މި ފަހަރު ލިބެނީ ފިރިހެން ކުއްޖެއް ކަމަށެވެ. އަދި އެކުއްޖާ ވިހާނީ އަންނަ މެއި މަހުގެ ތެރޭގައި ކަމަށް ކިމްގެ ގާތް މީހަކާ ހަވާލާދީ ވަނީ ބުނެފައެވެ.\nއެހެން ނަމަވެސް މިފަހަރުގެ ސަރޮގޭޓަކީ ކުރީގެ ސަރޮގޭޓެއް ކަމަށް ސާފެއް ނުވެއެވެ.\nމިފަހަރުގެ ސަރޮގޭޓަކީ ޝިކާގޯގެ ވެސް ސަރޮގޭޓް ކަމަށް ބައެއް ނޫސްތަކުގައި ރިޕޯޓްކޮށްފައި ވީ ނަމަވެސް އެހެން ނޫސްތަކުގައި ވަނީ އާ ސަރޮގޭޓެއް ކަމަށް ބުނެފައެވެ.\nސަރޮގޭޓް މެދުވެރިކޮށް ދަރިއެއް ލިބިއްޖެ ކަމަށް ވާނަމަ ކިމް އާއި ކާންޔޭއަށް ސަރޮގޭޓް ކޮށްގެން ލިބޭ ދެވަނަ ދަރިއަކަށް އެ ދަރިފުޅު ވާނެއެވެ.\nކިމް ފެނިގެންދާ އާއިލީ ޑްރާމާ ކީޕިން އަޕް ވިތު ކާޑޭޝިއަންގައި ވެސް އޭނާ ވަނީ އާއިލާ ބޮޑު ކުރަން ބޭނުންވާ ކަމަށާއި އަބަދުވެސް ގިނަ ދަރިން ހޯދުމަށް ލޯބިކުރާ ކަމަށް ބުނެފައެވެ.\nކިމް އާއި ކާންޔޭ ހަތަރުވަނަ ދަރިއަކު ހޯދާ ކަމަށް އެންމެ ފުރަތަމަ އަޑުތައް ފެތުރުނީ ޝިކާގޯ ލިބުނު ހިސާބުންނެވެ. އެހެން ނަމަވެސް ކިމް ވަނީ އެވާހަކަތައް ދޮގުކޮށްފައެވެ.\nކިމް އާއި ކާންޔޭ ސަރޮގޭޓް ކޮށްގެން ދަރިން ހޯދަން ފެށީ ދެވަނަ ދަރިއަކު ލިބި، ތިންވަނަ ދަރިއަކަށް ބަލިވެ އިން ފަހުން އޭނާއަށް ދިމާވި ސިއްހީ މައްސަލަތަކެއްގެ ސަބަބުން ނުވިހެއުމަށް ޑޮކްޓަރ ލަފާދިނުމުން ކަމަށް ކިމް މީގެ ކުރިން ވަނީ ބުނެފައެވެ.\nއެންމެ ފަހުން އަޕްޑޭޓް ކުރީ: 13 ގަޑިއިރު ކުރި | ރިވިއު ކުރީ: އައިޝަތު ޝާނީ


ފަތިސްނަމާދަށް ދިޔަކުޑަކުއްޖާ – ޙެޔޮބަސް\nPosted byޢަބްދއްރަޙީމް މުޙައްމަދު / ނ.ޅޮހި\t Apr 15, 2012 Apr 15, 2012 Leaveacomment on ފަތިސްނަމާދަށް ދިޔަކުޑަކުއްޖާ\nމިއީ ޢަރަބި އިސްލާމީ ޤައުމެއްގައި ދިމާވި ޙަޤީޤީ ހާދިޘާއެކެވެ.\nމިސްކިތަށް ފަތިސް ނަމާދަށް ދާހިތުން އުޅުނު ކުޑަ ފިރިހެން ކުއްޖެކެވެ. ނަމަވެސް އޭނާގެ ބައްޕަ އޭނާ އެކަނި މިސްކިތަށް ނަމާދަށް ފޮނުވުމަށް ދެކޮޅު ހެދިއެވެ. ސަބަބަކީ ފަތިހު އެކަނި ދަރިފުޅު މިސްކިތަށް ނުފޮނުވަންވެގެންނެވެ.އޭނާގެ ދަރިފުޅު ބުންޏެވެ. އަހަރެން މިސްކިތަށް ނުފޮނުވަންވީ ކީއްވެގެންހެއްޔެވެ؟ އަހަރެންނާއި އެކު ބައްޕަ ނަމާދަށް ދިޔައިއްޔާ ވާނީ ކީއްހެއްޔެވެ؟\nކުޑަކުއްޖާގެ ބައްޕަ ދެންވެސް މިކުއްޖާ ނަމާދަށް ފޮނުވާކަށް ޤަސްދެއް ނުކުރިއެވެ. އަދި ގޮވައިގެން ދާކަށްވެސް ޤަސްދެއްނުކުރިއެވެ.އަދި މިކުޑަކުއްޖާ މިކަމާއި ވަރަށް ދެރަވެ މިކަމަށް ކެތްތެރިވިއެވެ.\nދުވަސްގަނޑަކަށް ފަހު ފަތިސްނަމާދަށް އެކަނިދާން މިކުޑަކުއްޖާ ޤަޞްދުކުރިއެވެ. އަދި ގެއިން އެކަކަށްވެސް ނޭނގި ގޭގެ ދޮރު ހުޅުވާފައި މިސްކިތަށް ދާން ނުކުމެއްޖެއެވެ. ނަމަވެސް އަނދިރިކަމުން އެކަނި ދާން ނުކެރި ހުއްޓާ އެގެޔާއި ކައިރިން އަޑެއް އިވެން ފަށައިފިއެވެ. އެއީ ކައިރީގައި ހުރި ގެޔެއްގެ ދޮރު ހުޅުވޭ އަޑެވެ.\nއެގޭގައި އުޅޭ މުސްކުޅި ބޭބެއެއް މިސްކިތަށް ދާންވެގެން ނުކުންނަނީއެވެ. ދެން މިކުއްޖާ ކުރިކަމަކީ މުސްކުޅި ބޭބެގެ ފަހަތުން މިސްކިތަށް ދިޔައީއެވެ. އަދި ގޮސް ޖަމާޢަތުގައި ނަމާދުކޮށް ގެޔަށް އަތުވެއްޖެއެވެ. އަދި ކޮންމެ ރެޔަކުވެސް ފަތިސް ނަމާދަށް މިބޭބެގެ ފަހަތުން މިބޭބެއަށް ނޭނގި މިކުޑަކުއްޖާ މިސްކިތަށް ދެއެވެ. އަދި މިކަން އެއްވެސް މީހަކަށް ނޭނގި ތަކުރާރުވަމުން ދިޔައެވެ.\nމިހެންގޮސް އެއްދުވަހަކު މި މުސްކުޅިމީހާ ނިޔާވެއްޖެއެވެ. އެބޭބެއަށް ހެޔޮރަޙުމަތްލައްވާށިއެވެ.\nމިކުޑަކުއްޖާ މިކަމާއި ވަރަށް ދެރަވެއްޖެއެވެ. އަދި އޭނާގެ ބައްޕައާއި ދިމާއަށް ބުންޏެވެ. “ހުރި ހިތާމައެއްގެ ބޮޑުކަމާއެވެ. އެމުސްކުޅި ބޭބެ މަރުނުވެ ބައްޕަ މަރުވިނަމަ އަހަރެންނަށް މާ ރަނގަޅެވެ.”\nމިވާހަކަ އަހާފައި މިކުއްޖާގެ ބައްޕަގެ ހިތަށް ވަރަށް އަސަރުކޮށްފިއެވެ. އަދި އޭނާގެ ދަރިފުޅު ނަމާދަށް ލޯބިކުރާ މިންވަރު އެނގި ބައްޕަވެސް އިސްލާހުވެ އޭގެފަހުން ދަރިފުޅުގޮވައިގެން ނަމާދަށް ގޮސް އުޅެން ފަށައިފިއެވެ.\nފަތިސް ނަމާދުގެ މާތްކަން\nعَنْ عَائِشَةَ، عَنِ النَّبِيِّ صلى الله عليه وسلم قَالَ  “ رَكْعَتَا الْفَجْرِ خَيْرٌ مِنَ الدُّنْيَا وَمَا فِيهَا ” މުސްލިމް\nރަސޫލުﷲ ޞައްލަﷲ އަލައިހި ވަސައްލަމަ ޙަދީޘްކުރެއްވިކަމަށް ޢާއިޝާ ރަޟިޔަﷲ އަންހާ ރިވާކުރެއްވިއެވެ.\n“ދުނިޔެއާއި ދުނިޔޭގައިވާހައި ހުރިހައި އެއްޗަކަށްވުރެ ފަތިސްނަމާދުގެ ދެރަކުޢަތް(އެބަހީ އިހު ސުންނަތުގެ ދެރަކުޢަތް) ހެޔޮކަން ބޮޑުވެގެންވެއެވެ.”\nވީމާ ފަތިސްނަމާދުގެ ހެޔޮކަން ބޮޑުވާނެ މިންވަރު ވަޒަންކޮށްލަމާ ހެއްޔެވެ؟\nއަދިވެސް ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\n“ مَنْ صَلَّى الْبَرْدَيْنِ دَخَلَ الْجَنَّةَ ” .(މުއްތަފަޤުން އަލައިހި)\nމާނައިގެ ތަރުޖަމާއީ: الْبَرْدَيْنِ (އެބަހީ: ފަތިސްނަމާދާއި އަސުރުނަމާދު) ކޮށްފި މީހާ ސުވަރުގެ ވަދެއްޖެއެވެ.”\nقال رسول الله صلى الله عليه وسلــم : ( من صلى الصبح فهو في ذمة الله ) رواه مسلم\nފަތިސް ނަމާދުކޮށްފިމީހާ ވަނީ ﷲ ސުބުޙާނަހޫ ވަތަޢާލާގެ ޒިއްމާގެ ދަށުގައެވެ.”\nއިމާމު ނަވަވީ ވިދާޅުވެފައިވެއެވެ. ބުނެވެއެވެ: އެއީ ރައްކާތެރިކަމުގެ ޔަޤީންކަމެވެ. އަދިވެސް ބުނެވެއެވެ: އަމާންކަމެވެ.\nއަދިވެސް ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިކަމަށް ޞަހީޙް މުސްލިމުގައި ރިވާވެގެންވެއެވެ.\n” مَنْ صَلَّى الْعِشَاءَ فِي جَمَاعَةٍ فَكَأَنَّمَا قَامَ نِصْفَ اللَّيْلِ وَمَنْ صَلَّى الصُّبْحَ فِي جَمَاعَةٍ فَكَأَنَّمَا صَلَّى اللَّيْلَ كُلَّهُ ” .\n“ޖަމާޢަތުގައި ޢިޝާ ނަމާދުކޮށްފިމީހާ ރޭގަނޑުގެ ދެބައިކޮށްފައި އެއްބައި ރޭއަޅުކަންކުރިފަދައެވެ. އަދި ފަތިސްނަމާދު ޖަމާޢަތުގައި ކޮށްފި މީހާ މުޅި ރޭގަނޑު (ރޭއަޅުކަމުގައި) ހޭލާ ހުރިފަދައެވެ.”\nމާތްﷲ ސުބުހާނަހޫ ވަތަޢާލާ މިމަތިވެރި ނަމާދު ޖަމާޢަތުގައި ކުރުމުގެ ތައުފީޤު އަޅުގަނޑުމެން އެންމެންނަށް ދެއްވާށިއެވެ. އަދި އަޅުގަނޑުމެންނަކީ މިކަންކަމަށް ފަރުވާކުޑަ ކުރާ ބަޔެއްކަމުގައި ނުލައްވާށިއެވެ. އަޅުގަނޑުމެންނަކީ ހީވާގި ބަޔެއްކަމުގައި ލައްވައި އެއިލާހުގެ ރުއްސެވުން ހޯދުމަށް ގަދައަޅައި މަސައްކަތްކުރާ ބަޔެއްކަމުގައި ލައްވާށިއެވެ. އާމީން\nوالله أعلم. و صلى الله وسلم على نبينا محمد و على آله و صحبه أجمعين.\nވާހަކަނެގީ: މައުސޫޢަތުލް ޣަރާއިބުލް ޤިޞަޞް\nPosted byޢަބްދއްރަޙީމް މުޙައްމަދު / ނ.ޅޮހި Apr 15, 2012 Apr 15, 2012 Posted inUncategorizedTags: ހެޔޮބަސް, އާންމުލިޔުން\nދުނިޔޭގައި ހުރެ ސުވަރުގެ ވަން މީހެއްގެ ވާހަކަ\nރާއްޖޭގައި ވަރި ގިނަވާން މެދުވެރިވާ ސަބަބުތައް ( 1 ވަނަ ބައި)


Mash'hoor gina bayaku aa aharu faahaga kurumah rajjey gai\nމަޝްހޫރު ގިނަ ބަޔަކު އާ އަހަރު ފާހަގަކުރުމަށް ރާއްޖޭގައި\nދުނިޔޭގެ ނަން މަޝްހޫރު މީސްމީހުން ރާއްޖޭގައި ޗުއްޓީ ހޭދަކުރުމަކީ އާކަމެއް ނޫނެވެ. އެގޮތުން މި ފެށޭ އާ އަހަރާ ދިމާކޮށް ވެސް ދުނިޔޭގެ މަޝްހޫރު ވަރަށް ގިނަ ބަޔަކު ދަނީ ރާއްޖޭގެ ހިތްގައިމު ގޮނޑުދޮށްތަކުން އުފާ ހޯދަމުންނެވެ. ފިލްމީ ތަރިންނާއި ކުޅުންތެރިންނާއި ބޮޑެތި ވިޔަފާރިވެރިންގެ އެތައް ބަޔަކު މިހާރު ވެސް ތިބީ ރާއްޖޭގަ އެވެ. ރާއްޖެ އަށް އައުމަށް އަދިވެސް އެތައް ބަޔަކު ދާނީ ފޮށިތަންމަތި ބަންނަމުންނެވެ.\n"އަވަސް" އަށް އެނގިފައިވާ ގޮތުގައި އާ އަހަރާ ދިމާކޮށް މި އަހަރު ވެސް މަޝްހޫރު ފުޓުބޯޅަ ތަރި ޑޭވިޑް ބެކަމްގެ ދެމަފިރިންނާއި ހަތަރު ކުދިން ރާއްޖެ އާދެ އެވެ. މި އާއިލާ މި އަހަރު ދެ ފަހަރެއްގެ މަތިން ރާއްޖެ އައިސްފައިވެ އެވެ. މި ފަހަރު ވެސް ބެކަމްގެ އާއިލާ ޗުއްޓީ ހޭދަ ކުރުމަށް ހަމަޖެހިފައިވަނީ ވަން އެންޑް އޮންލީ ރީތި ރަށުގަ އެވެ. ފަހަރެއްގައި ބެކަމްއަށް މި ރިސޯޓް މާ ގަޔާވީ ކަމަށް ވެސް ވެދާނެ އެވެ.\nބެކަމްގެ އިތުރުން ރާއްޖެއަށް އަންނާނެ އަނެއް ތަރިއަކީ ހޮލީވުޑްގެ މަޝްހޫރު ބަތޮލް ބްރެޑް ޕިޓެވެ. ގިނަ ޒުވާން އަންހެން ކުދިންގެ ހިތްތައް ކަތިލަމުން ގެންދާ ބްރެޑް ޕިޓް ރާއްޖޭގައި ޗުއްޓީ ހޭދަކުރާނެ ރިސޯޓެއް އަދި އޮތީ ނޭނގުމެއްގެ ތެރޭގަ އެވެ. އެ ވާހަކަ އަދި މީޑިއާއަށް ތިލަ އެއް ނުވެ އެވެ. ސަބަބަކީ ޕަޕަރާޒީންގެ ބިރުވެރިކަމެވެ.\nހޮލީވުޑްގެ އިތުރުން، ބޮލީވުޑްގެ މަޝްހޫރު ތަރިންގެ މިސްރާބު ވެސް ހުރީ ރާއްޖެ އަށެވެ. މި ތަރިންގެ ތެރޭގައި ސަލްމާން ހާން ވެސް ހިމެނެ އެވެ. މީގެ ތެރެއިން ބައެއް ތަރިން ވަނީ ރާއްޖެ އައިސްފަ އެވެ. މީގެތެރެެއިން އެކަކީ ބޮލީވުޑްގެ ލޫޅާފަތި ބަތަލާ ދިޕިކާ ޕަދުކޯން އެވެ. މިދިޔަ އަހަރުގެ ނިއު އިޔާ ވެސް ފާހަގަ ކުރި ދިޕިކާ މިވަގުތު ހުރީ އިންޑިއާ ތާޖު ކުންފުނިން ހިންގާ ތާޖު އެކްޒޯޓިކާ ރިސޯޓުގަ އެވެ. ނަމަވެސް އާ އަހަރުގެ ބަޑިބޭހުގެ ކުޅިވަރުތައް އޭނަ ބަލާނީ ރާއްޖޭގައި މިވަގުތު އޮތް އެންމެ ހިތްގައިމު އެއް ރިސޯޓް ކަމަށްވާ ނ. ސެވަލް ބްލެންކް ރަންދެލި ރިސޯޓުގަ އެވެ.\nފިލްމީ ތަރިންގެ އިތުރުން ދުނިޔޭގެ މަޝްހޫރު ފުޓުބޯޅަ ތަރިންތަކެއް ވެސް ރާއްޖެ އަންނާނެ އެވެ. މި ތަރިންގެ ތެރޭގައި އިޓަލީ ވިލާތުގެ ގިނަ ފުޓުބޯޅަ ތަރިން ހިމެނެ އެވެ. މީގެ އިތުރުން އާޖެންޓީނާ އާއި އިނގިރޭސިވިލާތުގެ ފުޓުބޯޅަ ތަރިންގެ ބަޔަކު ވެސް އާ އަހަރު ފާހަގަ ކުރާނީ ރާއްޖޭގަ އެވެ.\nއެމްއެމްޕީއާރުސީގެ މެނޭޖިން ޑިރެކްޓަރު އަބްދުﷲ ޒިއަތު ވިދާޅުވި ގޮތުގައި މަޝްހޫރު މީހުން ރާއްޖެ އައުމަކީ ރާއްޖެ މަޝްހޫރު ވެގެންދާނެ ކަމެކެވެ.\n"މީގެ ސަބަބުން ރާއްޖެއަށް ލިބޭ އެކްސްޕޯޝާ ބޮޑު ވެގެންދާނެ،" ޒިއަތު ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖެ އިޝްތިހާރު ކުރުމަށް ބްރޭންޑް އެމްބެސެޑަރުން އަންނަ އަހަރު ނެގުމަށް ހަމަޖެހިފައިވެ އެވެ.\n"އަޅުގަނޑުމެންނަށް އެފޯޑް ކުރެވޭ ވަރުގެ ތަރިން ނަގާނީ،" ޒިއަތު ވިދާޅުވި އެވެ.\nމިފްކޯ އިން ވިއްކާ ޑީސަލްގެ އަގު ބޮޑުކޮށްފި\nބެންކޮކް އެއާވޭސްގެ ރާއްޖޭގެ ދަތުރުތައް އަލުން ފަށައިފި


Real Bali Kuran Beynun Nama City Ge Form Rangalhu Kuran Jehey: Guardiola - Vaguthu\nރާއްޖޭގެ އަދަދު މިއަދު މައްޗަށް، ނަމަވެސް އިތުރު ބިރެއް ނެތް! - 23 މިނެޓް ކުރިން\nޔުއެފާ ޗެމްޕިއަންސް ލީގުގެ ދެވަނަ ބުރުގައި ރެއާލް މެޑްރިޑްގެ މައްޗަށް ކާމިޔާބު ހޯދަން ބޭނުންނަމަ މެންޗެސްޓަ ސިޓީގެ ފޯމް ރަނގަޅު ކުރަން ޖެހޭ ކަމަށް އެ ޓީމުގެ ކޯޗު ޕެޕް ގާޑިއޯލާ ބުނެފިއެވެ.\nއިނގިރޭސި އެފްއޭ ކަޕްގެ ސެމީ ފައިނަލްގައި އާސެނަލް އަތުން ބަލިވި މެޗައްފަހު ވާހަކަ ދައްކަމުން ގާޑިއޯލާ ބުނީ ފަހަކަށް އައިސް ސިޓީގެ ނަތީޖާތައް މާބޮޑަށް ދަށްވަމުން އަންނަ ކަމަށާއި ކުޅުން ރަނގަޅުކޮށްގެން ނޫނީ ރެއާލް ކައިރިން ސަލާމަތް ނުވާނެ ކަމަށެވެ.\n“ އަހަރެން ނުޖެހޭ ކުޅުންތެރިން ކައިރީ ބުނާކަށްވެސް. އެމީހުންނަށް އެކަން ވަރަށް ރަނގަޅަށް އިނގޭނެ. ސީޒަނުގެ ފަހުކޮޅު އަހަރެމެންގެ ކުޅުމުގެ ފެންވަރުު ހުންނަން ޖެހޭ ހިސާބު ވަރަށް ރަނގަޅަށް އިނގޭ. ފަހަރެއްގައި އަހަރެމެން މިދަނީ އެއްޗެހިތައް ދަސްކުރަމުން ބަލިވާ މެޗުތަކުން. އެކަމަކު ރެއާލް އަތުން ކުރިހޯދަން ބޭނުންނަމަ ވަރަށް ބޮޑަށް ކަންތައްތައް އިސްލާހު ކުރަން ޖެހޭ، “ ގާޑިއޯލާ ބުންޏެވެ.\nރެއާލް އާއި ސިޓީ ޗެމްޕިއަންސް ލީގުގެ ދެވަނަ ބުރުގެ ފުރަތަމަ ލެގުގައި ވާދަކުރި މެޗް 2-1 އިން ކާމިޔާބުކުރީ ސިޓީ އެވެ. ދެވަނަ ލެގު އެތިހާދު ސްޓޭޑިއަމްގައި ކުޅުމަށް ހަމަޖެހިފައިވަނީ އަންނަ މަހުގެ7ވަނަ ދުވަހުއެވެ.\nރެއާލް އާއި ސިޓީގެ މެޗާއި ޗެލްސީ އާއި ބަޔާން މިއުނިކުގެ މެޗާއި ލިޔޯން އާއި ޔުވެންޓަސްގެ މެޗު އަދި ނަޕޯލީ އާއި ބާސެލޯނާގެ ގަދަ ސޯޅައިގެ މެޗުތައް ނިމި، ކުއާޓާ ފައިނަލަށް ހޮވޭ ޓީމުތަކާއެކު، އެހިސާބުން ޗެމްޕިއަންސް ލީގުގެ ނޮކްއައުޓް ބުރު ކުރިއަށްގެންދާނީ އެއް ލެގުގެ އުސޫލުން މިނީ މުބާރާތެއްގެ ގޮތުގަ އެވެ.\nސިޓީ އަކީ މި ފަހަރުގެ ޗެމްޕިއަންސް ލީގުގެ ފޭވަރިޓެކެވެ. ޔޫރަޕްގެ މުބާރާތްތަކުން ކުރިއަށް އޮތް ދެ ސީޒަނަށް ސިޓީ ސަސްޕެންޑް ކުރި މައްސަލަ އެޓީމުން ވަނީ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް) ގައި އިސްތިއުނާފުކޮށްފައެވެ.


REPORT| Libunu Bodu Chuttee Aa Eku Badhal Kolli Lubna Ge Mulhi Hayaaiy - Vaguthu\nލުބްނާ "ވަގުތަށް" އިންޓަވިއު ދެއްވަނީ. --- -- ވަގުތު އިމޭޖެސް: އިބްރާހިމް ޝާބިލް\nއުފަންވީ ސިޔާސީ ކުލަވަރު ގަދަ އާއިލާއަކަށެވެ. ބޮޑުވެގެން އައި މާހައުލަކީ ސިޔާސީ ވާހަކަތަކަށް ފަރިތަ، ސިޔާސީ ކަންކަމަށް ހޭހަން ގައުމުގައި ހިނގާ ބިނގާވާ ކަންކަމަށް ހޭލުންތެރި މާހައުލެކެވެ. ބައްޕައަކީ ގިނަ ދުވަހު ސިޔާސީ ދާއިރާ އާއި ރައްޔިތުންނަށް ޚިދުމަތް ކުރެއްވި މުފައްކިރެކެވެ. ބައްޕަގެ ހިކުމަތު އަމަލީ އާއެކު ވުޒާރާތައް ހިންގެވި މަންޒަރާއި އެ ހިންގުންތެރި އާރުކާޓީގެ ލާމަސީލު މިސާލު ވަރަށް ކައިރިން އޭނާ ވަނީ ދެކެފައެވެ. ގަވަރުނަރު ފަދަ ޒިންމާދާރު މަގާމުތަކުގައި ބޮޑުބޭފުޅުން ތިއްބަވައެވެ. އަދި އުއްތަމަ ފަނޑިޔާރުކަމުގެ ބުރަ މަސްއޫލިއްޔަތު އުފުއްލެވި ބޭފުޅުން އާއިލީ ބޭފުޅުންގެ ތެރޭގައި އެބަތިއްބެވިއެވެ.\nދައްކަން މިއުޅެނީ ލުބްނާ މުހައްމަދު ޒާހިރު (ލުބްނާ) ގެ ވާހަކައެވެ. ލުބްނާވެސް އޭނާގެ ޒުވާން ދުވަސްވަރު ހިންގެވީ ބައްޕަ އާއި ބޮޑުބޭބޭފުޅުމެން ފަދައިން ސިޔާސީ ދާއިރާ އިންނެވެ. ނަމަވެސް ލުބްނާގެ މަސައްކަތް ފާހަގަކޮށްފައި ފާހަގަ ނުކުރާނެ އެއް ދިމާލެއްވެސް ނެތެވެ. ރާއްޖޭގައި ނަން ވިދާލި މަޝްހޫރު ވަކީލާއެކެވެ. އިޖުތިމާއީ ހައްގުތަކާއި އިންސާނީ ހައްގުތަކަށް ވަކާލާތުކުރާ ހިތްހެޔޮ މިތުރެކެވެ. އޭނަ އަކީ ފޮރިން މިނިސްޓްރީ އާއި ލޯ ކޮމިޝަންގައި އިޚުލާސްތެރި ޚިދުމަތްތަކެއްކޮށްދެއްވި ހާދިމެކެވެ. މީގެ އިތުރުން ލުބްނާ އަކީ ރައްޔިތުންގެ މަޖިލީހާއި، ޚާއްސަ މަޖިލީހުގައި ކަނބަލުންނަށް މަސައްކަތް ކުރެވޭނެކަން އޭނާގެ ހިތްވަރާއި ފަންވަރުން ސާބިތުކޮށްދެއްވި ކަނބަލެކެވެ.\nލުބްނާ "ވަގުތަށް" އިންޓަވިއު ދެއްވަނީ. --- ވަގުތު އިމޭޖަސް: އިބްރާހިމް ޝާބިލް\nލުބްނާ "ވަގުތު" އަށް ވިދާޅުވި ގޮތުގައި އޭނާ ވަކީލުކަން ކުރެއްވި ދުވަސްވަރު އެންމެ ބޮޑު ޝައުގުވެރިކަމެއް ހުރީ ކްރިމިނަލް ލޯ އަށެވެ. ކޮންމެވެސް ވަރަކަށް ސިވިލް ނުވަތަ މަދަނީ މައްސަލަތަކުގައި ވަކާލާތު ކުރެއްވި ނަމަވެސް އެ ދާއިރާ އަށް މާބޮޑު ޝައުގުވެރިކަމެއް އޭނާގެ ނެތެވެ.\n"ޖިނާއީ ކުށްތައް ކުރާ މީހުން ގޮވައިގެން ގޮސް ޖަލަށް ވަރަށް ގިނަ މީހުން ލެވިފައި ހުރީ. އެންމެ ފުރަތަމަ ލޯ މާސްޓާސް ޑިގްރި ހަދާފައި މަސައްކަތް ކުރަން ފެށީ. އެތަނުން ވަރަށް ރަނގަޅު ތަޖުރިބާތަކެއް ލިބުނީ. ގާނޫނީ ކަންކަމަށް ލޯ ހުޅުވި ކަންކަން ހުޅުވި ޕްރެކްޓިސް ކުރެވުނު." ލުބްނާ ވިދާޅުވިއެވެ.\nލުބްނާ އަކީ ދިވެހިން ސިޔާސީ ކުޅިވަރަށް ފަރިތަ ނޫން ޒަމާނުން ފެށިގެން ކަނބަލުންގެ ހައްގުތަކަށް ވަކާލާތުކޮށް، ސިޔާސީ މައިދާނުގެ ކަންކަން ކުރެއްވުމުގައި އެންމެ މުގުލުގައި ހަރަކާތްތެރިވި ކަނބަލެކެވެ. އޭނާ ވަނީ 2006 އިން 2008 ވަނަ އަހަރަށް ޑީއާރުޕީގެ ޒުވާނުންގެ ގޮފީގެ ރައީސްކަން ވެސް ކުރައްވާފައެވެ. އަދި ރައްޔިތުންގެ މަޖިލީހުގެ ހާއްސަ މެމްބަރުގެ ށ.އަތޮޅު ފަހުރުވެރިވި މެމްބަރަކީ ވެސް އޭނާއެވެ.\n"2004 އިން ފަށައިގެން 2008 ވަނަ އަހަރަށް ހާއްސަ މަޖިލީހުގައި އުޅުނީ. ގާނޫނުއަސާސީ ހެދުމުގައި ޑްރާފްޓިން ކޮމިޓީ އާއި 11 މެމްބަރުންގެ ކޮމިޓީގައި ވެސް އުޅުނިން. ވެރިކަމުގެ ނިޒާމް ނިންމަން އެކުލަވާލި ކޮމިޓީ އެއީ. ރިޔާސީތޯ ބަރުލަމާނީތޯ. އަހަރެން ހުރީ ރިޔާސީ އަށް. އަމިއްލަ އަށް ހޮވުނު އަމިއްލަ މެމްބަރެއް. އެއްވެސް މީހަކަށް ނުވިކި މީހަކަށް ނުދަރާ." ލުބްނާ ވިދާޅުވިއެވެ.\nލުބްނާ "ވަގުތަށް" އިންޓަވިއު ދެނީ. --- ވަގުތު އިމޭޖަސް: އިބްރާހިމް ޝާބިލް\nއޭގެ ފަހުން ކުރީގެ ރައީސް މުހައްމަދު ރައީސް ނަޝީދުގެ ސަރުކާރުގައި ވެސް އޭނާ ވަނީ ޚިދުމަތް ކުރައްވައިފައެވެ. އެކިފެންވަރުގައި ސަރުކާރަށް ޚިދުމަތް ކުރެއްވުމުގައި ރައްޔިތުންގެ ޚާދިމެއްގެ ގޮތުގައި ހޭދަކުރެއްވި ދުވަސްތަކަށް ނިމުމެއް އައީ ހީވެސް ނުކުރާ ކަހަލަ ގޮތަކަށެވެ. ސިޔާސީ މައިދާނަށް އައި އުދަބާނީގެ ރާޅުތަކާއެކު ލުބްނާ ވަޒީފާ އިން ވަކިކުރުމުން އޭނާ އެކަމާ މެދު ވިސްނީ ވަރަށް ފައްސިކޮށެވެ.\n" ވަރަށް ކުޑަ އިރުއްސުރެ އުފެއްދުންތެރި ކަންކަމަށް ވަރަށް ޝައުގުވެރިވޭ. ސްކިން ކެއާ ކްރާފްޓިން އަށް ވަރަށް ޝައުގުވެރިވޭ. 2013 ވަނަ އަހަރު ވަޒީފާއިން ވަކިކުރީ އޭރު ސަރުކާރުން. އެ ހިސާބުން ކުއްލިއަކަށް ފްރީވީ. 15 އަހަރަށް ފަހު ޗުއްޓީ އެއް ލިބުނީ. އޭގެ ކުރިން އެހެން ޗުއްޓީ އެއް ނުލިބޭ. އަމިއްލަ ސެލްފް އަށް ވެސް ޓައިމެއް ނުލިބޭ." އޭނާ ވިދާޅުވިއވެ.\nލުބްނާ އެ އިޝާރާތް ކުރެއްވި ސްކިން ކޭންޑީ އަކީ މަޝްހޫރު ސްކިން ކެއާ ބްރޭންޑެކެވެ. ކެމިކަލް އެކުލެވިފައި ނުވާނެހެން އުފައްދާފައިވާ މި ބްރޭންޑުގެ 400 އެއްހާ ޕްރޮޑަކްޓް މިހާރު މާކެޓުގައި ލިބެން އެބަހުއްޓެވެ. ސްކިން ކޭންޑީގެ މަސައްކަތް ނަގާ ކޮޅަށް ޖަހާފައި ވަނީ ލުބްނާގެ އަމިއްލަ މަސައްކަތުންނެވެ. އަދި އެ ދާއިރާ އަށް އޭނާ ނުކުތީ އެ ދާއިރާ އިން ކަމާ ގުޅުން ހުރި އިލްމާއި ހިލްމު ނިކަން ރަނގަޅަށް އުނގެނިވަޑައިގެންނެވެ.\n" ލަންޑަންގައި އުޅުނު އިރުވެސް ނެޗުރަލް ސްކިން ކެއަރ ފޯމިއުލޭޝަން، ނިއުޔޯކް އާއި ލަންޑަން ސްކޫލް އޮފް ސްކިން ކެއާ އިން އުނގެނުނީ. ފެށީ އެއް ޕްރޮޑަކްޓް އިން. އަހަރެއް ނުވަނީސް 10 ވަރަކަށް ޕްރޮޑަކްޓް އުފެދި މިހާރު 406 ޕްރޮޑަކްޓް އެބަ ހުރި އޭގެ ތެރެއިން 80 ޕްރޮޑަކްޓް ވަރަށް މަގްބޫލް 2013 ގައި އޭރު ސަރުކާރުން ކަނޑާލީމަ ވަގުތު ވަރަށް ބޮޑަށް ހޭދަކުރިން ވިސްނަން. 2014 އޭޕްރިލްގައި ރެޖިސްޓަކޮށް ޖުލައިގައި ފެށީ. ހަމަ އެ އަހަރު އޮކްޓޯބަރުގައި ސްކިން ކެންޑީ ހުޅުވީ. އެކްސްޕޯޓް މުދަލުން ސަލާމަތް ކުރަން ވެސް ވަރަށް ވިސްނިން." ލުބްނާ ވިދާޅުވިއެވެ.\nސްކިން ކޭންޑީގެ ޕްރޮޑަކްޓްތަކަކީ ސްޕާތަކާއި އާއްމުންގެ މެދުގައި ވެސް ވަރަށް މަޝްހޫރު ބްރޭންޑެކެވެ.\n"ސްޕާތަކުގައި ބޭނުން ކުރީމަ ވަރަށް ތަރުހީބު ލިބޭ. އެއްވެސް ކެމިކަލް އެއް ނެތީމަ ވަރަށް ރިސްކް ފްރީ އެ. ގެސްޓުންނަށް ވެސް ބޭނުން ކުރެވޭ އެ. ސަޕްލައި ކުރާ ރިސޯޓްތަކުން ބުނޭ. ޓާގެޓަކީ ދިވެހިންގެ ހުންނަ ހަންގަނޑަށް ދިވެހިންނަށް ކަމުދާ ގޮތަށް މިސާލަކަށް މޫނު ތެޔޮވާތީ، އޮށާރު ނޫނީ އެ ނޫނަސް ދިވެހިންނަށް އާއްމުކޮށް ދިމާވާ ކަންކަމަށް ހައްލު ހޯދުން. ދުބާއިގައި އެބަހުރި ހޯލްސޭލް ކުރަން އޯޑަރކޮށްފައި. ދުބާއި އަށް މި އަހަރު ޕްރޮޑަކްޓް ފޮނުވާނެ." އޭނާ ވިދާޅުވިއެވެ.\nމިހާރު ލުބްނާގެ ހުވަފެނަކީ ބޭރުގެ އިންޓަނޭޝަލް ސްޕާއެއް ހުޅުވުމުގެ ހުވަފުނެވެ. އަދި ރާއްޖެއިން ބޭރުގައި މާސްޕްރޮޑަކްޝަން އުފެއްދޭނެ ދުވަހެއް އެއީ ވެސް އޭނާ ކުރާ އުންމީދެކެވެ. ރާއްޖޭގައި ވެސް މާސް ޕްރޮޑަކްޝަން ނުވަތަ ގިނަ އަދަދަކަށް ޕްރޮޑަކްޓްސް އުފެއްދުމަކީ މުހިންމުކަމެއް ކަމަށް ވީ ނަމަވެސް ކެމިކަލް ނެތް ޕްރޮޑަކްޓްތަކެއް އެއްފަހަރާ ގިނަ އަދަދަކަށް އުފެއްދުމަކީ އުނދަގޫ ކަމެއްކަން އޭނާ ފާހަގަކުރެއްވިއެވެ. އެހެންކަމުން މާސް ޕްރޮޑަކްޝަން އަށް ވަކި އުފެއްދުންތަކެއް އުފެއްދުމުގެ ވިސްނުން ގެންގުޅޭ ކަން އޭނާ ވަނީ ހާމަކޮށްފައެވެ.\nދެން އޮތީ ބޮޑު ސުވާލެވެ. މިއަދު ސްކިން ކޭންޑީ އަކީ ކާމިޔާބު ޕްރޮޑަކްޓަކަށްވެ ލުބްނާގެ މުޅިން އާ ޝަހުސިއްޔަތެއް ސިޔާސީ ދާއިރާ އާއި ދުރުން ބައްޓަންވެ ބިނާވެފައި ވާއިރު، ސިޔާސީ ދާއިރާ އަށް ނުކުތުމުގެ ވިސްނުމެއް އެއްވެސް ވަރަކަށް ހަމަ ނެތީބާއެވެ؟ ސާދާ ބަހުން ބުނާ ނަމަ ދެން އޭނާ ސިޔާސީ ދާއިރާއިން ފެނިދާނެބާއެވެ. އެ ސުވާލުގެ ޖަވާބު ލިބުނުދާ ދިނީ ވަރަށް ކުރުކޮށް ފޮނިކޮށެވެ\n"ބޭނުންވާ ކަންކަން ކުރެވިއްޖެ. ސިޔާސީ ދާއިރާގެ ކަންކަން ދާ ގޮތުން ބޭނުން ނުވޭ ސިޔާސީ ކަންކަމަށް ވަންނަން. ސިންގަލް ޕޭރެންޓަކަށް ވަރަށް އުނދަގޫ ސިޔާސީ ކަންކަ ކުރަމުން،" ލުބްނާ ވިދާޅުވިއެވެ.\nޖޫން 19, 2021 18:22\nހުސް ސިޔާސީ މަގާމް\nޖޫން 19, 2021 22:57\nއޭ މަބުނީމެންނުން ލާދީނީ ރިޕޯޓް ވާހަކަ ޖަހާށޭ\nޖޫން 19, 2021 23:04\nށ. އަތޮޅު ފަޚުރުވެރިވާނީ ތިވަރަށް. މެމްބަރުކަމަށް ހޮވުނުފަހުން ށ. ޢަތޮޅު ރަ އްޔިތުން ގުޅާލީމަ ފޯނަށްވެސް ޖަވާބުނުދޭ ކަމުގެ ފަޚުރުވެރި ލަގަބު ތިޔަ ލުބުނާ އަށް ލިބޭނެ. މިހާރު މާރީ އްޗެ އްނޫން މާ ރަނގަޅު މީހަކަށް ހެދޭކަށް. ޢަނެ އްކާ ކުރިޔަށް އޮތީ ކޮން ކަމެ އްބާ. ށ. އަތޮޅާ ދެން ކަ އިރު ނުވުން އެދެން\nޖޫން 19, 2021 23:05\nސިޔާސީ ބޭފުޅުންނަކީ މިހާރު ދިވެހި ގައުމުގެ ހަލާކު ހާއްސަކޮއް މޑޕ\nޖޫން 20, 2021 01:06\nހިތާމައަކީ ކަމެއްނެތި ގުއިއަނގަތަޅަން ތިބޭ ގްރޫޕް މީހުންގެ ފެންވަރަށް ސޯޝަލް މީޑިއާގައި ލުބުނާ އުޅޭތީ. އަންނަ ކޮންމެ އެއްޗަކަށް ލުބުނާ ކޮމެންޓް ކުރާނެ. ވަރަށް ބޮޑުގުޅަ\nޖޫން 20, 2021 08:59\nހއ.އަތޮޅު އަށް މައުމޫން ގެ ޑީއާރުޕީން ކަނޑައަޅާފަ ހުރީ މީނަ. އޭރު ހީވީ މައުމޫނު ދަރިއެއްހެން، ނަމަވެސް މިއަދު އަނެެއްކާ އެމްޑީޕީ. ވަރަށް ދެފުށް ދެގޮތް މީހެއް މީ. ޒާހިރު ކަހަލަ ބޭފުޅެއްގެ ދަރިއެކޭ ބުނާ ވަރުވެސް ނޫން\nޖޫން 20, 2021 12:12\nލުބުނާ ތި އުފައްދަނީ އަނެއްކާ ރަނގަޅު އެއްޗެއްތޯ؟ އެހެން މި ދެންނެވީ އަޅުގަނޑަށް ލުބުނާގެ މޫނު ފެންނަނީ ސްކިން މައްސަލަ ޖެހުނީމަ ހުންނަ ގޮތަށް. ތި އުފައްދަވާ އެއްޗިހި އުނގުޅީމަ މޫނަށް ވަނީ ތިހެންތޯ؟\nޖޫން 20, 2021 14:43\nކިތަންމެވަރަކަށް މިތާ ކޮމެންޓުކުރިޔަސް...މީހެއްގެ ހިއްވަރެއް ނޭލޭނެ އިގޭތޯ! ...ސީއިޒް ދަބެސްޓް! ...ކޮންމެންބަރެއްތޯ ފޯނުނަގަނީ...މަމީ ށ.އަތޮޅު ޒުވާނެއް މަގޭފޯނުނަގާއޭރުވެސް,މިހާރު ވެސް!\nޖޫން 20, 2021 22:58\nއެންމެފަހުން ލުބްނާ އަމިއްލަފުޅަށް ކޮމެންޓް ކޮށްލީ ދެއްތޯ؟\nޖޫން 21, 2021 15:12\nއާނ. މަށަށް ވެސް ހީވަނީ އެހެން. އަމިއްލައަށް ކޮމެންޓު ކުރީހެން


Musthafaage Malaamaaiy Mi Sarukaarah Amaazuvehje\nމުސްޠަފާގެ މަލާމާތް މި ސަރުކާރަށް އަމާޒުވެއްޖެ\n1 މަސް,2ހަފްތާ,5ދުވަސް, 20 ގަޑި, 44 މިނެޓް, 11 ސިކުންތު ކުރިން 1690މަރިޔަމް އިސްއާދާ\nތިމަރަފުށީ ދާއިރާގެ ކުރީގެ މެމްބަރު މުހައްމަދު މުސްޠަފާގެ މަލާމާތް މި ސަރުކާރަށް ވަރަށް ބޮޑަށް އަމާޒުވެއްޖެއެވެ.\nދުނިޔޭގެ ހިތުގެ ދުވަހުގެ މުނާސަބަތުގައި ސަރުކާރުގެ ފޮރިން މިނިސްޓަރު، އަބްދުﷲ ޝާހިދު ކުރެއްވި ޓްވީޓެއް ރިޓްވީޓުކޮށް، ލިޔެފައިވާ ޕޯސްޓެއްގައި މުސްތަފާ ވިދާޅުވީ ގިނަ ރައްޔިތުންނެއްގެ ހިތް ނެތް ކަމަށެވެ.\nއަދި އެ ރައްޔިތުންގެ ހިތް ހަލާކުވެ، ފަރުވާއެއް ނެތް ބައްޔަކަށް ވަމުން ކަމަށެވެ. އަދި ކަންކަން ދަނީ ދުވަހަކުވެސް ހީނުކުރާ ގޮތަށް ކަމަށްވެސް އޭނާ ވަނީ ވިދާޅުވެފައެވެ. މުސްޠަފާ އިތުރަށް ވިދާޅުވެފައިވަނީ ވަރަށް ފޮނި އުއްމީދުތަކާއެކު ގަހެއް އިންދި ކަމަށާ ނަމަވެސް މޭވާ އަޅާ ފުރުނު ފަހުން ގަސް މުލުން އުފުރާލާ ވަގަށް ގެންގޮއްސި ކަމަށެވެ.\nއަދި ރައީސް ޞޯލިހަށް އަމާޒުކޮށް ވިދާޅުވީ ސޯލިހުބެ ބުނެފައިވަނީ ކިތަންމެ ސޯލިހަސް ކަންކަން ނިންމަނީ ތިމަން މަނިކުފާނު އެކަނި ނޫންކަމަށް ކަމަށެވެ. އަދި މޭވާ އާއެކު ގަސް ވެސް ބަޔަކު މީހުން ވަގަށް ނަގައިފކަމަށް ޞޯލިހު ވިދާޅުވި ކަމަށް ވެސް މުސްޠަފާ ވިދާޅުވެފައިވެއެވެ.\nއަދި އިތުރަށް ވިދާޅުވެފައިވަނީ ގަސް ވަގަށް ނެގި މީހުންގެ އެޖެންޓެއް ކަމަށް ރައީސް ޞޯލިހު އިއުތިރާފު ވެވަޑައިގެންފައިވާ ކަމަށެވެ. މި ފަދަ މޭރުމަކުން މުސްތަފާ ޓްވީޓުކޮށް އަދި ފޭސްބުކުގައި ލިޔެފައިވާއިރު މުސްޠަފާގެ މި މަލާމާތާ ފާޑުކިޔުމުގެ ބަސްތައް ރައްދުކޮށްފައިވަނީ މި ސަރުކާރަށް ކަމަށް ގިނަބަޔަކު އަންނަނީ ބުނަމުންނެވެ.\nމީގެ އިތުރުން މޭވާ އަޅާފައިވާ ގަހުގެ ގޮތުގައި އިޝާރާތް ކުރައްވާފައިވަނީ ސަރުކާރުގެ ކެބިނެޓަށް ކަމަށާ އަދި ގަސް ވަގަށް ނެގި ކަމަށް ތުހުމަތު ކުރައްވާފައިވަނީ މަޖިލިސް ރައީސަށް ކަމަށް ވެސް ސިޔާސީ މަޞްރަޙު ދިރާސާ ކުރާ ފަރާތްތަކުން ދަނީ ބުނަމުންނެވެ.\nސަރުކާރު ފެއިލްވެފައިވާ ކަމަށް ދޭހަވާ ފަދަ މޭރުމަކުން މުޞްތަފާ ވާހަކަ ދައްކަވާފައިވާއިރު، ރައީސް ޞޯލިހުގެ ސަރުކާރު އިސްތިއުފާ ދޭން ވެއްޖެ ކަމަށް ގިނަ ރައްޔިތުން އަންނަނީ ބުނަމުންނެވެ.\nސަބަބެއް ކަމަށް ރައްޔިތުން ބުނަމުން ގެންދަނީ އެއް އަހަރު ވާން ގާތް ވެައިވާ އިރު، ފާސްކުރި ބަޖެޓު ވީނުވީ ނޭނގި ހުސްވެ އަދި ސަޕްލިމަންޓްރީ ބަޖެޓުވެސް ހުސްވުމާ ގާތަށް ޖެހިފާވާއިރު ރައްޔިތުންނަށް މި ސަރުކާރުން ކޮށްދިން ކަމެއް ނެތުމުން ކަމަށެވެ.\nރައީސް ޞޯލިހު ޤައުމުގެ ވެރިކަމާ ހަވާލު ވެވަޑައިގެންނެވި ފަހުން އަދި މި ޤައުމުގައި ތަރައްޤީ އެއްވެސް މަޝްރޫއެއް ފެށިފައި ނުވާ ކަމަށް އިޤްތިޞާދީ ގޮތުން ޤައުމުގެ މަޞްރަހު ދިރާސާ ކުރާ ފަރާތްތަކުންވެސް އަންނަނީ ބުނަމުންނެވެ.\nތިމަރަފުށި މުސްތަފާ ރައީސް ޞޯލިހުގެ ސަރުކާރު އަބްދުﷲ ޝާހިދު\n11 ގަޑި ކުރިން 22 0


Shaheed Hussein Adam Building Ge Nan Badhalu Kuran Jehey Kamah Nasheed Vidhaalhu Vejje - Vaguthu\nޝަހީދު ހުސެއިން އާދަމް ބިލްޑިންގެ ނަން ބަދަލު ކުރަން ޖެހޭ ކަމަށް ނަޝީދު ވިދާޅުވެއްޖެ\nދިވެހި ފުލުހުންގެ މައި އިދާރާ ޝަހީދު ހުސެއިން އާދަމް ބިލްޑިންގެ ނަމާއި، ކުލަ ބަދަލު ކުރަން ޖެހޭ ކަމަށް މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nމިއަދު ކުރިއަށް ދިޔަ މަޖިލީހުގައި ދިވެހި ފުލުހުންގެ ހިދުމަތުގެ ބިލަކަށް ވަނީ ބަހުސް ކޮށްފައެވެ. މި ބަހުސް ނިމުމަކަށް އައުމުން ވާހަކަ ދައްކަމުން ރައީސް ނަޝީދު ވިދާޅުވީ، ދިވެހި ފުލުހުންގެ މަރުކަޒާއި، ކުލަ އާއި ނަން ބަދަލު ކުރުމަށް ބިލުގެ ބަހުސްގައި މެމްބަރުން ހުށަހަޅާފައިވާ ކަމަށެވެ.\nއެ ބިލަށް ބަހުސްކުރައްވަމުން ގިނަ މެމްބަރުން ވަނީ ފުލުހުންނަށް ވަރަށް ބޮޑަށް ފާޑު ވިދާޅުވެފައެވެ.\nމިފަދައިން މިއަދު މަޖިލީހުގައި ފުލުހުންނާއި ބެހޭގޮތުން ވާހަކަ ދައްކާފައިވާއިރު، އިއްޔެ ކުރިއަށް ދިޔަ މަޖިލިސް ޖަލްސާގައިވެސް ގިނަ މެމްބަރުން ވަނީ ފުލުހުން އަދާ ކުރަން ޖެހޭ މަސްއޫލިއްޔަތު އަދާ ނުކުރާ ކަމަށް ވިދާޅުވެ ފާޑު ވިދާޅުވެފައެވެ.\nޖޫން 16, 2020 15:54\nދިވެހިން ގެ ލެޔާ ނުކުޅޭތި، މިހާރު ތިޔަދަނީ މާ މަށްޗަށް.\nޖޫން 16, 2020 18:24\nމިހާރު ދެން ކޯޗެއް ކިޔާކަށް! މިމީހުންނަށް 2008 ގަވެސް ވެރިކަން ހަވާލުކުރަން ހެޔޮނުވާނެޔޭ ބުނެ އެތައްބަޔަކު ގޮވި!! އޭރުވެސް އަމިއްލަ އެދުުމުން ފޯވެފައި ހުންނަ ސޭޓަކާ އިލްމީ ތާކިހަލެއްގެ އަވާމެންދުރު ދައްކައިގެން އުޅޭ ސިޔާސީ މީހަކާ މިމީހުނާ ބައިއަތު ހިފައިގެން މިމީހުނަށް ވެރިކަން ހޯދައިދިނީ ރައްޔިތުން ގުނބޯ ހައްދައިގެން! ކިހިނެތްތޯ ގައުމަށް ހަދާލީ؟ ގައުމު ބައިބައިކުރަން މަސައްކަތްކޮށް ދިފާޢީ ބާރުތަކާއި ދިމާކޮށް މަގުމަތިން އެއިން މީހަކު ފެނިއްޖެނަމަ ހަމަލާދީ ހެދީ!! މުޅި ގައުމު ހުރިހާ ގޮތަކުން ފުނޑާލީ! އަނެއްކާ 2019 އަހަރުވެސް މިދެންނެވި އަމިއްލަ އެދުމުން ފޯވެފައިތިބި މީހުން މައުމޫނުވެސް ހިމެނިގެން މިބައިގަނޑަށް ވެރިކަން ހޯދާ މިދިނީ އިލެކްޝަަންގެވެސް ބައިވެރިވުމާއެކު!! ރައްޔިތުންނަށް ހުވަފެން ދައްކާ ރޯބުހުތާނު ވައުދުވަމުން!! މިހާރުވެސް މިފެށީ ކުރިންވެސް ކުރި މަސައްކަތް!! ގައުމުގެ އިގްތސޯދު މަޑުޖެހިއްޖެތާ ދޮޅު އަހަރު!! ދިފާޢީ ބާރާ ކުޅެން ފަށައިފި! މިފަހަރު ތަފާތަކީ ކުރިން ފުލުހުން ފުނޑާލުން! އޭގެ ފަހުން ސިފަަައިން! ގައުމު ހަލާކުގެ މަގަށް ކޮންމެފަހަރަކުވެސް މިގެންދަނީ ހަަމަ ދިވެހި ރައްޔިތުން!! ދެން ރައްޔިތުންނަށް އޮތީ މިކަން ރަގަނޅު ކުރެެވެެންވެސް!! ނިކުންނަވާ!! ބަސް އިއްވާ! އިހްތިޖާޖުކުރައްވާ! ބަސް އިއްވަން ނިކުމެގެން ނުވަތަ އިހްތިޖާޖު ކުރަން ނިކުމެގެން ވަޒީފާ ގެއްލި އަދި ޖަލަށްލާ އެންމެނަށް ދެން އުފެދޭ ސަރުކާރެއްގައި މާފުދީ އަދި ވަޒީފާވެސް ދޭނެ!\nޖޫން 16, 2020 20:35\nޖޫން 16, 2020 23:30\nފުލުހުންތައް ވަޒީފާއިން ކަނޑާ ހުސްކުރަންވީ.. މި ލާދީނީ ބައިގަނޑައް ވެރިކަން ދީގެން ހެވިފަ ތިބެވިއްޖެ ނޫން. ދެން ދެފައިދަނޑިޔައް ހާއްޖަތައްދޭ.. ބާގީންނައް ހަދާފަ ޖަލައްލާތަން ބަލަންތިބޭ.\nޖޫން 16, 2020 16:01\nއަދި ދިވެހި ދިދަވެސް ހުންނަންވީ އިންޑިޔާގެ ދިދައިގެ ކުލަތަކުގައިދޯ؟\nޖޫން 16, 2020 16:07\nފުލުހުންނާ ކުޅެން ހަދާގެން ދެރަގޮތެއް ދިމާވެދާނެ މިހާރުވެސް ސަރުކާރައް އެންމެގިނަ ފައިސާ ރައްޔިތުން ގެ އަތުން ދަމާދެނީ ފުލުހުން...\nރީދޫކުލަލާފަތިލަފަތްޖެހި ދިދައެއްނަގާއޭރުންއިންތިގާލީއަދާލަތު ގާއިމުކުރެވުނުކަމަށްވާނީ! ބާޣީންގެލަގޮނޑިއަށް ވަރަށްތަދުވާނެ ނަމަވެސް އަހަރުމެންގެފުރާނަހުރިހާހިދަކު އެޝަހީދުުންގެ ޒިކުރާއާކުރާނަން! ☹☹\nޖޫން 16, 2020 23:31\nފުލުހުންނައް މިފަހަރަކު މާބޮޑު ކަމެއް ނުކުރެވޭނެ. އެވަރު ބަލާފަ ނަޝީދު އެ ވާހަކަ ދައްކަނީ.\nޖޫން 17, 2020 10:29\nފުލުހުންނައް ކަމެއްނުކުރެވެނީ އަންނިމެންގެ ފިއްތުންތަކާހެދި.\nޖޫން 16, 2020 16:11\nސުބުޙާނަﷲ..! މިވެރިންގެ މަގުސަދަކީ ކޮބައިކަން އެންމެ މޮޅަށް ދެނެވޮޑިގެން ވާނީ މާތްﷲ. ހައްދަވައި ބޮޑު ކުރެއްވި ރަސްކަލާކޮ..! މިވެރިންގެ ނުބައި ނިޔަތް ދިވެހި ރައްޔިތުންނަށް ފަޟީޙަތް ކުރައްވައި އިބަ ރަސްކަލާނގެ ދީނަށް ނަޞްރާއި ކާމިޔާބު، ދާދި އަވަހަށް މިންވަރު ކުރައްވައިފާނދޭވެ.\nޖޫން 16, 2020 20:09\nޖޫން 16, 2020 16:14\nމެމްބަރުން ބޭނުން ވާގޮތޭ ކިޔައިގެން ކޮންހާ ވާހަކައެއް ދައްކާކައްތަ....ކަލޭގާތު ފިލްޒާ ބުނެފައެއްނުންއޮތީ ބަހުސްނުކުރެ ވޭނެޔޭ. ތިތާތިބީ ބޭނުން ވާ ވާހަކަ ދަައްކަންނޭގޭ ބައެއްތަ.\nޖޫން 16, 2020 16:16\nމީގާ އޮތީ ފުލުހުންގެ މުއައްސަސާގެ ނަން ބަދަލުކުރާ ވާހަކަ ކަމަށް ފެންނަނީ. ޝަހީދު ހުސެންގެ ވާހަކަ ގެނައިމާ ދެން ސެންޓިމެންޓަލް ވާނެ. އޯކޭ\nޖޫން 16, 2020 16:17\nފުލުހުންނަށް ފާޑު ކިޔުމާއި އަދި ސިފައިންނަށް ފާޑު ކިޔުމާއި އާންމު ސިވިލް ސާރވަންޓުންނަށް ފާޑު ކިޔަމުން ދާއިރު މި މީހުންނަކީ މާ މޮޅު ބައެއްކަމަށް އަމިއްލައަށް ފެނިފަ ތިބޭ ބައެއް.. އަޅެ އެއްފަހަރުވެސް ވިސްނާ ލަބަލަ ތިމާމެން މިހިސާބަށް އައިސްފަ މިތިބީ ކިތައް ރައްޔިތުންގެ އުންމީދާއި ހުވަފެންތަކުގަ ކުލަ ޖައްސަދޭން ކިހާ ވަޢުދެއް ވެގެންތޯ.. ތިމާމެން ރައްޔުތުންނަށް ކޮށްދޭން ޖެހޭ އެއްވެސް ކަމެއް ކޮށްދެވުނުތޯ.. ފުރަތަމަ ތިމާ މެން އަދާކުރަނޖެހޭ ޒިންމާ އަދާކޮށްބަލަ.. އޭގެފަހުން އެހެން މީހުން އިސްލާޙު ކިރަން އަނގަހުޅުވަބަލަ.. ތިމާމެންގެ އެއްވެސް އަޚްލާގެއް އަދަބެއް ސަދަބެއް ނެތްކަން ރައްޔިތުންނަށް ސާބިތު ކޮށްދިނުން ނޫން ކަމެއް ތިބޭފުޅުންނަށް ވެއްޖެތޯ.. މިހާރު ތިޔަ މަޖުލީހެކޭ ފިރުއައުނުގެ ދަރުބާރެކޭ ނެތް އެއްވެސް ތަފާތެއް.. ތިފަދަ ބަޔަކަށް ދެން ކުރެވޭނީ ކޮން.އިސްލާޙެއް..\nޖޫން 16, 2020 16:18\nދަންނަވަންތޯ ! ޥެރިކަމުގައި ތިބިބަޔަކު ހިތަށް އެރިހާއެއްޗެއް ފުލުހުންނަށް ކިޔާ، އެ ފަރާތްތަކުގެ އަގުވައްޓާލުމަށް އެތަކެއް މަސައްކަތްތަކެއް ކުރަމުންގޮސް ، މި ރާއްޖޭގައި ބޭނުންދީނަކަށް އުޅުމުގެ މަގުފަހިކުރުމަށް އިސްވެ ކެނެރީގޭ ނަޝީދު ހުރެ ތިޔަ ހިންގުމަށް މަސައްކަތްކުރާ ޖަރީމާތައް ބަލަން އަހަރެމެން ދިވެހި ލޭ ހިނގާ ދަރީންނެއް ނުތިބޭނަން! ޢިސްވެ ނިމުނު އިސްތިއުފާ ދެއްވި ބާބު އަލުން އިޔާދަނުވަނީސް މިކަމާމެދު ވިސްނާ! ލެޔާ ކުޅެން ނޫޅުނިއްޔާ އެންމެ ރަނގަޅުވާނީ! 24 ގަޑިއިރު ހަމަހޭގައި ނުތިބެވޭބަޔަކު މަޖިލީހުގެ ތަޅުމުގައި ތިޔަ ޖައްސާ ވައްތަރުތަކަށް ސަނާކިޔާކަށް ނުތިބޭނަން! ނަޝީދާ ހަމީދު ހިތުހުރިއެއްޗެއް ހަދަން އަހަރެމެން ފުރުޞަތެއް ނުދޭނަން! ހަނދާންކުރާށޭ ވިސްނާށޭ !\nޟަޖިލީހުގަ ތިބި ނާތަހުޒީބު ކުއްކުރުމަށް ގޮވާލާ ފާޅުގައި މީހުން އަގުވައްޓަން މަސައްކަތްކުރާ މެންބަރުން ހަނދާންކުރަންވީ އަދި އަހަރެމެން ފައިބުޑަށް ބޮޑު މުސާރަ ހޯދަން ވެއްޓޭނެ ދުވަސް އަންނާނެ!!!!\nޖޫން 16, 2020 16:41\nދެން ބަދަލު ކުރާނީ މިޤައުމުގެ ނަންކަން ކަންނޭގެ ތިޔޮތީ ވެރިކަމެއް ވާ މާތް ކަނލާންގެއާައި ވަކީލު.\nޖޫން 16, 2020 16:56\nއަނެއްކާ ވެސް މިސޮރުގެ ބޮލުގަ ބަޑިޖެއްސޭ ހިތުން މިއުޅެނީ. މިފަހަރު ރަނގަޅަށް ޖެހެނީ މީނަގެ ބޮލުގަ ބަޑިޖައްސަން ދި ވެހި ފުލުހުންނާއި ސިފައިން. މީ މިގައުމަށް ޖެހިފަހުރި އުދަގުލެއް.\nޖޫން 16, 2020 17:07\nޖޫން 16, 2020 17:14\nތާރީޚުގެ ސަފުހާތައް ވެސް އުވާލާ !!!!!!\nޖޫން 16, 2020 17:40\nޔާﷲ މިވެރިކަން ހިތި ނިމުމަކުން ނިއްމަވާފާންދޭ މި ބަލާއިން އަޅަމެން ސަލާމަތް ކޮއްދެވަވާންދޭ އާމީން\nކަލޭގެ ގޯތީ ކުލަޔާ ދަރިންގެ ނަން ބަދަލުކުރަން އުޅުނަކަސް އަހަރުމެން ނުބެހޭނަން އެކަމަކާ.\nޖޫން 16, 2020 18:10\nކުރެވޭނެ އެއްވެސް ކަމެއް ދެން ހިޔެއްނުވޭ އޮންނާނެހެން. ކަލޭމެން ބޮލަށްފިތިފައިތިބޭ ދިވެހިން ހޮވިމީހުންވިއްޔާ. ދެން އެހެންގޮތެއް ދިނީމަ ޤަބޫލުކުރުން ނޫންގޮތެއް ނޯންނޭނެ.\nޖޫން 16, 2020 18:14\nޔާﷲ މިޤައުމު މި ނުލަފާ ބައިގަނޑުގެ ކިބައިން ސަލާމަތް ކުރައްވާނދޭވެ. ޢާމީން. ޔާރައްބު\nޖޫން 16, 2020 18:30\nތިދެން ދަނީ މާ މައްޗަށް ، މަޖްލިސްގަ ސުޕަ މެޖޯރިޓީ އޮތަސް ހީނުކުރާތި ކަލޭމެން ބޭނުންހާ އެއްޗެއް ހެދިދާނެއޭ ، ޝަހީދު ޙުސައިން އާދަމް ބިލްޑިންގް ނަމުގަ އޮތީ ކޮން މައްސަލައެއްތަ. ހުސައިން އާދަމް ގެ ކުށަކީ ކަލޭމެން ގެނައި ތަމަޅަ ބާޣީންނާ ދެކޮޅަށް ޖިހާދުކޮށް ޝަހީދުވުންތަ ؟ އެތަނަށް ކިޔަންވީ ބާޣީ ކެނެރީ ކެރަފާ ބިލްޑިންގް މިހެންތަ؟ ނަޝީދު އާ އޭނާގެ އައުވާނުންނަކީ މި ޤައުމުގެ ޣައްދާރުން\nޖޫން 16, 2020 18:38\nނަޝީދު ތިޔަ ހީކުރަނީ ރައްޔިތުންގެ މަޖިލީހުގެ ސުޕަރމެޖޯރިޓީ ތިމާގެ ބާރުގެ ދަށުގައި އޮތީމާ ހިތުހުރިހާގޮތަކަށް ކަންތައް ކުރެވޭނެ ކަމަށްތަ؟ ތިޔަ ލިބިފައިވާ ބާރު ހަމަ ވަގުތުން ގެންދަންވެސް މާބާރުގަދަ ފަރާތެއް އެބަވޭ. އެއީ ހުރިހާކަމެއް މޮޅަށް ދެނެވޮޑިގެންވާ ޢާލަމްތަކުގެ ވެރިﷲ. އެކަން ހަނދާނުގައި ބަހައްޓާގެން މަސައްކަތް ކުރުމަށް އިލްތިމާސްކުރަން.\nޖޫން 16, 2020 18:59\nހެވެއްނު ފުލުހުންނާއި ސިފައިނގެ ތެރޭގަވެސް އެބަތިބި މި ޖާހިލުންނަށް އެއްބަރުލުން ދޭ ބަޔަކު އިމްރާނު އެހެރީ ރަނގަޅައްވެސް މަގަމުހެ ދަހިވެތިކަމުގަ ހެބަލިވެފަ އަދި އެމީހުން އެތިބީ އަހަރު ދެކޮޅު ވިހާ ޖަޕާނު މަހެއް ހެއްހެން ބޮޑެތިރޭންކުޖަހާގެން މިލާދީނީ ފިކުރު ފެތުރިޔަސް ކޮންމެ ކަމެއްކުރިޔަސް މިމީހުންގެ ދިފާއުގަ ކެއްތެރިކަން ކޮޅުންލާފި ކީއްކުރާނީ ދިވެހިން މިތިބީ އެޅެ މިއާލާތުނަށް ވެރިކަން ހަވަލުކޮށްގެން ބިތާވެފަތަ ނޫނި ހިދުކޮޅުގަތަ ހިނގާ އާފެށުމަކުން ފަށަން\nޖޫން 16, 2020 19:00\nބޮޑު މުސީބާތެއްނު މި އަންނި ވަބާ\nޖޫން 16, 2020 20:28\nކޮރޯނާއަށްވުރެ ބޮޑު ބައްޔެއް މި އަނނި އަކީ މިބަލިން މިޤައުމު ރައްކާތެރި ކޮށްދެއްވާދޭވެ. އާމީން\nޖޫން 16, 2020 19:29\nޖޫން 16, 2020 19:47\nޙަޖަމް ނުވާނެކަން މާކުރިންވެސް އެނގޭ! ގޭކުދިންކޮޅަށް ވަރަށް ޕްރެޝަރ ބޮޑުވާނެ ވިއްޔާ! ވަރަށް ސަޅި ނަމެއް އެބައޮށް! އެޖެންޑާ19 ގޮތަށް! 19 މީ ތިބޭފުޅުންނާ ގުޅޭ ނަމްބަރެއް! 19 ވިއްޔާ ޝަހީދުވެސްކޮއްލީ! މިފެންނަނީ އެޖެންޑާ 19! 19 ރަމްޒު ކޮށްދެނީ ޝަހީދު ކޮށްލި 19 ދިވެހިންނަށް!\nޖޫން 16, 2020 20:08\nމިގައުމު އެއްކޮށް ކޮށާ ކުދިކުރާތި. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ ރައްޔިތުންވެސް މަރާ ހުސްކޮށްލާާ. މަކުނު ރަސްގެފާނު ގެ ޖަންގަލި ޕާޓީ މެމްބަރުންނަށް އެނގޭނީ ހުރިހާކަމެއް ސުންނާފަތިރަން. ތަރައްގީއާ ވަރަށް ބީރައްޓހި. މަޖިލިސްމެދުގަ ބިޔަ ނިކަގަގަހެއް އިންދާފަ ބަރަހަނާކޮށް ގަހަށް އަރާތިބޭ. ތި މޭޒުތަކާ ގޮނޑިތައް ވެސް ބޭރުކޮށްލާ. މަންޒަރު ވަރަށް ސާފު.\nޖޫން 16, 2020 20:37\nމާ ފާޑު ފާޑަށް އުޅެނީކޮށް ވެއްޓުނީ ކުރިންވެސް.. ތިހެން އުޅެނިކޮށް ވެއްޓިދާނެ\nޖޫން 16, 2020 20:54\nފުލުހުންގެ އިދާރާގެ ނަން ބަދަލުކުރިޔަސް ޝަހީދު ހުސައިން އާދަމް މިޤައުމަށް ވީ ޤުރުބާނީ ފޮހެނުލެވޭނެ އަދި ބަޑިބުރާސްފަތި މި ގައުމަށް ގެނައުމުގަ އަންނިގެ އާއިލާ ބައިވެރިނުވާކަމަކަށްވެސް ނުހެދޭނެ\nޖޫން 16, 2020 21:08\nމި ކޮވިޑް ލޮކްޑައުންގައި ދެ ފަހަރަށް 1676 އާ ގުޅަންޖެހުނު ފަސް ފަހަރު ފުލުސް އޮފީހަށް ގުޅަންޖެހުނު. 1676 އިން ދެ ފަހަރު ވެސް ދިނީ ނުރަގަޅު މައުލޫމާތު. ފުލުސް އޮފީހުން ފަސް ފަހަރު ވެސް ލިބުނީ ވަރަށް ޕްރޮފެޝަނަލް ހިދުމަތެއް. ރައްޔިތުންނަށް ކަންކަމުގައި މަގު ފަހިކޮށްދީ އެހީތެރިވުމުގައި ފުލުހުންނަށް ފައިވް ސްޓަރސް ދޭންޖެހޭ. ފުލުހުން ދެމުންދާ ހިދުމަތަށް ވަރަށް ބޮޑަށް ޝުކުރު ރައްދުކުރަން.\nޖޫން 16, 2020 21:15\nއެކި މީހުންނަށް ކަންކަން ކުރެވޭނީ އެކި ވަރަށް. ތަނެއް ނުހެދޭ މީހަކަށް ހަދާފަ ހުރި ތަނެއްގެ ނަން ބަދަލު ކޮށްލެވުނަސް އެކަހަލަ މީހުންނަށް ހީވާނީ ހަނގުރާމަ އެއް ފަތަހަ ކުރެވިއްޖެ ކަމަށް.\nމިނިސްޓަރުންގެ އަނބިންނާ އަންހެން މިނިސްޓަރުން ކަނޑިކި އަންނަ ގޮތަށް ބިލެއް ފާސް ކޮށްލަބަލަ. ފުލުހުންނާ ނުކުޅެ.\nޖޫން 16, 2020 22:46\nތަންކޮޅެއް މަތިވޭ އެބަ ތިކުޅެވެނީ ދިވެހިންގެ ލެޔާ ކަން އެގޭތޯ..؟ ޔާﷲ މިޤައުމު މި ނުލަފާ ބައިގަނޑުގެ ކިބައިން ސަލާމަތް ކުރައްވާނދޭވެ. ޢާމީން. ..\nމި ނަޝީދު ފުލުހުންނާ އަޅައިގަނެގެން އެއުޅެނީ މީނާއަށް މަޖިލީހުގެ ރައީސްކަން ލިބުނީމާތަ\nޖޫން 16, 2020 22:58\nމާ ލަސްވެޖެއް، ވައްރަގަޅު ގޮތެއް، މީވެސް ދިވެހިންގެ ހިޔާލު،\nޖޫން 16, 2020 23:03\nނޮވެންބަ ރު3ގެ ބަޠަލުގެ ނަން އޮތީމަ ހަޖަމު ނ ުުުުުުުުުުުުުުުުުުުުުުުުުުުުުުުުުުުުުުުުުުުު ނުވަނީ\nޖޫން 16, 2020 23:33\nކަޅު ނަސްލުގެ މީހުންނައް އަނިޔާކުރުމުގެ އިލްޒާމު އަޅުވާފަ މި ފުލުހުން އުވާލާފަ.. އައު ޖަޒީރާ ފުލުސް ގެޔެއް ހަދަންވީ. އެހެންނުން ނަޝީދު.\nވަތަންދެކެ ލޯބިވާދަރީންތައް ކޮބައިތަ\nޖޫން 17, 2020 01:31\nމިއުޅޭ ކެނެރީގޭ ބަޑިބުރާސްފަތި ސައިޒުކުރަން ނިކުން ނަންވާނީ މުޅި ރާއްޖޭގެ ހަވަރު!\nޖޫން 17, 2020 01:37\n“...އިއްޔެ ކުރިއަށް ދިޔަ މަޖިލިސް ޖަލްސާގައިވެސް ގިނަ މެމްބަރުން ވަނީ ފުލުހުން އަދާ ކުރަން ޖެހޭ މަސްއޫލިއްޔަތު އަދާ ނުކުރާ ކަމަށް ވިދާޅުވެ ފާޑު ވިދާޅުވެފައެވެ.”\nމަސްއޫލިއްޔަތު ވާހަކަ ކިޔަން ހެޔޮނުވާވަރުގެ ބަޔަކު މިހެން ބުނީމަ ވަނީ ޖޯކަކަށް!\nޖޫން 17, 2020 04:46\nކޮބާމައްސަލައަކީ ޟާހީދު ޢާދަމް ގައުމު ދިފާއުކުރި ވަރުގަދަ ބަތޮލެއް ނަމަވެސް އެއިމާރާތުން ބޭނުން ކުރާ ފުލުހުން ބަގާވައި ކުރީމަ ޟަހީދު އާދަމައްވެސް ހުތުރު\nޖޫން 17, 2020 07:16\nނަޝީދު ނުބުނޭ ނަން ބަދަލު ކުރާ ވާހަކަ އެއް ދޮގު ހެދީމަ ދުނިޔެ ލިބުނަސް އާހިރަތްނުލިބޭނެ ޔާމިނު ނާންނާނެ އެދުހުން ސަވާބު ގޯނޔެއް ހިފާގެނެއް\nޖޫން 17, 2020 09:02\n3 ނޮވެމްބަރ ގައި އިސްލާމް ދީނުގެ ހައްގުގަ! ގައުމުގެ ހައްގުގަ! ގައުމުގެ ރައްޔިތުންގެ ހައްގުގަ! އަމިއްލަ މޭ އައްޑަނަޔަކަށް ނެރެގެން ގުރުބާންވީ ސަހީދުންނަށް މި ސަރުކާރުން ހައްގުވީ މިންވަރަކީ މީތޯ؟ އެމީހުންގެ އާއިލާއަށް ހައްގުވީ މިންވަރަކީ މީތޯ؟\nޖޫން 17, 2020 09:54\nތިޔަ އައްނި ނަންވެސް އެބަޖެހޭ ބަދަލްކުރަނ، ލާދީނީ ބުއްޅަބެ\nޖޫން 19, 2020 21:26\nރަނގަޅު ވާހަކައެއް...ފުލުހުންނާއި ސިފައިން ޒިންމާއަދާ ކުރާނަމަ ތި އަންނިއެއް މިހާރު މިޖިލިސްގެ ވަަސްދުވާހިސާބުގަވެސް ނުހުންނާނެ....ވަރަށް ވާހަކަ\nޖޫން 22, 2020 03:31\nހިތުގެ ޤަދަރެއްނުވާލޯތްބަކީ ފިތުނައޭ، ފިތުނަވެރިކަމުގެ އަލިފާނަކީކަރުނައޭ!


Veli baru kuri beyruge boat ge thahugeegu adhi nunime: Fuluhun | Mihaaru\nވެލި ބަރުކުރި ބޭރުގެ ބޯޓުގެ ތަހުގީގު އަދި ނުނިމޭ: ފުލުހުން\nލ. ހިތަދޫ ކައިރީގައި އޮތް ބޯޓު.\nހުވަދު އަތޮޅުގައި ހަދަމުންދާ ރިސޯޓަކަށް ވެލި ބަރުކޮށްގެން ދަތުރު ކުރަނިކޮށް ލ. ހިތަދޫ ކައިރިން ފެނުނު ބޭރުގެ ބޯޓުގެ ތަހުގީގު އަދި ނުނިމޭ ކަމަށް ފުލުހުން މިއަދު ބުނެފި އެވެ.\nޗީފް އިންސްޕެކްޓަ އޮފް ޕޮލިސް އަދި ފުލުހުންގެ ތަރުޖަމާނު އިޒްމިއާ ޒާހިރު "މިހާރު" އަށް މިއަދު ވިދާޅުވީ ތަހުގީގު ނިމެންދެން އެ ބޯޓު ހިތަދޫގައި ހިފަހައްޓާފައިވާ ކަމަށެވެ. ބޯޓު ހިފަހައްޓައިގެން ކުރަން ޖެހޭ ތަހުގީގުތައް އަދިވެސް ކުރިއަށް ގެންދާ ކަމަށް އޭނާ ވިދާޅުވި އެވެ.\n"ބޯޓު ހިފަހައްޓައިގެން ކުރަންޖެހޭ މުއާމަލާތްތައް މި ކުރަނީ. ރަސްމީ ގޮތުން ބަލަން ޖެހޭ ކަންކަން ވެސް އަޅުގަނޑުމެން ބަލަމުން މި ގެންދަނީ،" އިޒްމިއާ ވިދާޅުވި އެވެ.\nގިނަ އަދަދެއްގެ ވެލި ބަރުކޮށްފައި އޮއްވައި ފެނުނު ބޯޓުގެ މައްސަލަ ފުލުހުންގެ އިތުރުން ކަސްޓަމާއި އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) އިން ވެސް ތަހުގީގު ކުރެ އެވެ. އަދި އެ ބޯޓާ ދެކޮޅަށް ފިޔަވަޅު އަޅަން ޖެހިއްޖެ ނަމަ، އެ ކަން ވެސް ކުރާނެ ކަމަށް އެ ދެ އިދާރާ އިން ވަނީ ބުނެފަ އެވެ.\nފުލުހުން ބުނީ ވެލި ބަރުކޮށްފައި އޮއްވައި ފެނުނު ޗައިނާގެ ބޯޓަކީ މާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖްގެ މަސައްކަތްކުރި ޗައިނާގެ ސީސީސީސީ ކުންފުނީގެ ސަބް ކޮންޓްރެކްޓް ކުންފުންޏަކު ގެނައި އުޅަނދެއް ކަމަށާއި އަދި އެ ސަބް ކޮންޓްރެކްޓް މިހާރު އުވާލާފައިވާ ކަމަށެވެ.\nމިދިޔަ ހުކުރު ދުވަހު ހިތަދޫ ކައިރިން ބޯޓު ފެނިގެން ފުލުހުންނާއި ސިފައިން އެކީގައި އެ ބޯޓަށް އަރައި ބެލި އިރު، އެ ބޯޓުގައި ރަޖިސްޓްރޭޝަން ނަންބަރެއް އަދި ދިދައެއް ނެތް ކަމަށް ފުލުހުން ބުނެ އެވެ.\nބޯޓަށް ވެލި ބަރުކުރީ، އެ ބޯޓުގައި ހުރި ވެހިކަލްތައް ބެލެންސް ކުރަން ކަމަށް ބުނި ކަމުގައި ވިޔަސް، ވެލި ނަގާފައިވަނީ ސަރުކާރުގެ ކަމާ ބެހޭ އިދާރާތަކުގެ ހުއްދަ ލިބިގެން ކަން ހާމަވާ އެއްވެސް ލިޔުމެއް ނެތް ކަމަށް ކަމަށް ވެސް ފުލުހުން ކުރިން ވަނީ ބުނެފަ އެވެ.\nއެންވަޔަރުމަންޓް މިނިސްޓްރީން ބުނީ ހިތަދޫ ކައިރިން ވެލި ނަގައިގެން ގެންދިއުމުގެ ހުއްދަ އެއްވެސް ބަޔަކަށް ދީފައި ނުވާނެ ކަމަށެވެ.\nތިމާވެށި ފުލުހުން ތަރައްގީގެ މަޝްރޫއުތައް ލ. އަތޮޅު ކަސްޓަމްސް އީޕީއޭ ލ. ހިތަދޫ ސިނަމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން\nދުވަހަކު ތަހުގީގު ނިމޭތަނެއް ނާންނާނެ.


Super Bowl: Enme dhuvasvee Champion Brady\nސުޕަ ބޯލް: އެންމެ ދުވަސްވީ ޗެމްޕިއަން ބްރޭޑީ\nއެމެރިކާގެ ޕްރިމިއާ ސްޕޯޓްސް، ސުޕަ ބޯލް (އެމެރިކަން ފުޓްބޯލް) ގެ ވިންސް ލަމްބާޑީ މުބާރާތުގައި ކަންސަސް ސިޓީ ޗީފްސްގެ މައްޗަށް 31-9 ން މޮޅުވެ، ޓޮމް ބްރޭޑީގެ ބޮޑު ހިއްސާ އާއެކު ޓަމްޕާބޭ ބަކްނިއާސް ކާމިޔާބު ކޮށްފި އެވެ.\nބަކްނިއާސް އާއެކު ބްރޭޑީ، 43 ހޯދި ކާމިޔާބަކީ ސުޕަ ބޯލްގެ ވިންސް ލަމްބާޑީ ޓްރޮފީ އޭނާ ހޯދި ހަތް ވަނަ މޮޅެވެ. އެ މޯޅާއެކު އޭނާ ވެފައި ވަނީ ސުޕަ ބޯލް ކާމިޔާބު ކުރި އެންމެ ދުވަސްވީ ކުޅުންތެރިޔާ އަށެވެ.\nމިދިޔަ އަހަރުގެ ޗެމްޕިއަން ކަންސަސް ސިޓީގެ މައްޗަށް ބަކްނިއާސްގެ އަމިއްލަ ދަނޑު ރޭމޮންޑް ޖޭމްސް ސްޓޭޑިއަމްގައި ހޯދި ކާމިޔާބާ އެކު އެ ޓީމު ވެފައި ވަނީ، އަމިއްލަ ދަނޑުގައި ސުޕަ ބޯލް ތަށި ހޯދި ފުރަތަމަ ޓީމަށެވެ.\n"އަހަރެން މި ކާމިޔާބު އެއްވެސް އެޗަކާ އަޅުވައެއް ނުކިޔަން،" މި ކާމިޔާބު އޭނާ ރޭންކު ކުރާނީ ކޮން ލެވަލެއްގައިތޯ ސުވާލު ކުރުމުން ބްރޭޑީ ބުންޏެވެ. "އަހަރެން މި ޓީމާއެކު ހޭދަ ކޮށް މި ކާމިޔާބު މި ޓީމާއެކު ހޯދުމަކީ ބޮޑު ޝަރަފެއް. މި ޓީމަކީ ދުނިޔޭގެ ޗެމްޕިއަނެއް އެކަން އަބަދުވެސް އެގޮތުގައި އޮންނާނެ."\nބްރޭޑީ އަކީ ސުޕާ ބޯލްގެ އެންމެ ކާމިޔާބު ކުޅުންތެރިޔާ އެވެ. ހަތް ވަނަ ފަހަރަށް ތަށި ހޯދުމުން އެންއެފްލްގެ އެހެން ޓީމަކަށް ވުރެ ގިނަ ތަށި އޭނާ އަށް ލިބުނީ އެވެ. އޭނާ ކުރިން ކުޅުނު ނިއު އިންގްލެންޑް ޕޭޓްރިއޮޓްސް އަދި ޕީޓާސްބާގް ސްޓީލާސްއަށްވެސް ހޯދުނީ ކޮންމެ ޓީމަކަށް ހަ ތައްޓެވެ.


vnews - Furagahah moonu anburaa lumuge kulhadhaanakan libifaivaa Pakistan ge zuvaanaa\nހިއުމަން އައުލް: ފުރަގަހަށް މޫނު އަނބުރާލުމުގެ ކުޅަދާނަކަން ލިބިފައިވާ ޕާކިސްތާނުގެ ޒުވާނާ\nމިއީ ވަރަށްވެސް އާދަޔާ ހިލާފު ހުނަރެއް ލިބިފައިވާ ކުއްޖެކެވެ. އުމުރުން 14 އަހަރުގެ މުހައްމަދު ސަމީރަކީ ޕާކިސްތާނުގެ ކަރާޗީއަށް ނިސްބަތްވާ ކުއްޖެކެވެ. އޭނާއަށް ލިބިފައިމިވާ ހުނަރަކީ އޭނާގެ ކަނދުރާ 180 ޑިގްރީއަށް އަނބުރާލާ، ފަހަތަށް ފުރަގަހަށް މޫނު އަނބުރާލުމުގެ ހުނަރެވެ. މިކަމުގެ ގާބިލްކަން ގުދުރަތުން ދެއްވާފައިވާ އެއް ޖަނަވާރަކީ އައުލް ނުވަތަ ބަކަމޫނެވެ. އެހެންކަމުން ސަމީރުގެ މި ހުނަރާއި ގުޅިގެން އޭނާވަނީ 'ހިއުމަން އައުލް' ގެ ނަމުން މަޝްހޫރުވެފަ އެވެ.\nސަމީރުގެ މިހާރުގެ އުއްމީދަކީ އޭނާގެ މި ހުނަރު ވީހާވެސް ގިނަ ބަޔަކަށް ދައްކާލުމެވެ. އަދި ހޮލީވުޑްގެ މަޝްހޫރު ފިލްމަކުން އޭނާގެ މިހުނަރު އާއްމުންނަށް ފެނިގެންދިޔުމެވެ. އަދި މިހާރުވެސް އޭނާ ދަނީ މިކަމަށް ތައްޔާރުވުމުގެ ގޮތުން ނަށާ ގްރޫޕަކާއިއެކު މަސައްކަތް ކުރަމުންނެވެ.\nސަމީރު ކިޔައިދިން ގޮތުގައި މިފަދަ ކަމެއް އޭނާއަށް ފުރަތަމަ ފެނުނީ ހޮލީވުޑްގެ ބިރުވެރި ފިލްމަކުންނެވެ. އެއީ ކޮންޕިއުޓަރު ބޭނުންކޮށްގެން ހަދާފައިވާ މަންޒަރުތަކެއްކަން އޭނާއަށް އެނގެ އެވެ. ނަމަވެސް މިއީ އޭނާއަށް ހަގީގަތުގައިވެސް ކުރެވިދާނެ ކަމެއްކަމަށް ހީކޮށް އޭނާ ވަނީ އޭނާގެ ކަނދުރާ އެނބުރޭތޯ ބަލަން ފަށާފަ އެވެ. އެއީ އޭނާގެ އުމުރުން ހަތް އަހަރުގަ އެވެ.\nމިއީ އޭނާގެ މަންމަ އެހާ ހިތްހަމަޖެހޭ ކަމަކަށް ނުވި އެވެ. އަދި އެގޮތަށް މޫނުގައި އަތްއަޅައި ކަނދުރާ ފުރަގަހަށް އަނބުރަން މަސައްކަތް ނުކުރުމަށް އޭނާގެ މަންމަ އޭނާ ގާތު އެދުނެވެ. އަނިޔާއެއް ލިބިދާނެތީ އެވެ. ނަމަވެސް މިއީ އޭނާ އަޑުއަހަން ބޭނުންވި ވާހަކައެއް ނޫނެވެ. އަދި މިއީ ގިނަ ބަޔަކު ބަލާލަން ބޭނުންވާ ކަމެއްކަން އެނގުމުން އޭނާވަނީ ތައުލީމީ ދުނިޔެއާއި ވަކިވެ، ނަށާ ގްރޫޕަކާއި ގުޅިފަ އެވެ. އޭނާގެ އާއިލާގެ ހަރަދުތައް ބެލެހެއްޓުމުގައި އެހީތެރިވެދިނުމުގެ ނިޔަތުގަ އެވެ. އަދި އޭނާގެ ހަގަށް ތިބި ހަތަރު ކޮއްކޮއިންނަށް ކިޔަވައިދިނުމަށް ހަރަދު ކުރުމަށެވެ.\nސަމީރު ބުނާ ގޮތުގައި އޭނާ ބޮޑުވެގެން މަސައްކަތް ކުރަން ބޭނުންވަނީ ޖިމްނާސްޓިކްސްގެ ދާއިރާއިންނެވެ. އަދި ފިލްމު ކުޅެންވެސް އޭނާ ބޭނުމެވެ. އަދި އޭނާގެ އާއިލާގެ އެހެން މެމްބަރުންނަށް ކިޔަވައިގެން ރަނގަޅު ވަޒީފާތައް ހޯދުމަށް އެހީތެރިވެދޭން ބޭނުންވާ ކަމަށްވެސް ބުނެފައިވެ އެވެ.\nމުހައްމަދު ސަމީރު އޭނާގެ ކަނދުރާ 180 ޑިގްރީ އަށް އަނބުރާލަނީ


އަބަދުވެސް ހިތުގައި (10) – Esfiya\nލޯބި 25 mins ago\nއަބަދުވެސް ހިތުގައި (10)\n‘މެލޯ.. ކިހިނެއް މިހާރު..’ ސައިކަލުން ފޭބުންތަނާ ފެނުނީ އާލާ އައިސް މަލްކާގެ ގައިގައި ބައްދާގަތް ތަނެވެ.\n‘މިހާރު ރަނގަޅު.. އަހަރެން ދިޔައީ ސިއްސައިގެންނޭ.. މި އާލް ވެސް ކުރާ ކަންތައް..’ މަލްކާ މޭމަތީގައި އަތް އަޅައިގެން ބަރު ނޭވާއެއް ދޫކޮށްލި އެވެ.\n‘ހޭ..’ ސައިކަލު ޕާކު ކޮށްލާފައި އައި ޒައިކްއަށް އާލާ ބުނެލިއެވެ. ބަދަލުގައި ހިނިތުންވަމުން ޒައިކް ހިނގައިގަތީ އޮފީހާ ދިމާއަށެވެ.\n‘ހިނގާ ދާން.. އިއްޔެގެ ފިލާވަޅުތައް ދޭތި ގަޑި ނިންމާފަ.. މިއަދު ދެން އަހަންނަށް ޖެހޭނީ ރަފްޕޭޑް ކުޅިގަނޑު ކުޅެން..’ މޫނަށް ވައްތަރެއް ޖައްސާލަމުން މަލްކާ އާލާއަށް ބަލައިލިއެވެ. އާއެކޭ ބުނެފައި އާލާ ވެސް މަލްކާއާ އެކު ކްލާހަށް ދާން އަވަސްވެގަތެވެ.\n‘އޭ އިއްޔެ ބުނީމެއްނު ކޮންމެވެސް ކުއްޖަކު ރޭޕް ވިއޭ.. ގެސް ވަޓް.. އެއީ މިކްލާހުގަ ކުރިން އުޅުނު ލަޔާލްގެ ވާހަކަ.. ވަރަށް ބޮޑަށް އަނިޔާވެސް ކޮށްފައޯ އޮތީ..’ ކްލާހުގެ ތެރެއަށް ވަންގަޑީގައި އެތެރެއިން ދެކުއްޖަކު ދައްކަމުން ދިޔަ ވާހަކަތައް މަލްކާގެ ސަމާލުކަން ހޯދިއެވެ. ބިރުވެރިކަމުގެ ރާޅެއް އޭނަގެ ހިތުގެ ތެރެއަށް ބިންދާލިއެވެ. މޫނުމައްޗަށް އަނދިރިވާން ފެށުމުން އޭނާއަށް ހިފުނީ އާލާގެ ހެދުމުގެ ފަސްބާގައިއެވެ. ހެދުން ތަނެއްގައި އަޅައިގަތީ އޭ ހިތާ ފަހަތަށް އެނބުރިލި ވަގުތު ކުރިމަތީގައި ހުރި މަލްކާ ހުރި ގޮތް ފެނުމުން އާލާއަށް ވަގުތުން ވީގޮތް ނަގައިގަނެވުނެވެ. މާކުރީގެ ހަނދާން ތަކެއް މަލްކާއަށް އުދަނގޫ ކުރަން ފެށިއެވެ.\n‘ކޮންޓްރޯލް..’ މަޑުމަޑުން މަލްކާގެ ތުންފަތް ހަރަކާތް ކޮށްލިއެވެ.\n‘މެލޯ.. ޔޫ އޯލް ރައިޓް.. ހިނގާ އިހަށް މިތަނުން..’ އާލާ މަލާކް އާ ވާހަކަ ދެއްކީ ސިއްރުންނެވެ. ކްލާހުގައި ތިބި ކުދިންނަށް އަޑު އިވިއްޖެއްޔާ ސުވާލު ކުރާނެ ކަން އެނގޭތީއެވެ.\n‘އަޅެ.. އާއެކޭ ބުނޭ ކަލާ، ރަން ނޫޓުން ހިތް ފުރާނަމޭ..’ ފޯނަށް ބަލައިގެން އިދެ އައިކަން ފާޑުފާޑުގެ ލަވަތައް ކިޔާވަރުން ޒައިކް އިނީ ހެވިފައި އެވެ.\n‘ޕުލީޝު.. ޕުލަޝް..ޕޮލިޝް.. ފުލޭޝް.. ފުލަޝް..’ ޓައިޕް ކުރަމުން ދިޔައިރު ދެއަތަށްވުރެ އަނގަ ހަލުވި ވެގެން އައިކަން އަނގަތަޅަމުން ދިޔައެވެ. ކުއްލިއަކަށް ޔެސް އޭކިޔާ ގޮވައިގަންނަމުން އައިކަން ތެދުވިގޮތުން ޖޯލީގައި ތިބި އެންމެން ނުވެއްޓުނީ ކިރިޔާއެވެ.\n‘ކަލޯގަޔާ.. އަހަރެމެން މަރަންތަ ތިއުޅެނީ..’ ސިއްސައިގެން ދިޔަވަރުން ރާކިން އަށް ވާހަކަ ދެއްކުނީވެސް މާ ބާރަކަށެވެ.\n‘ކުއްޖަކު ލިބިއްޖޭ..’ ދުލުކުރިއަށް އައި ބަސް ބުނެލިއިރު އެއިން މީހަކަށް ރަނގަޅު މާނައެއް ދޭހަވާނެތޯ ވެސް ވިސްނާނުލާ އައިކަން ދަތްޕިލަ ދައްކާލިއެވެ.\n‘އޭނ.. ކާކަށް ކުއްޖަކު ލިބުނީ..’ އަދްޔަން އަހާލިއެވެ. ބުނެވުނު އެއްޗާމެދު ވިސްނާލަމުން އައިކަން ބޯ ކަހާލިއެވެ.\n‘މިބުނީ ސަޓަރޑޭ ޕާރޓީއަށް އަހަރެންގެ ބަދަލުގަ..’ ކިޔަން އުޅުނު ތަފްސީލު ކޮށްލަމުން އައިކަން އިށީނދެލިއެވެ.\n‘ދެން އެދުވަހު ކިހާ އިރަކު ފުރާނީ.. ފަތިހު ފުރީމަ ވަރަށް ފައްކާވާނެ.. އަނެއްކާ އިރުއޮއްސޭ ގަޑީ އަންނަން..’ ޒައިކް ހިޔާލެއް ދިނެވެ.\n‘އާނ ތިގޮތް ރަނގަޅު ވާނެ.. އަހަރެން ހޯދާނަން ކޯކު ފުޅިތައް.. އައިކަންމެންގޭ ޖޫސްޕެޓީ ވިއްކައެއްނު.. އޭނައަށް ޖޫސްޕެޓީ.. ޒައިކް ވާނެ ލުއި ކާނާ ގެންނަން.. އަދްޔަން ގެންނާތި ހުތް އަނބު.. ދެން ނޫޑްލްސް ކައްކަން ބޭނުންވާ ސާމާނުތައް އެންމެންގެ މެދުގަ ބަހާލާނީ..’ ރާކިން ހުރިހާ ކަމެއް ރާވާލިއެވެ. އެންމެންވެސް އާބަސް ބުނުމުން ހަތަރު މީހުން އެކީގައި ދިޔައީ ރަށް ވަށާ ދުއްވާލާށެވެ.\nކޮލެޖުން އައިފަހުން ފޮތެއް ނަގައިގެން މޭޒު ދޮށުގައި އިން މަލްކާގެ ބޮލަށް ފޮތުގައި ލިޔެފައި ހުރި އެކައްޗެއް ވެސް ނުވަދެއެވެ. އެންމެ ފަހުން މޭޒުމަތީގައި ބާއްވާފައި އޮތް ފޮތް ލައްޕާލުމަށްފަހު އޭނާ ގޮސް އެނދުމައްޗަށް ވެއްޓިގަތެވެ. ހުއްޓިފައި ހުރި ފަންކާ އަށް ބަލައިގެން އުއްޑުން އޮތް އިރުވެސް ތަކުރާރުކޮށް މިއަދު ކުލާހުގައި ކުދިން ދެއްކި ވާހަކަތައް އޭނާގެ ސިކުނޑއަށް އުދަނގޫ ކުރަމުން ދިޔައެވެ. މީގެ އެއްއަހަރު ކުރީގައި ވީ ކަންތައްތައް ހަދާންވުމުން އޭނާގެ ނޭވާ ކުރުވާން ފެށިއެވެ. އަވަހަށް އޮވެގެން އޮތް ގޮތް އަރިއަކަށް ބަދަލު ކޮށްލަމުން ފުން ނޭވާއެއް ދޫކޮށްލި އެވެ. އެއް އަހަރުގެ ހަނދާންތަކުގެ ތެރެއަށް ގެބެން އޭނާއަށް ނެގީ ސިކުންތު ކޮޅެކެވެ.\n‘އެސްކިއުޒް..’ މަލްކާ ފޮތަށް ގެއްލިފައި އިންދާ އިވުނީ ކްލާސް ދޮރުމަތީގައި ހުރި ކުއްޖެއް ސަލާން ގޮވާލި އަޑެވެ. މަލްކާ އިސްއުފުލާ ބަލާލިއެވެ. ކުރިމަތީގައި ހުރީ އިސްކޮޅުން ދިގު ހިކިކޮށް ހުރި ފިރިހެން ކުއްޖެކެވެ. މޫނުމަތީގައި ލަކުނު ގިނައެއް ކަމަކު ރީތި ގޮތެއް ހުއްޓެވެ. ނަމަވެސް މަލްކާގެ ލޮލުގައި އެރީތިކަން އަޅައެއް ނުގަނެއެވެ.\n‘މީ ކްލާސް 12 ސީ ތަ.؟’ ލަދުރަކި ހިނިތުން ވުމަކާއެކު އެކުއްޖާ މަލްކާ ކައިރީ އަހާލިއެވެ.\n‘ތަންކޮޅެއް ފަހަތަށް ޖެހިފަ ކަނާތް ފަރާތު ފާރު ބަލާލަބަލަ..’ މަލްކާ ބުނެލިއެވެ.\n‘އޮވް.. ނުދެކެމޭ އެނގޭ..’ އެކުއްޖާ އަވަހަށް ކުލާސްތެރެއަށް ވަދެ އިށީންނާނެ ގޮނޑިއެއް ހޯދާލިއެވެ. މަލްކާގެ ފަހަތަށް ވާގޮތަށް ހުރި ގޮޑީގައި ގޮސް އޭނާ އިށީނުމުން މަލްކާ އެކުއްޖާގެ ނަން އަހާލިއެވެ.\n‘މުހައްމަދު ޝައިލް ބިން ޝިޔާން.. ކޯލް މީ ޝައިލް..އެން ޔޫ..’ ޝައިލް މަލްކާ ކުރި ސުވާލަށް ޖަވާބުދިނެވެ.\n‘މީ ދޯ.. އައިޝަތު މަލްކާ.. މަލްކާ.. ތިއީ ދޯ ސަރ ބުނި ނިއު ސްޓޫޑެންޓް..’ މަލްކާ އަހާލިއެވެ. ހޫމް އޭ ބުނެފައި އޭނާ ފޮތްތައް ނަގައިލިއެވެ.\n‘މެލޯ.. ބަލާބަ މި އަރްކާން ކިޔާ އެއްޗިހި..’ ކްލާހަށް ވަދެގެން އައިސް މަލްކާގެ ކައިރީގައި އިށީނދެމުން އާލާ އޭނާގެ ފޯނު މަލްކާއަށް ދައްކާލިއެވެ.\n‘ތެދެއް އޭނަ އެބުނީ.. ހަހަހަހަ އާލްގެ ޑްރެސިންގް ޓޭބަލް ފެނުނީމަވެސް މީހަކު ފެއިންޓް ވެދާނެ.. މޭކަޕް ކިޔާއެއްޗެއް ދުނިޔެއަށް އައިއްޔާ ފުރަތަމަވެސް ފެންނާނީ އާލްގެ ޑްރެސިންގް ޓޭބަލް އިން..’ މަލްކާވެސް އަރްކާންގެ ބަހަށް އެއްބަސްވެލިއެވެ.\n‘ކިހާ ތާހިރު.. ދެން ކޮއްކޮ އާ ބޭބެ ވެގެން އަހަރެންގެ ބޮލަށް ހުރިހާ އެއްޗެއް ޖަހާ..’ އާލާ ތުން ފިއްތާލިއެވެ.\n‘ހޫނ މާ މާތްވާނެ ކަމެއް ނެތް.. އާލާ އާ ހެދިއެއްނު އަހަރެމެން ބްރޯ ސިސްއަށް ބަދަލުވީ ވެސް..’ މަލްކާ ހީގަތެވެ. ލެކްޗަރަރ ކްލާސްތެރެއަށް ވަނުމުން ދެމީހުންވެސް ހުނުން ހުއްޓާލާ ފިލާވަޅަށް ސަމާލުކަން ދިނެވެ.\nމެންދުރުގެ ވަގުތެވެ. އާލާއާއި މަލްކާ ކޮލެޖުން ނިމިގެން އެކި ވާހަކަތަކުގައި ތިބެގެން ދިޔައީ އަތިރިމައްޗާ ދިމާއަށެވެ. އެއީ އެކްސްޓްރާ ނޯންނަ ދުވަހެއް ވިއްޔާ އޭރު އާންމުކޮށް ދެމީހުން ކޮލެޖުން ނުކުމެގެން ދާ ތަނެވެ.\n‘މާދަން ގެންދަންޖެހޭ ދޯ އެސައިންމަންޓްތައް ނިންމައިގެން.. އަހަރެން އަދި އެއްބައި ނުނިމި..’ އާލާ ބިންމަތީގައި ޖައްސާލަމުން ބުންޏެވެ.\n‘އަޅެ ސޭމް ބްރޯ ސޭމް.. އެހެންވާނީވެސް ވީކް ޑޭސްގަ އެދޭގޮތަށް އެންމެ ފަސްދުވަހުގެ މުއްދަތެއް ދޭނީ.. ދެން ހެދޭތަ އެއްޗެހި..’ މަލްކާވެސް ބިންމަތީގައި އިށީނދެ ހަމަޖެހިލި އެވެ.\n‘އެހެންވިއްޔަ އަހަރެމެން ގެއަށް ހިނގާ ފުރަތަމަ.. އަހަރެން ފެންވަރާލައިގެން އެސައިންމަންޓްތައް ހިފައިގެން ދެމީހުން އެކީ މެލޯގެ ގެއަށް ދާނީ ގޮސް ނިންމިދާނެއްނު.. އެ ބަހަނާގަ މިރޭ ފިލްމެއްވެސް ބެލިދާނެ ދޯ..’ އާލާ އެއްލޯ މަރާލާފައި ހީގަތެވެ. އާއެކޭ ބުނެފައި މަލްކާ ތެދުވެގެން ހިގައިގަތެވެ. އާލާވެސް އަވަސް އަވަހަށް ތެދުވެގެން ހިގައިގަތެވެ.\n‘މަލްކާ ދަރިފުޅާ.. ބަލާބަ ދަރިފުޅާ ބައްދަލު ކުރަން އައިސް ތިބި މީހުން..’ ގެއަށް އައިސް ވަނުމާއެކީ ޒުލްފާ ބުނެލިއެވެ.\n‘ކާކުތަ..؟’ މަލްކާއަށް ފުރަގަސް ދީގެން އަންހެން މީހަކާއި ކުޑަ ދެއަންހެންކުދިން ތިބެފައި ދެން އިނީ ހީވާގޮތުންނަމަ މަލްކާމެންނާ އެއްވަރެއްގެ ފިރިހެން ކުއްޖެކެވެ.\n‘މީ މަންމަ ބުނީމެއްނު ޝަހީމައްތަމެންގެ ވާހަކަ..’ ޒުލްފާ ހިނިތުންވެލިއެވެ.\n‘އާނ ދޯ.. ޝަހީމައްތަ.. ދުވަހަކުވެސް ނުދެކެން ވިއްޔަ ނޭނގޭނެއްނު..’ މަލްކާ ބުނެލިއެވެ. ޝަހީމާއަކީ ޒުލްފާގެ ކުޑައިރުގެ އެކުވެރިއެކެވެ. މީހަކާ އިނދެގެން ޝަހީމާ ރަށުން ދިޔަފަހުން އޭނާ ނުވަތަ އޭނާގެ ދަރިއަކުވެސް ރަށަށް މިއައީ އަލަށެވެ. އެތާ އިން ފިރިހެން ކުއްޖާ ފަހަތަށް ބަލާލުމުން މަލްކާއަށް އެއްބުމަ މައްޗަށް އަރުވާލެވުނެވެ.\n‘ޝައިލް..’ އިރުކޮޅަކު ބަލައިގެން ހުރެފައި މަލްކާ ގޮވައިލިއެވެ.\n‘މަލްކާ ޒުލްފާއްތަގެ ދަރިއެއްތަ..’ ޝައިލްވެސް ފާޑަކަށް މަލްކާއަށް ބަލައިލިއެވެ.\n‘ތިދެކުދިން ދަންނަންތަ..’ ދެމީހުންގެ މޫނަށް ފަރުވާތެރިކަމާއެކު ބަލަން ހުރެފައި ޝަހީމާ އަހާލިއެވެ.\n‘މެލޯ އެއީ ކްލާހަށް މިއަދު އަލަށް އައި ކުއްޖާދޯ.. ކީކޭ ކިޔަނީ.. އާ ޝައިލް..’ މަލްކާގެ ފަހަތުން ވަން އާލާ ބުނެލިއެވެ.\n‘ތެދެެއް މަންމާ މީ އަހަރެމެން ކްލާސްމޭޓެއް..’ މަލްކާވެސް އާލާ އާ އެއްބަސްވުމުގެ ގޮތުން ބޯ ޖަހާލިއެވެ. އޭރު ޝައިލްވެސް އާއެކޭ ބުނެލިއެވެ.\n‘މިވީ މާ ރަނގަޅަކަށްނު.. އަހަރެމެންގެ ދެދަރިން އެއް ކުލާހެއް ވިއްޔާ..’ ޒުލްފާ ހެވިފައި އިނދެ ބުނެލިއެވެ.\n‘މިއިންދީ ދެން ކޮން ދެކުއްޖެއްތަ..’ ސޯފާގައި އިން އަށްވަރަކަށް އަހަރުގެ ދެކުދިން ދައްކާލަމުން މަލްކާ އަހާލިއެވެ. އެއީ އެއްމާބަނޑު ދެ ކުދިންކަން އޭނާއަށް އެނގުނީ އެކުދިން ފަހަތަށް އެނބުރުމުން ނެވެ.\n‘އެއިންދީ ޝަޔާ ދެން މީ ޝައިނާ.. ދެކުދިން އެއީ މަލްކާ ދައްތަ އެނގޭ..’ ޝަހީމާ ބުނެލިއެވެ.\n‘މަންމާ އަހަރެމެން ދަނީ އެނގޭ.. މާދަމައަށް ނިންމަން ޖެހޭ އެސައިންމަންޓްތަކެއް އެބަހުރި.. އާލް ހިނގާ..’ އެންމެނަށް ހިނިތުންވަމުން މަލްކާ އާލާއާއި އެކު ކޮޓަރިއަށް ވަނެވެ.\n‘އެއީ ރިލޭޓިވް އެއްތަ.؟’ މިހާއިރު އަނގަ ނުހުޅުވައި ހުރި އާލާ އަހާލިއެވެ.\n‘ކައިންޑް އޮފް.. އަސްލު މަންމަގެ ފްރެންޑް އެއް ޝަހީމައްތަ އެއީ.. އަހަރެން މިދެކުނީ އަލަށް.. މީހަކާ އިނދެގެން ރަށުން ދިޔަފަހުން އެއައީއޯ މަންމަ ބުނީ..’ މަލްކާ ކިޔައިދިނެވެ. ދެމީހުން ދެން އުޅެގަތީ އެސައިންމަންޓްތައް ހަދާށެވެ.\nމިޕާރޓް ތަންކޮޅެއް ކުރުވާނެ ބަޓް ޑޫ އެންޖޯއި އިޓް.. ނެކްސްޓް އިންޝާ ﷲ ޓުމޯރޯ އޯރ ޑޭއާފްޓާރ ޓުމޯރޯގަ ގެނެވޭތޯ ބަލާނަން.. ޓޭކް ކެއަރ އެން ހޭވް އަ ބްލާސްޓް..\nދުރުވާން މަސައްކަތް ކުރިއަސް………(ޓްރެއިލާ)\nހިތާމަ ލޯބި November 16, 2020\nލޯބި April 1, 2021


Iraq gai curfew iulaankoffi\n2 ހަފްތާ, 13 ގަޑި, 35 މިނެޓް, 53 ސިކުންތު ކުރިން 380ހުސައިން ނާސިފް\nސަރުކާރާއި ދެކޮޅަށް ކުރިއަށް ގެންދާ މުޒާހަރާތައް ހޫނުވުމާއި ގުޅިގެން އިރާޤު ސަރުކާރުން އެޤައުމުގައި ކާފިއު އިޢުލާން ކޮށްފިއެވެ.\nސަރުކާރާއި ދެކޮޅަށް ފަށާފައިވާ މޫޒާހަރާތައް ހޫނުވުމާއި ގުޅިގެން އީރާޤު ސަރުކާރުން ކާފިއު އިއުލާން ކޮށްފައިވަނީ ވެރިރަށް ބަޣުދާދުގައެވެ.\nވެރިރަށް ބަޣުދާދުގައި ކާފިއު އިޢުލާން ކޮށްފައިވާއިރު، ސަރުކާރާއި ދެކޮޅަށް މުޒާހަރާ ކުރާ ފަރާތްތަކާއި ސަލާމަތީ ބާރުތަކާއި ދެމެދު ވަނީ ވަރުގަދަ ކުރިމަތިލުން ތަކެއް ހިނގާފައެވެ. އެގޮތުން ހޯމަ ދުވަހު ކުރިއަށްދިޔަ ކުރިމަތިލުންތަކުގައި ޢާންމުންގެ ތެރެއިން ދެ މީހަކު ވަނީ މަރުވެފައެވެ. އަދި މި ކުރިމަތިލުންތަކުގައި އެތަށް ސަތޭކަ ބަޔަކު ވަނީ ޒަޚަމްވެފައެވެ.\nމީޑިއާ ރިޕޯޓްތައް ބުނާ ގޮތުން މުޒާހަރާ އިތުރަށް ވަރުގަދަ ވެގެންދިޔައީ އިރާޤުގެ އެތަށްހާސް ކިޔަވާ ކުދިން މުޒާހަރާއާ ގުޅުމުންނެވެ. އިރާޤުގެ ކިޔަވާ ކުދިން މުޒާހަރާއަށް ނިކުމެފައިވާއިރު އިރާޤު ސަރުކާރުން ވަނީ ކިޔަވާކުދިން މުޒާހަރާއަށް ނުނިކުތުމަށް ގޮވާލާ ވަރުގަދަ އިންޒާރެއް ދީފައެވެ.\nއިރާޤުގެ ސަލާމަތީ ބާރުތަކުގެ އޮފިޝަލުންނާއި ހަވާލާދެއްވާ މީޑިއާތަކުގައި ރިޕޯޓްކޮށްފައި ވަނީ ސަރުކާރުން ވަކި އެއްޗެއް އިޢުލާންކުރަންދެން ކާފިއު ދިގުދެމިގެންދާނެ ކަމަށެވެ.\nމި މުޒާހަރާތަކުގައި މިހާތަނަށް 200 އަށް ވުރެ ގިނަ މީހުން މަރުވެފައިވާއިރު އެތައް ހާސް ބަޔަކު ވަނީ ޒަޚަމްވެފައެވެ. އެގޮތުން ގިނަ މީހުން މަރުވެފައިވަނީ ސަލާމަތީ ބާރުތަކުން ބަޑި ޖެހުމާއި ގުޅިގެން ކަމަށް ޚަބަރު ފަތުރާ ވަސީލަތްތަކުގައި ވަނީ ރިޕޯޓް ކޮށްފައެވެ


Hurihaa rashakun meehun maguthakah nukume muzaaharaakuran hivvaru dhin kamah bune Inthi fuluhah | Mihaaru\nހުރިހާ ރަށަކުން މީހުން މަގުތަކަށް ނުކުމެ މުޒާހަރާކުރަން ހިތްވަރު ދެއްވި ކަމަށް ބުނެ އިންތި ފުލުހަށް\nއިދިކޮޅު ފަރާތްތަކުން މިދިޔަ މަހު މާލޭގައި ބޭއްވި އެއްވުމެއްގައި އިންތި ވާހަކަ ދައްކަވަނީ.---ފައިލް ފޮޓޯ: ނިޝާން އަލީ/މިހާރު\nއެމްޑީޕީން ބުނީ އެ ޕާޓީގެ ސްޕޯކްސްޕާސަންގެ މަގާމު ވެސް އަދާކުރައްވާ އިންތި ފުލުހަށް ހާޒިރުވާން އަންގާފައި ވަނީ މާދަމާ މެންދުރު 1:30 އަށް ކަމަށެވެ.\nއިންތި ފުލުސް އޮފީހަށް ހާޒިރުވާން އެންގިއިރު، މިދިޔަ މަހުގެ ފަސް ވަނަ ދުވަހުގެ ރޭ ރައީސް އަބްދުﷲ ޔާމީން ކުއްލި ނުރައްކަލުގެ ހާލަތު އިއުލާން ކުރެއްވުމަ ފަހު، ތަފާތު ތުހުމަތުގައި ރައްޔިތުންގެ މަޖިލީހުގެ އިދިކޮޅު ގިނަ މެމްބަރުންތަކެއް ދަނީ ފުލުސް އޮފީހަށް ހާޒިރުކޮށް ސުވާލު ކުރަމުންނެވެ. އަދި ރައީސް ޔާމީންގެ ވެރިކަން ވައްޓާލަން ރޭވުމާއި އެކަމަށްޓަކައި ރިޝްވަތު ދިނުމާއި ރިޝްވަތު ހިފުމުގެ ތުހުމަތުގައި ވެސް އިދިކޮޅު ބައެއް މެމްބަރުން ވަނީ ހައްޔަރުކޮށްފަ އެވެ.\nފުލުހުން އިދިކޮޅު ފަރާތްތައް މެމްބަރު އިމްތިޔާޒް ފަހުމީ މުޒާހަރާ ކުއްލި ނުރައްކަލުގެ ހާލަތު އެމްޑީޕީ\n18 ކޮމެންޓް, 51 ރިއެކްޝަންސް\nހުރިހާ ރަށަކުން މީހުން މަގުތަކަށް ނުކުމެ ގާނޫނޫ އިމުގެތެރެއިން މުޒާހަރާކުރުމަކީ ގާނޫނު އަސާސީން އެންމެ ފުޅާކޮށް އެންމެނަށް ލިބިދޭ ހައްގެކެވެ. އެހަގުގެ ބޭނުން ހިފުމަކީ އެވެސް މައްސަލައެނޫންނެވެ.\nމުޒާހިރާ ކުރުމަކީ ދިވެހި ރާއްޖޭގައި ލިޔެވިފައި ހުރި ގާނޫންތައް ހުއްދަކުރާ ކަމެއް!\nމުޒާހަރާ ކުރުމަކީ ކުށެއްކަމަށް ޤާނޫނު އަސާސީގައި ބުނެފައެއް ނެތް. އަދި އަނިޔާވެރިކަމާ ދެކޮޅަށް އަޑު އުފުލައިގެން ނުވާނެކަމަށް އިސްލާމް ދީނުގައިވެސް އަންގާފައި ނެތް. މުޅި ޤައުމު ޙިޞާރުކޮށްގެން ހިތުހުރި ގޮތެއް ހަދަމުންދާއިރު މީ ހުރިހާ ދިވެހީންގެވެސް ޤައުމު. މި އަނިޔާވެރިކަމުން މިންޖު ކޮށްދެއްވާތޯ ގިނަގިނައިން ދުޢާކުރުން އަހަރެމެންނަށް އޮތީ.\nމުޒާހަރާއަށް ހިތްވަރު ނުދޭ މީހަކު ދައްކަބަލަ، މިއީ ހަމަ ވަކިބަޔަކަށް އަމާޒުކޮށްގެން ހިންގާ ބޮޑު ޖަރީމާއެއް\nއިންތީ! ނުވިސްނެތީ ހަމަ ހައިރަންވަން! މި ގައުމު ގެ ވެރިން ދެކެނީ ސައޫދީ އާއި ޗައިނާ އަކީ އެދުރުން ކަމުގައޭ! އެހެން ކަމުން ނޫން ގޮތަކައް ވައި ބޭރުވިޔަސް ޖަލު ހުކުމެއް، ނުވަތަ ހަ ފޫޓް ބިމު އަޑީގައި ވަޅުލަން ޖެހޭ ކަހަލަ ހުކުން އިއްވާނެ!\nމުޒާހިރާއަށް ހިތްވަރު ދިނުމަކީ ކުށެއްތަ؟ ރައްޔިތުންގެ އަޑު ދެން އިއްވާނީ ކޮންގަތަކުން. މި މީހުން ސަރުކާރާ އެއްކޮޅަށް މުޒާހިރާއާއި ސައިކަލް ބުރާއި ކާރުބުރާއި އެއްވުންތައް ބާއްވާ އިދިކޮޅު މީހުންނަށް ހިތަށް އެރިއެއްޗެއްގޮވާ އެއީ ކުށެއްނޫންތަ؟\nރާއްޖެތެރޭ ރަށްރަށުން މާލެ އަށް އަރާ މާލޭގައި މުޒާހަރާ ކުރުމަކީ އެއީ ރާއްޖެތެރޭ މީހުންނަށް ކުރެވޭނެ ކަމެއް ނޫނެވެ. އެމެން މުޒާހަރާ ކުރޭ އެމެން ރަށުގައި ތިބެގެން. އެމެން މާލެ އަށް އަރާ މުޒާހަރާ ކުރާނަމަ އެމެންނާއި މެދު ފިޔަވަޅު އެޅޭނެ ގާނޫނުގައި ވާ ގޮތަށް. އަދި އޭގެ އިތުރުން އެކަމަށް އޯޕަން ކޮށް ފާޅު ކަން ބޮޑުގޮތެއްގައި ގޮވުމާއި ގާނޫނީ ގޮތުން ރައްޔިތުންގެ %85 ވޯޓް އިން ހޮވާފައިވާ ސަރުކާރެއް ވައްޓާލަން އާންމު ޓީވީ ސްޓޭޝަން އަކަށް އަރާ އިނދެ ވެރިކަން މިރޭ ވެއްޓޭނެއޭ ވެއްޓޭނެއޭ ކިޔާ މީޙުންނަށް ގާނޫނީ ވެރިކަމެއް ވައްޓާލަން ހިތްވަރު ދިނުމަކީ ރާއްޖޭގައި ހެދިފައިވާ ރިލޭޓެޑް ހުރިހާ ގާނޫނު ތަކަށް ބަލާއިރު ބޮޑު ވެގެން ވާ ކުށެކެވެ. މިކުށް ރާއްޖޭގައި ތަކުރާރު ވިޔަދީގެން ނުވާނެ އަދި މިކަން ކުރި މީހަކަށް ގާނޫނުގައިވާ އެންމެ ހަރުކަށި އަދަބު ދެވެން ޖެހޭނެ އެފަދަ މީހުންނަކީ އެއީ ގާނޫނު ހަދާ މަޖްލީހުގައި ވެސް ބައިތިއްބަން ކުފޫ ހަމަވާ ވަރަށް ވުރެން ސަރުކާރުގެ މާލިއްޔާ އަށް ދަހިވެތިވާ ބަޔެއްތޭ.\nބޯން އުޅުނު ބޮނޑި ތިއޮތީ ބޮވިފައި.\nމީހުން ހައްޔަރުކުރުމާ، މިފައިސާ އެފައިސާ، މިވަރުގެ ކަމެއް ނުދެކެން.\nމުޒާހަރާއަށް ހިތްވަރު ދިނުން އެކަންޏެއް ނޫން. ލޯޔަރެކޭ ކިޔާފަ ތީނަ ދައްކާފަ ހުރި އެހެން ވާހަކަތަކަށްވެސް ތީނައަށް އަދަބު ދޭން ޖެހޭ އެބަ؟ ތީނައަށް ކިޔަވާ ދިން ބަޔަކުވެސް ލަދު ގަންނާނެ.


"ރޭޕް" މިއީ މިދުވަސްކޮޅު އެންމެ ގިނައިން، ކޮންމެދުވަހަކުހެން އިވެމުންދާ ބަހެކެވެ. ކިތަންމެ ކުޑަ ބަހެއް ނަމަވެސް، މިއީ ކިހާވަަރެއްގެ ވޭނެއްކަން ކޮންމެކޮންމެ މީހަކަށް އިޙުސާސް ނުކުރެވުނަސް، ގިނަ މީހުން އެކަމަށް އެއްބަސްވާނެއެވެ.\n"ރޭޕް" ނުވަތަ ޖިންސީ ގޯނާއާއި ކުރިމަތިލާންޖެހޭ ކޮންމެ މީހަކީ، އެމީހެއްގެ މުޅި އުމުރުދުވަސް އެވޭނާއި ކެކުޅުމުގައި ހޭދަކުރަންޖެހޭ ބައެކެވެ. އެހިތާމަވެރި ހަނދާންތަކުގައި ކޮންމެ ދުވަހަކުމެ އެފަދަ މީހުން، އެމީހުންގެ އުމުރުން ކިތަންމެ ގިނަ ދުވަހެއް ވީކަމުގައިވިޔަސް، އެހަނދާންތަކުގައި ގެނބެމުންދާން ޖެހެއެވެ. އެހެންކަމުން މިއީ ދެވޭ ކުޑަ އަނިޔާއެއް ނޫނެވެ. މިއީ އުމުރުދުވަހަށް ދެވޭ ބޮޑު ވޭނެކެވެ.\nރޭޕް ނުވަތަ ޖިންސީ ފުރައްސާރައިގެ ވާހަކަތައް މިހާރު އާއްމުވަމުން އަންނައިރު، މިކަމަކީ ހަމަ، ވަރަށް ފަހުން ފެންމަތިވީ ކަމެއްތޯ ސުވާލު އުފެދެއެވެ. ނޫނެކެވެ! ހަގީގަތުގައި މިއީ ވަރަށް ކުރިއްސުރެވެސް ރާއްޖޭގައިވެސް ވަމުން އައި ހިތާމަހުރި ކަމެކެވެ. ޚާއްސަކޮށް އެއްގެއެއްގެ، އެއް އާއިލާއެއްގެ ތެރެއިންނެވެ.\nޒަމާނުއްސުރެ ހިނގަމުން އައި މިނޭދެވޭ ޢަމަލަށް އެއިރުން ފެށިގެން އެއްވެސް ފިޔަވަޅެއް ނޭޅި މިއޮތީ ކީއްވެތޯ ސުވާލު އުފެދެއެވެ. މިނޭދެވޭ ޢަމަލު މިވަރަށް ކުރިއަށް ދިޔުމުގައި ޒިންމާ ނަގަން ޖެހެނީ ކޮންބައެއްތޯ ވެސް ސުވާލު އުފެދެއެވެ. މިކަމުގައި ޒިންމާ ނަގަން ޖެހެނީ ހަމައެކަނި އެވިޔާނުދާ ޢަމަލު ހިންގާ މީހުން ހެއްޔެވެ؟ ނޫނެކެވެ! އެޢަމަލު ހިންގާ މީހުންގެ އިތުރުން، އެފަދަ ކަންކަން ވަމުން އަންނަކަން އެނގިހުރެ އެކަން ސިއްރުކުރާ މީހުންނާއި، އެކަންކަން ހާމަކުރުމުން ވެސް އެދެވިގެންވާ އަދަބެއް އެފަދަ މީހުންނަށް ނުދޭ މީހުންވެސް ޒިންމާނަގަން ޖެހެއެވެ.\nއާއްމުގޮތެއްގައި، އާއިލާއެއްގެ ތެރޭގައި އެފަދަ ކަމެއް ހިނގައިފިނަމަ އެކަން ސިއްރު ކުރެވެނީ، އާއިލީ ގުޅުމަށް ނުވަތަ އެޢަމަލު ހިންގާ މީހާގެ އުމުރަށް ބަލާފައެވެ. "ދޮންބެ ޖަލަށް ލައިފިނަމަ މަންމަ ހިތުގަ ޖެހޭނެ!"، "ބައްޕަ އެއުމުރުގަ ޖަލަށް ލައިފިނަމަ، އެންމެ ފަހު ނޭވާވެސް ޖަލުގައިއޮވެ ލާފާނެ".. މިއީ ހުސް މިފަދަ ހާލަތްތަކުގައި ކުރިމަތިވާ ޙިޔާލުތަކެވެ. މިފަދަ ޙިޔާލުތަކުގެ ސަބަބުން އެޢަމަލުތައް ރިޕޯޓު ކުރުމަށް ފަސްޖެހެވެއެވެ. އަދި އައެއަށްފަހު މާބޮޑަށް ވަގުތު ފާއިތުވެއެވެ.\nރާއްޖޭގައި މިހާރު މިފަދަ ޢަމަލު ހިންގަމުން އަންނަ މީހުން އެދަނީ ފުލުހުންގެ ބެލުމުގެ ދަށަށް ގެންދަމުންނެވެ. ނަމަވެސް، އެމީހުންނަށް ރައްޔިތުން ދޭން ބޭނުންވާ އަދަބުތައް ތަފާތެވެ. މީސްމީޑިއާ މެދުވެރިކޮށް ހިންގި ސާރވޭ އެއްގައި ގިނަ މީހުން ދިން ޖަވާބުތައް ވެސް ހިމަނާލާނަމެވެ.\nތިބާގެ ޖިންސީ ފުރައްސާރަ ނުވަތަ ރޭޕް ކުރާ މީހުންނަށް ދޭން އެންމެ އެދެވިގެންވާ އަދަބަކީ ކޮބާ؟\n· ލަމީ (29އ.)\n"އަހަރެން ބުނާނީ، އެމީހުންގެ ***** ކުރާށޭ! ނުވަތަ އެމީހުންނަކީ ކުޑަކުދިންނާއި ބެހޭ ބައެއް ގޮތުގައި އާއްމުންނަށް ވެސް ފެންނަ ގޮތަށް، އެމީހުންގެ ހުރިހާ ވަނަވަރެއް ހާމަކުރާށޭ! އެފަދަ މީހުންނާއި ބެހޭގޮތުން އެންމެންނަށް ވެސް މައުލޫމާތުދީ، އެމީހުންނާއިމެދު ސަމާލުވާން ކަމާއިބެހޭ ފަރާތްތަކުން ވެސް އިލްތިމާސް ކުރާށޭ."\n· އަޙްމަދު (22އ.)\n"އޮށްގަލުން ތަޅާ މަރަންވީ"\n· އައިޝާ (39އ.)\n"އާއްމު މައިދާނަކަށް ނެރެފަ ރައްޔިތުން ކުރިމަތީ އޮށްގަލުން ތަޅާ މަރަންވީ!"\n· އޯބީ (29އ.)\n"ކުދިއަނިޔާކޮށް މަރަންވީ.. އިސްލާމީ ޝަރީޢަތާއި އެއްގޮތަށް ޢަމަލު ކުރަންވީ!"\n· ލިމޫ (25އ.)\n"އެފަދަ މީހުންނަކަށް އެއްވެސް ހަމްދަރުދީއެއް ނެތް. އޮތީ މެރުން!"\n· މުޙައްމަދު (35އ.)\n"ގިނަ މީހުން ބުނާނީ އެމީހުން މަރަންކަން އިނގޭ. އެކަމަކު އަހަންނަށް ފެންނަ ގޮތުގަ އެއިރުން މުސްލިމުން ނޫން މީހުން ދެކޭނީ އިސްލާމުންނާއި ދޭތެރޭ ވަރަށް ގޯސްކޮށް. އެގެ ތެރެއިން ގިނަ މީހުން މިހާރުވެސް ދެކެނީ އިސްލާމް ދީނަކީ ވަރަށް ހަރުކަށި ދީނެއް ގޮތުގަ. އެހެންވެ އަހަންނަށް ފެންނަނީ އެނޫން ބޮޑު އަދަބެއް ދޭން. އެންމެންނާއި އެކަހެރިކޮށް އުމުރު ދުވަހު ޖަލަށްލުން ކަހަލަ!"\n· ޝައު (21އ.)\n"އިސްލާމީ އުއްމަތެއްގައ މިކަމަށް އޮންނާނީ ކޮން އަދަބެއްބާ؟ ރާއްޖެއަކީ 100% މުސްލިމު ޤައުމެއް، ދީނުގަ މިކަމުގަ އޮންނަން ޖެހޭ އަދަބު އެމީހުންނަށް ޙައްޤު"\nމިއީ ސުވާލު ކުރެވުނު މީހުންގެ ތެރެއިން ބައެއް މީހުންގެ ޙިޔާލެވެ. މިފަދައިން މިސުވާލަށް ޖަވާބުދޭން ބޭނުންވާނެ، އަދި މިޢަމަލުތައް ހުއްޓެން ބޭނުންވާނެ ކިތަންމެ ބަޔަކު ތިބޭނެއެވެ. އެއެންމެންވެސް ކުރަމުންދާ އިންތިޒާރަކީ، ރޭޕް ކުރުމާއި ޖިންސީ ގޯނާ ނުވަތަ ޖިންސީ ފުރައްސާރަ އަޅުގަނޑުމެންގެ މިއިސްލާމީ ލޮބުވެތި ޤައުމުން އެއްކޮށް ފުހެވި، މިތަނަކީ އެންމެންނަށް ވެސް ދިރިއުޅެން އަމާންއޮމާން، ސުލްޙަވެރި ޤައުމަކަށް ވުމެވެ.


vnews - Riyaasee Lounch kolhu Haadhisaa aa gulhey gothun Adheeb Dhehkevi vaahakafulhu Gabool Kuran Faseyha: Shainee\nކުރީގެ ނާއިބް ރައީސް އަހުމަދު އަދީބް އަދި ކުރީގެ ފިޝަރީޒް މިނިސްޓަރު ޑރ މުހައްމަދު ޝައިނީ — ވީފައިލް ފޮޓޯ\nރިޔާސީ ލޯންޗުކޮޅު ފިނިފެންމާގައި އެއްޗެެއް ގޮވި ހާދިސާއާއި ގުޅޭގޮތުން ކުރީގެ ނާއިބް ރައީސް އަހުމަދު އަދީބް ދެެއްކެވި ވާހަކަތައް ގަބޫލުކުރައްވަން ފަސޭހަކަމަށް ކުރީގެ ފިޝަރީޒް މިނިސްޓަރު ޑރ މުހައްމަދު ޝައިނީ ވިދާޅުވެއްޖެއެވެ.\nޝައިނީ މިހެން ވިދާޅުވީ މިއަދު އަދީބާއި ބައްދަލްކުރެއްވިކަން ހާމަކުރައްވާ ކުރެއްވި ޓްވީޓެއްގައެވެ.\nެރިޔާސީ ލޯންޗުކޮޅު ގޮއްވާލިއިރު، އެ ލޯންޗުކޮޅުގައި ކުރީގެ ރައީސް ޔާމީންގެ އަރިހުގައި ޝައިނީވެސް އިންނެވިއެވެ.\nރައީސް ޔާމީން ބޮޑު މުޖްރިމެއްގެ ގޮތުގައި ސިފަކުރައްވާފައިވާ އަހުމަދު އަދީބާއި ބައްދަލްކުރެއްވުމަށްފަހު ޝައިނީ ވަނީ ޓްވިޓާގައި އެކަން ހާމަކުރައްވާފައެވެ. ޝައިނީ ވިދާޅުވީ ގިނަ ދުވަސްތަކަކަށްފަހު އަދީބާއި ބައްދަލްކުރައްވާފައިވާކަމަށެވެ.\nޝައިނީ ވިދާޅުވީ އަދީބާއި ބައްދަލްކުރެއްވީ ލޯންޗުކޮޅު ގޮއްވާލާ އޭނާ އަވަހާރަކޮށްލަން މަސައްކަތްކުރީ ކާކުތޯ އޮޅުން ފިލުވުމަށްކަމަށެވެ. އަދި އެ ހާދިސާ ހާދިސާއާއި ގުޅޭގޮތުން ކުރީގެ ނާއިބް ރައީސް އަހުމަދު އަދީބް ދެެއްކެވި ވާހަކަތައް ގަބޫލުކުރައްވަން ފަސޭހަކަމަށް ޝައިނީ ވަނީ ވިދާޅުވެފައިވެއެވެ.\nއަދީބާއި ޝައިނީ ބައްދަލްކުރައްވާފައި މިވަނީ ސަރުކާރުން އަދީބްގެ ސިއްހީ ހާލުކޮޅަށް ބައްލަވާ ގޭ ބަންދަށް ބަދަލުކޮށްފައިވަނިކޮށެވެ.\nސަރުކާރުގައި އަދީބް އެންމެ ބާރުގަދަ ދުވަސްވަރު ޝައިނީ ވަނީ އަދީބާއި ވަރަށް ގާތްގުޅުމެއް ބާއްވާފައެވެ. ނަމަވެސް އަދީބް ހައްޔަރުކުރި ފަހުން ޝައިނީވެފައިވަނީ ރައީސް ޔާމީންގެ ވަރަށް އަރިސް ބޭފުޅަކަށެވެ. ޝައިނީ ވަނީ ރައީސް ޔާމީންގެ ދިފާއުގައި ވަރަށް ބޮޑަށް ވާހަކަފުޅު ދައްކަވާފައެވެ.\nރިޔާސީ ލޯންޗުކޮޅުގައި ބޮންގޮވި ހާދިސާ އަދީބާއި ގުޅުވާއިރު، އެމޭރުމިުން ރައީސް ޔާމީން ވާހަކަފުޅުވެސް ދައްކަވާފައިވެއެވެ. އަދި އެ މައްސަލައާއި ގުޅިގެން އަދީބްގެ މައްޗަށް ދައުވާ އުފުލާ ހުކުމްކޮށްފައިވެސްވެއެވެ.\nކުރިއަށް އޮތް މަޖިލީސް އިންތިޚާބުގައި ޕީޕީއެމްގެ ހެންވޭރު އުތުރު ދާއިރާގެ ޓިކެޓް ޝައިނީއަށް، ރައީސް ޔާމީން ދެއްވާފައިވަނިކޮށް، ޝައިނީ އަދީބާއި ބައްދަލްކުރުމުން އެކަމުގެ ފަހަތުގައި ފޮރުވިފައިވަނީ ކޮންކަމެއްތޯ ގިނަ ބަޔަކު ދަނީ ސުވާލުކުރަމުންނެވެ. އަދި އަދީބްގެ ވާހަކަތައް ގަބޫލުކުރާކަމަށް ޝައިނީ ވިދާޅުވުންވެސް ގިނަ ބަޔަކު ދަނީ ސުވާލު އުފައްދަމުންނެވެ.\nއަލަށް އުފައްދަން މަސައްކަތް ކުރަމުންދާ އެމްޓީޑީއަށް އަދީބް ސޮއިކުރައްވާފައިވާއިރު އެޕާޓީއާއި ނުފޫޒުގަދަ ގިނަ ބޭފުޅުންތަކެެއް ގުޅީވަޑައިގަންނަވާނެކަމަށްވެސް ވާހަކަދެކެވެމުންދެއެވެ.\nއަދީބާއި ޝައިނީ ބައްދަލްކުރެއްވުމުން، އަދީބަށް ސަޕޯޓްކުރާ ސޯޝަލް މީޑިއާ އެކްޓިސްޓުން ގެންދަނީ މަރުހަބާ ކިޔަމުންނެވެ.